GOD. VI 



BROJ 9. i 10. 


SADRŽAJ: 

ŠILAR : Kod kuće. — KATICA AGIĆ : Miris rascvale kajsije. 
— T. N. : Proljeće. — JAPA (preveo s ruskoga jezika) : Car 
muha. — VALENTIN GORJANSKIJ : Indijsko vrijeme. — JO¬ 
SIPA GLEMBAY; Iskrena posmatranja. — FR. NOVLJAN : 
Kupus i dub. — BRANKO CVJETKOVIĆ : Razbijena lađa. — 
A. DAUDET: Tartarin Taraskonac. Prevodi dr. D. Ć e p u 1 i ć. 
(Svršetak). — A. PAKACI : Milko Cepelić. (Crtice iz njegova 
života). — Dr. V. D. : Neobični i strašni vjetrovi. — Dr. F. BU- 
* ČAR : Hrvatski mučenici grof Petar Zrinski i knez Krsto Fran- 
kopan. — Dr. M. OGRIZOVIĆ : Etika Ibsenova Peer Gynta. — 
Dr. M. GAVAZZI : Narodno iskustvo i domišljaj. 

LISTAK : Dr. F. B u č a r : Gradiščanski Hrvati. — Fran Podbrežnik: 
Sličica s Julijskih Alpa. — V. P. : Prvi putnik na palubi prvog parobroda. •— 
M. B e r t i ć ; Uspomene na Petra Preradovića. 

KRONIKA : Kazalište i glazba. — Amaterstvo. 

SPORT : Klasične i moderne olimpijade. — Skautizam. 
KNJIŽEVNOST: Ulderiko Donadini. 

ZABAVA I ŠALA. — PORUKE UREDNIŠTVA. 


IZDAJE NA SVIJET »DRUŠTVO HRVATSKIH SREDNJOŠKOLSKIH PROFESORA« U ZAGREBU. 

UREDJUJE DR. FERDO NIKOLIĆ. 

»OMLADINA« IZLAZI SVAKOGA MJESECA IZUZEVŠI MJESECE PRAZNIKA. — PRETPLATA JE ZA CIJELU 
GOD. ZA ĐAKE 100 K. ZA OSTALE 120 K. A ŠALJE SE DRUŠTVU HRV. SREDNJOŠKOLSKIH PROFESORA, 
ZAGREB, MEDULIĆEVA 33. — RUKOPISI SE ŠALJU NA IME UREDNIK. MEDULIĆEVA 30. I NE VRAĆAJU SE. 

POJEDINI BROJ STOJI 12 K 


TISAK ..TIPOGRAFIJA”, GRAFIČKO-NAKLADN1 ZAVOD D. D., ZAGREB. 

Dvorana amerikanskih uredskih namještaja 

NOTTER I DRUG 

Ilica 25. ZAGREB Ilica 25. 

(nad kavanom „Corso”) 

Preporučuje pisaće strojeve raznih sus¬ 
tava sa latinicom i ćirilicom. Vlastita 
mehanička radionica. 



ME U. i KMLJ. MH ODU ZAGREBA 

PETHINJSHA UL. BR. 5. ZAGREB HGIO SUDKlCKE ULICE. 


Mala elektrotehnika 


Z fT 
^ *** ■ 


Mala elektrotehnika 

(s 99 slika) od profesora Antuna 
Vukasovića, sastoji se od 2 sv. 
1. sv. Teoretski deo: Strojevi i 
aparati. II. sv. Praktični deo: 
Primena (Mala rasveta, galvano- 
stegija. telegrafija, i t. d.) Svaki 
se svezak može i napose kupiti u 
knjižari odn, naručiti kod tvrtke: 

M. Vukasović, Split, 

Brankov prilaz 5a. 

Cena je po svesku Din 7*— s poštarinom Din 7*50, 
Ako tko hoće preporučeno, nek računa 2 Din više. 

Taksa od 2 din za preporuka računa se samo jedamput za ćelu 
pošiljku. Doplatom se šalje samo preko 3 komada, a do 3 kom. 
valja novac unapred poslati. Knjižarima popust. 


Ulošci K 200,000000 

Prima uloške na knjižice 
i tekući račun. Kupuje i 
prodaje devize i valute. 
Obavlja burzovne naloge 
savjesno i kulantno. 



Hrvatskog štamparskog zavoda d. d. podružnice 
Osijek 

Kapucinska ulica 6. 

Desatyčina ulica 35. 

Kuhačeva ulica 20. 

preporučamo naša bogata skladišta 
raznog pisaćeg i risaćeg^ materijala 
svih vrsti školskih knjiga i ostale 
potrebe za škole, domaće i strane 
literature kao i razne muzikalije. 


Šešire i krzno 

prodaje najjeftinije 

IGNATZ HAHN, ZAGREB 

Ilica broj 54. 

Djaci dobivaju znatan popust! 


„Pregled matematike" 

t. j. „Zbirka definicija, poučaka (formula) i metoda 
uz nekoliko primera i zadataka", od profesora 
Antuna Vukasovića, obuhvata gradivo srednjih ško¬ 
la: I. deo Aritmetika, II. deo Geometrija, III. deo 
Počeci infinitezimalnog računa. Sva su tri dela u 
jednoj knjizi (200 str.). Cijena knjizi 12 Din., s pošta¬ 
rinom 13*— Din. Za eventualnu preporuku 2 Din. 
više. Taksa od 2 Din. za preporuku računa se samo 
jedamput za ćelu pošiljku. Doplatom se šalje samo 
preko tri komada, a do tri komada valja novac 
unapred poslati. — Knjižarima popust. — Dobiva 
se u knjižarama ili direktno od tvrtke : 

M, Vukasović, Split, Brankov prilaz 5a. 

GOD. VI. 


U ZAGREBU, DNE 10. LIPNJA 1923. 


BROJ 9. i 10. 


KOD KUĆE. 

ŠILAR. 


Nisam kanio odmah poslije rata kući. Htjedoh da 
do kraja izliječim prsobolju, ali stari novac kruna pođe 
strmoglavce u bezvrijednost, i toj nježnoj poruci ne mo- 
goh odoljeti, moradoh ostaviti lječilište D. i otputovati, 
da se opet nastanim na domaćem ognjištu. Cijelo moje 
putovanje ne ću opisivati, iako možda ne bi bilo bez za¬ 
nimljivosti, nego ću početi s časom, kad se konačno do¬ 
kotrljah izmoren do Zidanoga Mosta. 

Osmi je tek mjesec poslije svjetskoga rata. Stigli 
smo popodne, a putnika mnogo. Dosta je i vojnika, 
nekoji i ranjeni — pripravlja se strašna naša koruška 
sramota. 

Uzimam novu kartu do Zagreba i strpljivo čeka¬ 
jući napokon i dočekam, da nas zovu u voz. Mene 
zapade mjesto u odjelu, u koje unesoše i nekoga teško 
ranjena vojnika. Rana mu u stopalu, pomno zavezana. 
Prati ga vojnik u Zagreb u bolnicu. Pored mene sjedi 
još jedan muškarac, a sučelice neka žena s dvoje djece. 
Govore njemački, a razabirem, da su oboje iz Zagreba. 

Kako nam je pripalo i dosta njemačkih krajeva, 
kažem mome suputniku, da valjda nije Hrvat, kad ne 
zna hrvatski. 

»Kako ne bih bio Hrvat«, odgovara on skoro kao 
uvrijeđen, ta služio sam u 53. regimenti«. 

Malo mi je doduše smiješno, da on svoje hrvat¬ 
stvo temelji na toj činjenici, ali iz njegova glasa čuti 
je iskrenost. Upuštam se u razgovor i saznajem, da se 
zove Đuro, da ima svoju obrtnu radnju staklarske 
struke u Zagrebu; da je već davni niz godina u Hrvat¬ 
skoj i da se posve udomaćio — tek samo još nije na¬ 
učio hrvatski. Valjda mu nije ni trebalo — dosad bar. 

Pala je međutim već i noć. Vagoni bez svijetla, 
ranjenik pored nas stenje i namiješta svaki čas druga¬ 
mo svoju ranjenu nogu. Vani tmurno, i ako ne pada 
Pored toga mori me briga za konak. Hoteli su u Zagre¬ 
bu svi zaposjednuti, potvrđuje mi i moja Hrvatina 
Đuro. Pitam ga, hoće li se naći gdje što privatno. 
Obećaje, da će mi biti na ruku, kad dođemo u Zagreb. 
To me nešto umiruje — svraćam pogled na ranjenika. 
Zaspao je. 0 mladosti, kako li lako podnosiš sve te¬ 
gobe! Eto, taj, ranjena mu noga, leži na protivnoj klupi 
odjelenja, drugu nogu spustio niz klupu i spava kao 
da je na majčinoj postelji. 

Stanica odmiče za stanicom, posjećuje nas oru- 
žnik, da pregledava putnice i legitimacije; na jednoj 
stanici vidim natovarena dva tanka. Idu valjda u Be¬ 
ograd, da pokažu, što mogu. Mnogo je putnika i iz 


primorskih strana, osobito žena — to je kriomčarska 
družba. Mora da im dobro cvate posao, veseli su, no 
ima i drugih tmurnoga lica, sigurno mršave kese kao 
i u mene. 

Zagreb! Poratni Zagreb! — Ne vidjeh ga 4 i po 
godne! Čudni osjećaji rađaju se u meni, kad izlazim 
iz željezničkih kola. Veselje, ali i neka osebujna, neiz¬ 
vjesna tjeskoba. Već na izlazu čekaju putnike dva 
oružnika, koji opet pregledavaju putnice. Stiska je, 
jedva se nekako proturam — tramvaj već ne vozi, 
na fijaker ili auto ni ne mislm. Umoran sam, nema 
više u mene mladenačke snage. 

Nudim nekome derančetu, da mi ponese dio ručne 
prtljage do neke gostionice u Ilici, gdje bih po na¬ 
putku Đurinu mogao možda dobiti konak. Momčić 
traži za to 20 K! Ljutina me svladava — nema u kov- 
čežiću više od 3—4 kg težine, snaga mi raste, volim i 
sam da klipšem dalje, nego da se dam guliti već na 
ulazu u grad. I odmah mi mune glavom misao, da su 
svi ljudi u svojoj suštini jednaki. I oni gusari u fraku, 
što finim načinom umiju drugima izvući iz džepa pare, 
a tako i oni u radničkoj halji — čim ugrabe priliku, 
oderat će te nemilosrdno, baš kao i oni u fraku. Pada 
mi na um onaj uzdah velikog ruskog pisca: »Kada će 
biti svi ljudi i individualno dobri?« a ja pitam sam 
sebe: »Gdje da počnemo, ili kod onih gore, ili kod onih 
dolje?« 

Na moju sreću dobra ona Hrvatina Đuro nađe se 
opet pored mene, oduže mi dio prtljage i ponese do 
one gostionice, gdje me mišljaše ukonačiti. Putem 
onamo ulice tamne, slabo rasvijetljene, nebo mrko, — 
sve to ne popravlja moga raspoloženja. U gostionici 
nam rekoše, da nema mjesta, nego nam valja poći u 
obližnji oveći hotel, pa će nas tamo vratar već dalje 
uputiti. Pođosmo onamo, Đuro me preporuči vrataru 
i oprosti se od mene. Valjan i uslužan čovjek — hvala 
mu od mene i ovdje! 

U kavani sjedoh, da gutnem malo čaja, a pored 
mene još jedan plačidrug, đak učiteljske škole iz Me- 
đumurja, također bez konaka. Nismo dugo čekali, po- 
zvaše nas i kod vratara nađosmo nekoga gradskoga 
stražara. Reče nam, da na jednome mjestu zna za 
kreveta ali valja platiti 30 K za prenoćenje. Presencti 
me ta visoka cijena. Ta prema tadašnjemu tečaju bijaše 
to otprilike 5—6 švicarskih franaka! No nema izbora, 
ako izmakoh onome prvom malome gusaru na stanici, 
ovome drugom red je predati se na milost i nemilost. 

Straža* je omalena rasta, mršav, upalih obraza, slabo 
razvita prsna koša, a bakrenasto mu lice odaje, da 
rado prazni čašice. Govorljiv: »Zašto da stradava kr- 
štena čeljad i noći kojekuda po klupama? Da mogu, 
sve bi ih k sebi primio. Neka imadu krov nad glavom«. 

Sudim po tome, da on nije samo vodič, nego uje¬ 
dno i stanodavac. I to iz kršćanske ljubavi ... i radi 
one malenkosti od 30 K po osobi! Ali moja nada na 
udoban stan rasplinjuje se, policisti nisu prije rata 
baš ne znam kako sjajno stanovali — no možda je 
sada nakon rata drukčije. 

I zađosmo dakle s našim vođom i krenusmo niz 
Ilicu, onda desno malo uzbrdo — već se veselim — 
možda će nas utrpati u kakovu vilu. Bit ćemo bar na 
čistome zraku i zelenilu. Međutim pred nekom dvo¬ 
katnom kućom, prilično nova izgleda, zastade naš 
vođa i otključa kućna vrata: 

»Tu smo, izvolite ući«. 

Uđosmo. Stražar napaljuje žigicu i kad dođosmo 
do skalina, okrenuh, da ću gore. 

»Ne, ne gore — amo dolje, govori mi domaćina i 
silazi sam svijetleći žigicom u — podrum. 

Podrum! Za 30 K! 

Zadah vlage, protrulih drva i neki miris kao da 
se i kuha u tom prostoru, udari nam u lice. Pogledam 
moga suputnika, značajno si namignusmo i bez riječi 
silazimo u dubine. Dolje nam vođa otvori neka vrata 
i nađosmo se u sobi, u koju prodire nešto svijetla na 
gornji prozor iste ravnine s pločnikom. Napali petro¬ 
lejsku svjetiljku i tad vidjesmo redom uz zidove 3 
kreveta, a na divanu već spava jedan kao četvrti. 
Domaćina nas ostavi, ali začas se vrati sa svojom že¬ 
nom. Ona je ovisoka, ponešto mršava, dugoljasta lica, 
ne baš ružna, mogla je pače biti kadgod i lijepa. Ali 
boravak u tim donjim prostorijama dao je i njenome 
licu neku čudnu blijedo žutu boju, koja kvari inače 
simpatični dojam njenoga pravilnoga lica. Hitro i 
spretno poče da rasprema postelje za nas dvoje; ja 
poželjeli, da se umijem. — U času se stvori posuda i 
ručnici, a umiruje me njezin odgovor, da nema u po¬ 
stelji onih sitnih, crvenih.... 

Čudno, kako ženska ruka i posluga i podrumska 
sobu može da učini prijatnijom. 

No nije nam do velikoga razgovora, skidamo se 
i lijegamo — onaj na divanu nije se ni probudio... 

Drugi dan, kad se probudih, mladić bješe već iz¬ 
letio, ja se redim i pitam domaćicu, bili mi mogla sku¬ 
hati čaj. 

»Kako ne, imam i ruma«, gotovo ponosno odgo¬ 
vara. 

»Da, ali rum mi ne treba, pijem čaj, samo s mli¬ 
jekom — ja sam apstinenta«. 

»Tako! Dakle vi ne pijete ni vina? 

»Ništa!« 

»Dugo li već?« 

»Već petnaest godina«. 

»To je lijepo. Moj pije....« 

Zatim zastade u govoru, kao da ne htjede, da 
nešto izreče, ali se ipak razjunači i ponešto otežući 
nastavi: 

»Vidim po svome, da piće škodi.... ali čula sam, 
da i djeca pate, ako im otac pije«. 

»I te kako! Ima li ih u vas?« 

»Imam dvoje... Franjo dođi amo...« 


U sobu uđe derančić od neko 5—6 godina ponešto 
podbuhla, blijeda lica, očiju bez životna izražaja, a 
glave povelike, iako ne baš uvođene«. 

»Evo, to mi je stariji, sad ide u šestu godinu. Sa 
trećom je tek prohodao, a četvrtom progovorio«. 

»Imate i drugo?« 

»Imam — tamo spava — možete ga pogledati!« 

Pođoh za njom, i ona me odvede u kuhinju, 
odmah sučelice sobi, usku i malenu, gotovo zakrčenu 
jednom velikom posteljom i štednjakom. 

»Tu mi obitavamo«. 

»Tu — vas četvoro?« 

»Da, nas četvero«. 

Zgrozih se. U tome malenom prostoru živi če¬ 
tvero ljudi! U boljem sam nekad pse držao! Odmah 
počeh blaže prosuđivati ovo »kršćansko milosrđe«, ga¬ 
zdino i onu visoku cijenu kreveta. Ta i oni to skupo 
plaćaju, napuštajući svoju udobnost i izlažući zdravlje 
pogibelji. Teško bi ga održali, da i u onoj sobi obita¬ 
vaju a nekmoli, gdje se stisnuše u taj mali nečisti 
kutić. Moje oči otkriše napokon na postelji dijete, gdje 
spava. Dosta je dobro ugojeno. 

»Pa dobro izgleda«. 

»Pazim na njega, ali i to ima već treću godinu, a 
još nije ni prohodalo ni progovorilo. Uvijek ga mora¬ 
mo vozikati u kolicama«. 

»Pitaste li već savjeta u liječnika?« 

»Bila sam. I on mi govori isto, što i vi«. 

»Ali ne treba da strahujete«, tješim je. »Kad je 
prvo prohodilo i progovorilo, i drugo će«. 

»I ja se nadam«, odgovara ona i očito je postala 
povjerljiva prema meni. Priča mi povijest svoga braka 
u malo riječi. Slavonsko je dijete, a zagledala se u svo¬ 
ga muža Ličanina, koji je služio u okolini njenoga sela. 

»Dobar mi je, ne mogu se potužiti na njega. Skrbi 
dobro za me, poslušat će me u svemu. Samo pića ne 
može da se kani«. 

Da li i rakije?....« 

»Nje najradije«. 

»Nije dobro... dabrao baš najzadnje piće«. 

»Nego... sav je već oslabio... kutnjake je sve pogu¬ 
bio... često ga boli glava, a jedva mu 40 godina. Ja sa¬ 
ma nikada ništa ne pijem«. 

»Nekad će vas djeca zato i blagoslivljati. Što bu¬ 
du imali zdravlja, imat će po vama«. 

Sve tako u razgovoru opremio sam se i nakon što 
ispih čaj, izlazim, da si pogledam poratni Zagreb. Tu 
ću da budem kratak. 

U nekoj radnji popih čašu mlijeka, a kod mijenja¬ 
nja novca uturiše mi bezvrijednu madžarsku banknotu 
od 20 K; iz nekoga razizemnoga prozora istresoše mi 
krpom prašinu baš nad glavom; a iz jedne poznate 
trafike u Ilici izleti djevojče i sasvim hladnokrvno iz¬ 
baci na ulicu obilne ostatke zajutraka. Kakova pro¬ 
mjena! Taj nekad tako čisti Zagreb! Ispred onih ka¬ 
vana na Jelačićevu trgu ne vidim poznatih lica, ali 
zato mnoštvo drugih, od kojih nekoja, kad bi ih tko bez 
suda proglasio zločincima, ne bi teško ogriješio dušu. 

K objedu pođoh u onu gostionicu, gdje sinoć ne 
dobih konaka. Sjedio sam u bašti, a pored mene kraj 
drugoga stola neko 10—12 gosti domaćih ljudi. Nedje¬ 
lja je, hlade se pivom i složno i skladno zapjevaše: 

»Okrepi ga...« 

Čudan dojam čini ta pjesma na me, koji se vra¬ 
ćam iz tuđine. Tamo ljudi ne običavaju pjevati već 

oko podne. No priučit ću se već na domorodne obi¬ 
čaje — ta u večer već sam i ja usrećio nekoga drugog 
s onom madžarskom banknotom. Što ćemo — poratni 
moral nora da je vrlo priljepčiv, a 20 K nisu trice za 
mršavi džep maloga buržujića. 

Drugi dan popodne, kad krenuh u grad, sretnem 
malo dalje od onoga moga stana dva đaka Srbijanca, 
koji sa mnom putovahu, a zaostaše radi svoga prtljaga. 
Vidim da nešto traže, drže u ruci neko parče papira. 
Pozdravim ih i pitam, mogu li im biti od pomoći. 

»Eto dobismo atres za stan, ulicu smo napitali, a 
to je valjda broj kuće, otkud baš vi izađoste«. 

Pogledam napisano na papiriću — jest, zaista, 
šalju i te kukavce među nas ostale. 

»Kazaše nćftn cijenu od 30 K po krevetu za noć — 
mora valjda biti u prvome katu soba!« nastavi jedan 
od njih. 

»I jest i nije, već kako se uzme« odvraćam ja i 
pokazujem im put, kojim i ja prođoh pređašne noći. 

Kako, kako? Zaintačiše obadva. 

Tako... To vam je kao i na brojnoj crti. I na desno 
prva je brojka jedan i na lijevo je prva brojka jedan i 
u tome su si jednaka oba broja. Tek sitna razlika, je¬ 
dan je pozitivan, a drugi negativan. 

Baš smo došli do mjesta na stubama, kad valja ili 
krenuti gore na prvi kat ili dolje u podrum. 

»Zato ćemo sad lijepo da skrenemo dolje u po¬ 
drumski, negativni prvi kat«. 

Nastavljam ja smješkajući se, a ona dvojica zabe¬ 
zeknuto me slijede a stariji nepovjerljivi Toma uzađe 


i na prvi kat, gdje mu dakako rekoše, da nema tamo 
stana ni ni za koga. Bi i njima, kao i meni dan prije. 

Još tri noći noćio sam u onome podrumu, dobro 
inače podvoren od domaćice? Posljedju noć bijaše 
nas šestero — dvojici prostrli na podu. Uvrtio sam si 
bio u glavu, da ću naći stan pomoću stambenog ure¬ 
da, i da ne bi neke prijateljske obitelji, koja se zauze 
za me i nađe mi pristojnu sobicu, valjda bih i danas 
još čekao na stan po toj uredbi! 

Negdje pod jesen iste godine jednoga lijepog dana 
sretnem na Zrinjevcu onu domaćicu od podruma sku¬ 
pa s nježnim mužem sad već u građanskom odijelu. 
Ostavio je policajsku službu. Nije mu valjda više po¬ 
trebno; može živjeti od svoga »kršćanskoga milosrđa«. 
Njegova me žena prepozna i veselo pozdravlja. I ja 
maknuh rukom prijatno na otpozdrav. Ono mlađe di¬ 
jete sjedi još sveudilj u kolicama i bulji nijemo i tupo 
u svijet. Još nije ni prohodilo ni progovorilo! 

Godinu dana poslije promatram svjetinu na Jela- 
čićevu trgu, a ispada iz neke ljekarne ovisoka vitka 
žena u polucrnini, na rukama joj dojenče u jastuku. 
Naši pogledi sretoše se, tužno mi kimnu glavom na 
pozdrav i svrnu pogled na dijete na rukama. Prepo¬ 
znali je i shvatih sve. Muž joj se preselio na Mirogoj, 
a ona ostala sama sada već s troje djece. Ono na ru¬ 
kama je najmlađe. Kad će tio» prohodati i progovoriti? 


MIRIS RASCVALE KAJSIJE... 

KAT1CA AGIĆ. 


U malenoj tijesnoj avliji, koja je prilično smetlja- 
va, diže se krošnjasto kajsijino stablo. Nedaleko se 
redaju još dva velika grma divlje ruže, koja se pripi¬ 
tomila. Kad već kajsijin cvijet opane i sasuši se u 
smetljavoj avliji, istom onda procvijetaju grmovi ruža. 

Dio avlije, nad koji se kajsija savija, ograđen je 
zidom. Na širokom rubu zida može se udobno sjedjeti. 
Obično se tuj skupljaju dječica iz susjedstva, penju se 
na zid i -sjedaju pod gusto granje, pa pričaju male, glu¬ 
pe pričice. 

Svakog proljeća napupa obilno to stablo i razvije 
se vrlo rano u ružičasto-bijele cvjetove. Na granju još 
nema lišća, a rascvala kajsija poprimi oblik velike bi¬ 
jele ruže, koja opojno miriši i očarava malu smetljavu 
avliju .... 

Ta proljeće je došlo .... Nebo je čisto i plavo, kao 
zjenica lijepog oka, a sunce se smiješi i oživljuje srce 
prirode, kao posmjeh s usana, koje ljubimo. 

Kadgod hodnikom prođem, zapne mi kroz otvore¬ 
ni prozor pogled o nju. Nadlaktim se i dugo sanjarim 
o najljepšoj dobi godine — o proljeću, čija se slika 
tako lijepo odrazuje pod stablom rascvale kajsije . . . . 


Krasno je promatrati njenu ružičastu odjeću, na kojoj 
se jutrom pri izlazu sunca iskre i prelijevaju kao dra¬ 
gulji velike kaplje rose. 

Dječije čavrljanje, koje napunja avliju žamorom, 
dosadno je kao i cvrkutanje vrabaca. Ono poremećuje 
moje sanjarenje. I već ustanem i hoću ih otjerati. . . . 
ali pomislim: i oni su željeli proljeće, da se mogu na- 
igrati i naskakati — isto kao i ja, da mogu o njemu 
sanjariti i udisati miris rascvale kajsije .... 

Ali u noći, kad dugo sjedim i opet pogledam na 
kajsiju — čarobna je, potsjeća na krasne bajke iz doba 
zlatnog djetinstva. 

Sve je već mirno, sve počiva pod okriljem sna. 
Kroz zvjezdano nebo plovi lagano mjesec. I mala je 
je avlija puna njegova modrikastog sjaja. Lahorak, me¬ 
ki noćni lahorak prošeta se, grančice tajanstveno za- 
šuškaju i mistične se sjene zaziblju na zidu .... I sve 
je opet mirno. 

Samo blijede mjesečeve zrake sveđer obasjavaju 
mirisno drvo, kradu se i cjelivaju pospano cvijeće: i 
mjesec cjeliva rascvalu kajsiju. 








— 172 — 


PROLJEĆE. 

T. N. 


Ruke širi, u zagrljaj zove 
Majčica priroda cijela! 

Blistavo sunce, smaragdno polje, 
Voda i stada bijela! 


Šapuće cvjeće, žubore vali 
I klikće slavuj na grani! 
»Uživaj! živi! da ne ginu ludo 
Zlačani, mladi ti dani! 


Iz kuće hitim dolje do mora, 
Tamo nad samotno žalo, 
Gdjeno se igrah toliko puta 
Dok bijah još čedo malo. 


U toj krasoti ja zaboravljam 
Na svagdanje boli i brigu, 

U travi ležim, pred sobom držim 
Svoju drugaricu knjigu, 


A miso, na krilim’ mašte bludi 
U daleki, neznani kraj 
I sebi čara sred »dola suza« 
Bajoslovan, bezimen raj !. 


CAR MUHA. 

(S ruskoga jezika preveo Japa.) 


Jednom se u običnome razgovoru povela riječ o 
ljubimcu nekoga kralja, kojemu je ovaj svu vlast u dvo¬ 
ru dao. Na to će reći imperator Petar: »Tu dakle uprav¬ 
lja državom ne kralj nego dvorjanin. Hvala lijepa na ta¬ 
kvim ljubimcima! Kod mene mogu biti ljubimci omi, koji 
su se odlikovali revnošću u službi, a ljubimica mi je 
moja žena.« 

Ako se doista i činilo, da on neobično rado ima 
Menjčikova,* na koga se u mnogim stvarima oslanjao 
i kojega je tako nagrađivao, da je mogao živjeti kne- 
ževski, ipak se ni Menjšikov nije usudio nikada isticati 
pred drugima kakvom prednosti, a time manje javljati 
vladaru što lažno i netočno, jer je vladar i njega kao 
i druge prekoravao i kaznio javno, makar to bila i veo¬ 
ma malena netačmost. Ako je kada vladar opazio kod 
njega zlobu i oholost, tada bi mu rekao: 

«Aleksandre, Aleksandre! Ne zaboravi, tko si bio 
i iz čega sam ja tebe učinio takim, kakav si sada!« 

• 

Jednom je knez Menjšikov u suglasju s drugim bo- 
ljarima preuzeo na se dobavu živeža za državu uz višu 
cijenu, nego što su ponudili drugi trgovci. Vladar je to 
saznao slučajno. Došavši naime jedamput na burzu opa¬ 
zi nekoliko ruskih trgovaca, koji su prije dobavljali ži- 
vež, pa ih upita: 

»Zašto vi sada nijeste dobavljači živeža? 

»Zato, premilostivi gospodaru, što su tvoji bol jar i 
preuzeli naš obrt, te mi sada moramo stojati skrštenih 
ruku«, odgovoriše trgovci u jedan glas. 

Car zapovjedi dvojici od njih, da dođu sutra ujutro 
k vladi. Tu se on s> tima trgovcima o svemu potanko 
porazgovorio i tako je sve saznao. Povrativši se od vla¬ 
de u senat uze car govoriti o trgovini i napokon zapo¬ 
vjedi, da kneza Menjšikova i druge sudionike čuva 
straža svakoga u njegovoj kući, a međutim neka se sa¬ 
stavi istražna komisija. Kada je ova svršila istragu, 
zapovjedi Petar, da se vidi boljar, koji je sudjelovao 
u toj dobavi, kazni velikom globom, a Menjšikovu je 
napose još bilo javljeno, ako se u buduće bude bavio 
dobavama, da će biti veoma oštro kažnjen. 


Bio kolačarski kalfa, a poslije general i knez. 


Koristoljubivi se međutim velikaš zaboravivši mi¬ 
lost vladarevu nije prestao baviti trgovanjem, zbog če¬ 
ga je napokon bio predan sudu. Sud ga je osudio na 
izgon u Sibiriju oduzevši mu sve časti i znakove od¬ 
ličja i zaplijenivši mu imanje. Trebao je još samo car da 
potvrdi osudu. 

velmoža nije znao, što bi radio. Poznavajući stro¬ 
gost vladarevu prema krišteljima zakona utekao se po¬ 
moći Balakirevoj, koji je bio dvorska budala, obećava¬ 
jući mu za svoj spas bogatu nagradu. Balakirev pristao. 

Pa što je on smislio? 

Petar Prvi držao se načela, koje je jednom uveo: 
prepustiti sudu Božjem svaki onaj 1 posao, koji se slučaj¬ 
no zamaže crnilom ili se bilo kakvim načinom pokvari, 
na pr. progori i t. d. 

Kod svakoga bi se spisa, u kome se rješavala sud¬ 
bina ljudi, vladar zatvorao u kabinet, da ga što bolje 
prouči. 

Tako je bilo i s predmetom kneza Menjšikova. Ba¬ 
veći se vladar proučavanjem ovoga spisa sjedio je za¬ 
tvoren u kabinetu. Kraj nogu mu je ležao ljubimac pas 
Lizeta, a na stolu je sjedio ljubimac mačak. 

Balakirev uhvatio mišića, uzeo arak papira, pa se 
s jednim i s drugim došuljao do vrata carskoga kabi¬ 
neta. Tu malko pootvorio vrata pa držeći mišića za rep 
pustio mu na volju, da se miče po papiru. Miš potrčao, 
a mačak, što je sjedio na stolu, stao štrici brkovima i 
ušima. Vladar zaviknu na mačka, i on se primirio, no 
Balakirev opet počeo vodati mišića po papiru. Ćuteći 
mačak miša i slušajući njegovo micanje opet se uzne¬ 
mirio. Vladar ponovo viknuo na mačka i uzeo za pero. 
Balakirev baš tada pustio mišića. 

Miš pušten na slobodu skoči u kabinet, mačak 
opazivši miša ne mogaše se suzdržati, nego i on skoči, 
a budući da je stol vladarev bio omalen, to mačak htje¬ 
de preskočiti preko tintarnice, zapne za nju i prevali 
je, a crnilo se prolije baš na osudu i zamaže je. — Dru¬ 
goga dana jave Menjšikovu, da mu je kazan oproštena. 

* 

Balakirev je dakle velmoži takovu uslugu učinio, 
kakve nitko nikome u naše vrijeme ne može učiniti. 
Činilo se, da će zbog toga on pozlatiti dvorsku budalu. 

Ali od svega ne bijaše ništa: njega su sasvijem zabora¬ 
vili, pače mu se zagrozili, da će njegovu drzovitu var¬ 
ku otkriti vladaru. 

Teško je bilo pri duši Balakirevu, dugo se sam u 
sebi grizao, dok se napokon ne pojavi kod vladara s 
tužnim licem, ustavi se kod vrata i nasloni na dovratak. 

»Je li ti dosadno, Balakireve?« upita car Petar 
znajući unaprijed, da Balakirev bez uzroka ne pravi ki¬ 
sela lica. 

»Kako mi ne će biti dosadno a i teško, bačuška 
Aleksijeviću! Eto ja služim već dugo kod' Tvoga Veli¬ 
čanstva, pa uvijek samo dvorska luda i luda; drugi 
ljudi napreduju, zapovijedaju pukovnijama, vode voj¬ 
sku, a ja uvijek jedno isto«. 

»Pa što bi ti htio?« 

»Eto, učini me kakvim god generalismusom«.* 

»Tebe, brajko, pa s takom pameti!« 

»Zašto ne? . .. U mene pameti puno, da se ne bili 
sramlio biti i carem, makar samo nad muhama.« 

»E, pa ti budi«, nasmijao se car. 

»Hura! Baš Ti hvala«, reče veselo Balakirev. A 
sada te molim, gospodaru, da mi daš svoj carski dekret, 
da ja mogu muhe nagrađivati, smrću kazniti, darovati 
kome hoću, — jednom riječi, da mogu biti njihov neo¬ 
graničeni gospodar, a i Ti, da se ne možeš upletati u 
moje odredbe«. 

Petru se Prvom ta šala činila zabavnom, pa je već 
unaprijed znao, da se tu sakriva nekakva vragolija. Via- 


INDIJSKO 


— Ne vjerujte, da sretnici ne gledaju sata ... Ja 
ne samo da ga gledam, već ih štaviše i pravim, a du¬ 
ćančić moj zato ne ide slabije. Evo, ne zapovijedate li 
ovaj s utezima? .. . Prekrasan sat. Zidni sat. S garan¬ 
cijom na pet godlina. . . Kada taj rok mine, popravci se 
izvode besplatno ... Ima tome dva mjeseca, da je vlas¬ 
nik susjednoga dućana kupio upravo ovakav sat d svaki 
ga treći dan nosi k meni na popravak ... A ja ga po¬ 
pravljam . . . Popravljam potpuno besplatno, pošto sam 
navikao da se pošteno držim svojih obveza . . . Ne? . . . 
Vas kao da zanima ova risarija . . , Zar ovi leptiri nisu 
živi? A ovi cvjetovi? Pogledajte, da oni već mirišu! . . . 

Pogledao sam. Čovjek sam slabe volje i može me 
se navesti na sve, što kome padne na um. A ovaj je čo¬ 
vjek usred stotinu živih i njemu pokornih mehanizama 
učinio i protiv moje volje velik dojam. 

Kako i ne bi! Neka mu se prohtije da ustavi njihala 
sviju ovdje povješanih satova, neka umukne on sam i 
zamoli mene, da i ja to učinim, i u dućanu će da nastane 
potpuna tišina. 

Tišina grobna, jeziva, mnogoznačna. 

— Da! Svega dva rublja dvadesetipet kopjejaka. . . 
To je malenkost, o kojoj nije štaviše vrijedno na da se 
govori . . . Glavna su stvar leptiri ii cvijeće! Za tu vam 
cijenu ja dajem tačno vrijeme i poklanjam vam prirodu. 
Što će vam sada ladanje? Gledajte ploču sata, gledajte 
to cvijeće, te leptire, a ostalo neka nadopuni vaša ma¬ 
šta, — ta vi ste inteligentni ...As koliko ćete zado¬ 
voljstva obdariti vašu djecu... U vas, dakako, ima 


dar ipak napiše vlastoručno dekret i uruči ga Balaki¬ 
revu. 

* 

Bilo je baš toplo ljetnje doba. Menjšikov se nalazio 
u ljetnikovcu, gdje je odlučio proslaviti carsku milost i 
oslobođenje od carskoga gnjeva, pa je zato i pozvao na 
veselje mnogo gosti. Urečenoga se dana skupili gosti, a 
došao i Balakirev. 

Za stol još nije bio nitko siio, svi su čekali doma¬ 
ćina. Došao domaćin, a Balakirev odmah pred svima 
prišao k njemu tražeći nagradu, što ga je spasao. 

Domaćin mjesto da ispuni obećanje, narugao se 
ludi za to, što je došao nepozvan, sio zatim s gostima 
za veoma lijepo prostrti stol i zamahnuvši ubrusom dao 
glazbi znak, da počne, Glazba zaigrala. 

Balakirev ne govoreći ništa Izvadio iz džepa kor- 
bač i stao njim tući muhe, koje su sjedjele na tanjurima, 
na drugom posudu, na stijenama i druguda. Nemilosrdni 
korbač sve obarao, rušio, razlijevao i prskao; gosti se 
poustajali od objeda, velmoža usplamtio i zapovjedio 
slugama, da uhvate i svežu drznika. — No Balakirev 
izvadio dekret Petra Velikoga, po kojemu on ima pravo 
tući i kazniti svoje podanike, gdje i kada je njemu vo¬ 
lja. Pročitavši gosti carski dekret oprostiše se s doma¬ 
ćinom i razidoše svak sebi, a Balakirev se veselio sve 
dotle, dok nije porazbijao posuđe i rastjerao sve bo- 
Ijare. 

Drugoga je dana sam Balakirev pripovijedao caru 
o ovome događaju potanko, ali mu je pripovjedio i ono, 
kako se dogodilo, da je osuda zalita crnilom. Vladar se 
nasmijehnuo i oprostio Balakirevu. 


VRIJEME. 

VALENTIN GORJANSKIJ. 

djece? .. . Oni nikako ne će trebati da izlaze na ulicu. 
U vašoj će sobi biti prekrasan zrak, njihalo će ga ispu¬ 
niti bibanjem, i iu sobi će uvijek šuškati laki povjetarac, 
kao da ste na balkonu ... Ne ćete trebati da otvarate 
prozore i stavljate na kocku vaše zdravlje . . . Dobro! 
Popustit ću vam još za pet kopjejaka. Dva rublja dva¬ 
deset — posljednja cijena. . . Uvjeren sam, da niste ne¬ 
prijatelj ni žene vaše, ni djece, ni samoiga sebe . . . 

Majstor je urar gledao u me crnim očima. U njima 
je gorio zanosni plamen. Osjećao sam vlast njihovu nad 
sobom. 

— A ako svojoj dječici kupim mrežu za leptire, — 
opazim ja plašljivo, — to će se, nije li tako, postići još 
jača iluzija, i mojima će mališima biti sasvim tako kao 
da su u polju? 

— No dakle, vidite? . . . Vrlo mi je žao, što sam 
popustio za petačić. Trebao sam da podignem za četr¬ 
deset do pedeset kopjejaka . . . Tako je. I vi nigdje ne 
ćete naći takovih satova, kao u mome dućanu. Znate 
li, zašto ja nemam kolajne za radinost i umje će? Vrlo 
jednostavno. Ja ne volim spletaka. Ne volim ih i radim 
sam za sebe. Vi mi se sviđate, gospodine kupče . . . 
Hoćete li da vam otkrijem nešto? Hoćete li da vam ot¬ 
krijem tajnu? . . . 

Majstor se urar nagnuo preko tezge k meni i upi¬ 
tao me promuklim šaptom: 

— Jeste li bili u Indiji? Odgovorite mi jasno i po¬ 
šteno na pitanje: jeste li bili kada u Indiji? 


1 

— Ne, u Indiji nisam bio. Bio sam mnogo u svijetu, 
ali u Indiji ... Ta to je vrag zna kako daleko . . . 

— Tako i jest! U Indiji su slonovi, u Indiji su otro¬ 
vne zmije i sasvim drugojačiji stanovnici. 

— Da, to je istina . . . Vrlo sam mnogo čitao o In¬ 
diji. Ona se i zove zemljom čudesa. 

— Tako, tako, tako! . . . Znate li dakle, što ja 
mogu da lučinim za vas? Ja mogu da stvorim za mo¬ 
gućnost da živite po indijskome vremenu! A? Samo u 
mojemu dućanu možete vi da kupite takov sat. Naučit 
ću vas, kako se to radi . . . 

Kao što nekada Faust u Mefistofela tako sam ja 
gledao čudnoga i tajanstvenoga majstora urara, koji me 
je neočekivano zapitao: 

— Jeste li kada slušali top? 

— Kakav top? Kako to mislite? 

— No, pa da li ste kada čuli topovski hitac? 

— Kako ne, kako ne! Čuo sam ih za vrijeme po¬ 
plave, čuo kod sprovoda generala. . . 

— Ali o tome ja ne govorim ... Ja vas pitam za 
top u dvanaest sati . . . 

— I taj sam čuo. . . 

— Tako dakle; tačno u dvanaest sati, kada začu¬ 
jete hitac, namjestite vaš sat za sedam sati naprvo . . . 
I ... i u vas će da nastane indijsko vrijeme ... A? 
Kako vam se to sviđa? I to za dva rublja i dvadeset 
koipjejaka? . . . Svuda dvanaest sati o podne, a u vas 
već sedam sati večeira . . . Svuda dvanaest noću, a u 
vas sedam sati izjutra. Neka protuha tamo iz nekako- 
voga »Zlatnoga Sidra« isteturala je pa da će na poči¬ 
nak, a u vas već izlazi sunce . . . Prve zrake njegove 
skližu se po raskošnim krošnjama kokosovih paoma, 
užižu kapljice rose sedmerobojnim plamenovima, bude 
paipige, majmune i različite druge ptice pjevice . . . Sve 
se uzgibalo, i svako tropsko stvorenje slavi Gospoda 
i najrazličitiji se glasovi složili u veličanstvenu himnu, 
u skladnu Liturgiju Svijetla na Istoku — istočniku ži¬ 
vota. I sve to za dva rublja dvadeset kopjejaka! 

A groznica, a kolera? plašljivo upitam ja. 

Gluposti! Ne pijte sirove vode i nikakova vas ko¬ 
lera ne će spopasti, a protiv groznice u svakoj ćete 
ljekarni dobiti kinin. Zar je u Petrogradu malo lje¬ 
karna? 

— A voće? Žena moja strašno voli granate. 

— Ta zar ste vi dijete, na kraju krajeva, što li? 
Perite ih u rastopim hipermaganovoga kalija, pa ih 
neka žena vaša jede na vagone. 

— No, pristajem — odlučio sam ja napokon i 
brižno sam sat ponio kući, plativši za nj potpuno ono¬ 
liko, koliko je od mene zatražio. 

Objesio sam sat na vidljivome mjestu i na večer 
sam tu novost saopćio mojoj Katji... 

— Da, Katja, dosta je! . .. Dosta je već. Vrijeme 
je, da započnemo nov život, pun svježih i oštrih osje¬ 
ćaja . . . K vragu petrogradska magla, k vragu siva sva¬ 


kidašnjica . .. Čuješ li me ti, Katja? . . . Od sutrašnjega 
dana ja ću s tobom da poživim po indijskome vreme¬ 
nu ... Da živimo usred bogatstva tropskih boja, usred 
miomirisa neobičnoga, jarkoga cvijeća, usred milijun 
opasnosti... 0, što sam ih žedan, o, što ću da budem 
sretan!... 

— Dragi ! .. . Uvijek sam ja mislila, da si ti neo¬ 
bičan ... 

Žena i ja nismo do jutra usnuli; spominjali smo 
prve dane poznanstva našega. 

— Sjećaš li se, kako smo se sastali u Terijokama ? 

— No, dakako da se sjećam ... Ti si bila u bije¬ 
loj haljini, opasana modrom svilenom vrpcom. 

— Da, da! ... A ti si imao smeđe odijelo i kapu 
gubernijskoga gospodarskoga ureda . .. Hoćeš li da 
nađem svoju haljinu i tu tvoju kapu . . . Onda će uspo¬ 
mene naše biti još snažnije . . . 

Žena je izvadila haljinu iz kovčega, izvadila kapu. 

— Sjećaš li se, otkuda ova mrlja? . . . Jeli smo 
jagode. Jedna je boba, sočna, zrela, pala na haljinu . . . 
I evo traga. 

Evo dvanaest sati. Top. Pomaknuli smo kazalo 
naprijed. Tačno na sedam. Pomaknuli smo njihalo. 

I sad je tu — indijsko vrijeme! 

— Evo, već je večer, Katja . . . Tigri izlaze u lov . . 
Otrovne zmije pužu iz vlažnoga blata . .. Brahminac 
polazi dostojanstveno u mračni hram na molitvu neu¬ 
moljivoj Kali... Mjesec se napinje i crta srebrna pi¬ 
smena na glatkoj površini usnuloga Ganga . . . 

— Dragi, meni je strašno! .. . 

— Ne boj se, jedina! Ta to je evo život, novi 
život... 

Tik-tak, tik-tak, kucalo je njihalo i najednom je 
stalo. 

Ja ga pomaknem. Zanjihavši se malo stane iznova. 
Još, još. . . Ne, sat se ne čuje, njihalo se ne miče, 
Gospode, što je to !... 

— Uteg je prelagan — sjetila se Katja. 

— Daj ovamo velike tvoje škare! — 

Ja objesim škare zakačivši ih za uteg. Ali poka¬ 
zalo se, da taj teret ne dostaje. 

— Još, još! Još nešto teže! viknem ja uzrujano. 

— Evo tućaka od stupke ... — 

Njihalo se zanjihalo i stalo iznova. 

Sad smo objesili neveliko gladilo, kojim mi je 
žena gladila ovratnike i manšete. 

Na to smo grozničavo stali da povećavamo teret 
sve novim i novim predmetima. 

Njihalo se naglo zanjihalo i najednom: Krak! — 
padne sat na tlo i razbije se na komade. 

Zbogom, indijsko vrijeme! Zbogom novi, prekrasni 
živote! 

Žena i ja gorko smo plakali nad razbijenim satom. 

Oko nas se opet svila petrogradska magla i siva 
svakidašnjica. 







— 175 — 


ISKRENA POSMATRANJA 

JOSIPA GLEMBAY. 


Samo domoljubne žene čiste duše plemenita srca 
i radine ruke mogu hrvatskom narodu osigurati bolju 
budućnost. 

Želiš li stići na odabranu metu, ne smiješ prema 
njoj pojuriti prenaglo, već treba da joj se približavaš 
polagano, ali bez sustajanja. 

Izgubili smo sve ono, što sebi oklijevajući nijesmo 
umjeli prisvojiti. 

Nevaljano čeljade zazire od blizine poštena 
čovjeka. 

Najljepše riječi sušta su pljeva, ako ih ne zasvje¬ 
dočimo korisnim djelom. 


Mladost bez ideala cvijet je bez mirisa. 

Ni najveće blago ne može nas usrećiti, ako ga ni¬ 
jesmo stekli pošteno. 

Otac treba da bude sinu svome uzor, a majka 
kćeri svojoj pouzdana savjetnica. 

Koliko smo komu skrivili, zapažamo istom onda, 
kad nam se nemilo nedragim vraća. 

Tko od istine zazire, ima i razloga, zašto je se boji. 

Svijetao primjer najbolji je poticaj. 

Nema Boga, tvrde svi, kojima nije drago, da im 
on čita u duši i sve vidi, što rade. 



Fužina. 


Lako je prijateljevati pri punom stolu — teško 
ostati vjeran u nevolji. 

Silom se podjarmljuje, a ljubavlju bratstvo širi. 

Najljepši su nam dani života, koje smo posvetili 
dobrim djelom. 

Kasno kajanje izgubljeno ne vraća. 

Pjesmu, koju ti pjevaš, pjevat će i tvoja djeca. 

Dijeli samo s onim, tko je voljan i svoje s tobom 
podijeliti. 

Pošten čovjek ne će se nikad koristiti na račun 
tuđe štete. 

Utakmicom umne i tjelesne snage širi i učvršćuje 
se narodno blagostanje. 

Za mane drugoga obično smo strogi sudije, za 
svoje vazda rječiti branitelji. 


Junaci pri čaši vina često su kukavice na djelu. 

Da hrvatski narod još živi, ima da zahvali domo¬ 
ljublju i požrtvovnosti najboljih svojih sinova. 

Ne propada jjarod, u koga je narodni ponos jak, a 
samosvijest živa. 

Što uistinu hoćemo, od toga nas ništa odvratiti 
ne će. 

Tko zadanu riječ pogazi,izgubio je pravo, da mu 
se vjeruje. 

Dok nesebičnost za druge gradi, puni si sebič¬ 
nost džepove. 

Tko svoju sreću sačuvati želi, ne smije o njoj pre¬ 
više govoriti. 

Dok su mlade Hrvatice uz svoje preslice pjevale, 
a žene na stanu same tkale tanku pređu, nije ni u ko¬ 
jem selu trebalo dućana za modu, a kiljeri bili su ipak 
puni svega. 

Najljepša je djevojka u selu, koja svoje lice pere 
čistom vodom, a ponosi se narodnom svojom nošnjom. 

Poskakuša u kolu nije vazda i valjana žena. 

Da bi seljanke znale, kako su lijepe u svodim ve¬ 
zenim skutama, ne bi se nikad same nagrđivale ku¬ 
povnim reklama i šarenim suknjama. 

Sijmo same lan i konoplju, pređimo i tkajmo, onda 
metar platna ne ćemo plaćati po sto dinara. 

U čijoj bašći raste korov, mora najpotrebniji ži- 
vež kupovati u gradu za skupe novce. 

Rat nas je naučio, da su hrvatske seljanke sebi 
nanijele golemu štetu tim, što nijesu ostale vjerne 
domaćem obrtu, kojim se dičila svaka, kad su 
njihove prababe bile djevojke. 

Tvrdi se, da se čuvstva u borbi života gube, a tok 
života zapravo je vatra, u kojoj se njihova zlatna vri¬ 
jednost prokušava. 

Svaki posao uspjet će, kad se um, volja i snaga 
udruže. 

Krjepost je protuteža svakoj neobuzdanosti i raz- 
ratnosti. 

Lako je biti bešćutan napram tuđe boli — teško 
je snosimo, kad stisne vlastito naše srce. 

Miljenčad sreće su ljudi, kojima najbolje samo 
od sebe pada u krilo, a pored toga im život ne uskra¬ 
ćuje ništa. 

Svaki čovjek je onakav, kakovim su ga učinili 
ljudi, s kojima je najviše općio, i prilike, u kojima je 
najdulje živio. 


KUPUS 


Na boljunskom polju imade njiva Petra Lulica. 
Nigdje tako dobro ne uspijeva kupus kao na njoj. Tu ga 
Lulić godimice sadi. Na kraju raste stari ogromni dub. 
Krošnja mu se sa svih strana polja vidi poput velike 
kupole. U čitavoj općini većega i ljepšega hrasta nema. 

Pod njim kupus kržljavi. Lulić se svake godine 
ljuti, kada vidi, da se kupus na čitavoj njivi krasno 
razvio i velike, tvrde, bijele glave učinio, a na kraju, 
pod dubom, ni lišća nema. Ti su mu kržljavci na sra¬ 
motu, jer putem po kraju njive idu seljaci dnevice na 
svoje oranice. Dub mu čini štetu i sramotu. Treba ga 
posjeći. 

Dođe jesen. Sijeku se drva. Lulić će svoj kupus 
riješiti dubove sjene. 

Poljem odzvanjaju jednolični udarci sjekire, a onda 
pila pili i guguče, samo kad i kada kovino nekuda tužno 
zazveči. Tu i tamo po polju pase po koje stado ovaca 


Ženi priznavaju muškarci rado svaku dražest, 
umnu nadmoć vrlo rijetko. 

Istinu govorimo punim ustima samo onda, kad je 
za nas povoljna. 

Svaki put, kad ljudska pomoć zataji, vraćamo se 
natrag Bogu, gospodaru neba i zemlje. 

Iskustvo je blago, koje treba bez zastoja korisno 
primjenjivati. 

Velika djela zamišljena su od pojedinaca, a ostva¬ 
riti ih može jedino množina pregalaca. 

Ženske se vazda pokoravaju prevlasti muškog, 
dok se ženskoj ponajviše protive. 

Čednost je najljepši ures mlade djevojke. 

Najopasniji su neprijatelji, koji s nama opće pod 
krinkom prijateljstva. , 

Sumišlejnik ostaje uz nas u svakoj prilici. 

Nizbrdice može svaki — uzbrdice samo snažni i 
ustrajni. 

Kad duhovit čovjek progovori, onda slabići uma 
obično zašute. 

Sve je bez blagoslova, što je stečeno otimačinom i 
lihvarenjem. 

Život je škola, koju polazimo do svoje smrti. 

Prvi korak, koji ženske vodi u sramotu, zove se: 
danguba. 

Lako se troši, ali teško pošteno zarađuje. 

Narod, koji ne umije biti svoj gospodar, ostat će 
vazda tuđi rob. 

Junaštvom se osvaja, umom vlada. 


I DUB. 

FR. NOVLJAN. 

ili goveda. Čuje se srebrni zvuk zvonca, a pastir za¬ 
pjeva tugaljivo. Na nekoliko mjesta oru. Gonič se sa 
svojim volovima razgovara : »Daj srnac, daj ! . . ., sej, 
boškarin, ej, ej, na se-čade! . . .« A sjekira treska, i 
neumorno pada po korijenu staroga duba. Onda 

umukne, a pila zaguguče. 

Svršeno je, maknite sve, i sjekiru i pilu, i svoje 

kapute, bježite ! Već se miče. Polako, polako, skoro 

se i ne opaža, ali kod korijena nešto pucketa i praska. 
Krošnja dostojanstveno kreće na jednu stranu lagano, 
a onda sve brže. Žuri se, već leti. Tresne, zagrohoće i 
zatutnji. Mir. Sve zamukne. Orači stanu, pastir 

umukne, marva prestane pasti, pa se ogleda, što se 
dogodilo. 

Seljaci odmah opaziše, da je nestalo onoga goro¬ 
stasa, da je oborena kupula njihova polja. Porušen je 
ures, koji je pokoljenjima već prešao u dušu. 

Ide šapat od usta do usta, negodovanje na sve 
strane, svi seljaci redom osjećaju neku čudnu tugu. 
Nitko nije prije znao, koliko mu je onaj stari dub srcu 
prirastao. 

Siječe Lulić granje, koje je pokrilo ogromni pro¬ 
stor. Voz za vozom vozi ga kući. Nikad nije mislio, 
da u tom dubu imade toliko drva. Bit će ogrijev za 
dvije zime ! Ne može ga da odveze. Napokon došao 
stranac, pa kupio deblo. Mnogo se namučiše, dok ga 


dignuše i natovariše. Napokon ga odvezoše. Nitko ne 
zna, kuda će doći, i što će od njega biti. 

Obuzela tuga Lulića. Teško mu je, njiva mu je 
pusta. Čitavo je polje izgubilo svoj najljepši ures. Svi 
ga seljaci redom kude. I stranci, koji često ovim poljem 
prolaze, opažaju, da duba više nema, pa žale za njim. 
Lulić nikada nije prije znao, koliko je bogatstvo u tom 
dubu. Sve glave kupusa, što su na toj njivi izrasle, ne 
vrijede, koliko ona velebna kupola, koju je on oborio. 


RAZBIJENA 


Na pučini mora sinjeg 
Plovila je lađa neka, 

Ime joj je bilo Nada, 

A cilj Slava onog vijieka. 

Već je lađa prišla luci, 
Koja se je Slava zvala, 

I vidi se svjetionik, 

A daljina još je mala. 


LAĐA. 

BRANKO CVJETKOVIC. 

A1 se more uzburkalo, 

Sa smrću se prijetit stalo, 

I lađu je već pred ciljem, 

Punu nade — progutalo. 


I čovjeka ispred cilja, 

Koji se već mnogom nada, 
Kada se je napatio, 

Cilju prišo — smrt savlada. 


TARTARIN TARASKONAC. 

A. DAUDET. Prevodi: dr. DRAGO ĆEPULIĆ. 

Svršetak. 


TREĆA EPIZODA. 

MEĐU LAVOVIMA. 

I. 

Napuštena poštanska kola. 

Bila su to starinska poštanska kola, postavljena 
na staromodni način debelim plavim već posve izblije- 
djelim suknom, s onim golemim čupercima (pompons) 
od hrapave vune, koji vam iza nekoliko sati vožnje 
ostavljaju crvene tragove po leđima... Tartarin Ta¬ 
raskonac zapremaše jedan zakutak te kule, gdje se 
smjesti, što bolje mogaše, i čekajući priliku, kad će 
moći udisati mirisni zadah velikih mačaka afričkih, 
moraše se zadovoljiti vrijednim starim mirisom poštan¬ 
skih kola, koji se sastojao od čudesne smjese tisuću 
mirisa, u koju ulažahu čovjek i konji, hrana i pljesniva 
slama. 

Bilo je svačesa po malo u toj kuli, tim kolima. Je¬ 
dan trapist, židovski trgovci, dvije ženske, jedan foto¬ 
graf iz Orleansvillea . . . Ali ma kako društvo bilo pri¬ 
jatno i raznovrzno, Taraskonac nije bio raspoložen za 
razgovor i ostajaše zamišljen, s karabinkima među ko¬ 
ljenima, držeći ruku u remenu puške. Njegov nagli 
odlazak, crne Bajine oči, strašni lov, na koji se spre¬ 
mao, sve mu to smućivalo mozak, ne računajući amo, 
da mu je i ova evropska diližansa patriarhalna izgle¬ 
da, što ju je našao usred Afrike, nekako neodređeno 
u pamet dozivala Taraskon iz njegovih mladih dana, 
izlete u kolima, zakuske na obali Rone, ukratko mno¬ 
štvo uspomena .. . 

Malo pomalo padne noć. Kondukter upali svjetilj¬ 
ke .. . Zarđala kola drmala su se uz škripanje starih 
federa. Konji su kasali, praporci zvečali... Od vreme¬ 
na bi se do vremena gore pod pokrivalom onih sje¬ 


dala, što su na krovu, čula strašna zveka gvožda . . . 
Bijaše to ratni materijal junakov. 

Tartarin Taraskonac, napola usnuo, stade jedan 
čas promatrati putnike, koji su se uslijed drma¬ 
nja kola smiješno tresli i plesali poput ludih sjena, za¬ 
tim se njegove oči zamrače, misao potamni, te se još 
samo neodređeno čuo jecaj osovine kotača i škripa 
kola.... ! 1 * 

Iznenada zazove jedan glas, glas stare prehlađene 
vile, glas potrt i razbijen, zazove našeg Taraskonca 
njegovim imenom : 

— Gospodine Tartarine! gospodine Tartarine! 

— Tko me to zove? 

— Ja, gospodine Tartarine, zar me ne raspozna- 
jete? ... Ja sam ona stara diližansa, koja je — pred 
dvadeset godina — stalno vozila iz Taraskona u Ni- 
mes... Koliko sam Vas puta vozila, Vas i Vaše prija¬ 
telje, kad ste išli u lov na kape u okolici Joncquieresa 
ili Bellegarde! ... Isprva Vas nisam prepoznala zbog 
te Vaše turske kape i debela trbuha, ali čim ste stali 
hrkati, trista mu jada — smjesta Vas razaznah. 

Pa dobro, dobro, reče Taraskonac nešto uvrije¬ 
đen. 

Zatim omekšavši upita: 

— Ali čemu ste Vi napokon konca, jadna moja 
starice, ovdje? 

— 0, dragi moj gospodine Tartarine, ja nisam 
amo došla od svoje volje, vjerujte mi!... Čim je bila 
dovršena željeznica bokerska, smatrali su me suviš¬ 
nom i poslali me u Afriku... I ne samo mene! Goto¬ 
vo sva francuska poštanska kola su sa mnom zajedno 
izagnana. Smatrali su, da smo odveć reakcionarni, i 
sad evo ovdje provodimo robijaški život... Vi to u 
Francuskoj zovete alžirskim željeznicama. 

Tu stara kola teško uzdahnu i nastave: 

— 0! gospodine Tartarine, što ja žalim za svojim 
lijepim Taraskonom! Ono je za mene bilo srećno doba, 
mladenačko doba! Trebalo me je samo vidjeti, kad 
sam ujutro polazila sva oprana i sjajna, novo lakova- 
nih točkova, svjetiljaka, rekao bi, dva sunca, a po¬ 
krova sveg uljem mazana! Pa što je bilo lijepo čuti 
postiljona, kad je stao pucketati bičem na napjev: 
Lagadigaden la Tarasque! la Taras- 
que !,,, a kondukter bi, s trubljom preko ramena, 
s izvezenom kapom na ušima, jednim mahom ruke 
bacio svog psića, koji nije prestajao lajati, na krov, a 
onda bi se i sam popeo onamo vičući: »Tjeraj! tjeraj!« 
Tada bi se mojih četvero konja krenulo uz zveku pra¬ 
poraca, lavež i fanfara, prozori se otvarahu i sav je 
Taraskon gledao s ponosom, kako nestajem širokom 
kraljevskom cestom. 

»0 divne li ceske, gospodine Tartarine, široke, 
dobro uzdržavane, s kilometričkim stupovima, s go¬ 
milama tucanog kamenja u podjednakim razmacima, 
a maslinovim i vinorodnim dolinama s desna i s lijeva. 
Zatim na svakih deset koraka krčma, stanica svakih 
pet minuta... A putnici, sjajni ljudi! načelnici i žu¬ 
pnici, koji polažahu u Nimes pohoditi prefekta ili bi¬ 
skupa, dobrodušni svilari, đaci na praznicima, seljaci 
u izvezenim bluzama i svježa još istog dana obrijana 
lica, a gore na krovu, Vi svi, gospoda lovci na kape, 
uvijek izvrsne volje, pjevali biste pod veće vraćajući 
se kući za zvjezdane noći tako divno već svaki svoju! 

»A sada! o, to je posve druga stvar... Sad Bog 
sam znade, kakve sve ljude ne vozim! Sve neke dote¬ 
pence nevjernike, koji me napunjaju ušima, neke crn¬ 
ce, Beduine, soldatine, protuhe sviju zemalja, izdrpa- 
ne naseljenike, koji me okužuju svojim lulama, i to 
sve govori nekim jezikom, koga ni Bog otac ne razu¬ 
mije .. . Pa onda gledajte, kako sa mnom postupaju! 
Nikad da me očiste, nigda da me operu. Žao im je dati 
kolomaza za moje kotače .. . Na mjesto mojih negda- 
njih velikih mirnih konja mali arapski konjići, koji lete 
ko strijela, tuku se, grizu, plešu trčeći kao koze, i lo¬ 
me rukunice kopitima... Joj!... A joj!... gle, već 
počinju... Pa ceste! Ovdje još kako tako, jer smo u 
blizini vlade, ali tamo dolje, tamo nema ništa, i putu 
ni traga. Idemo, kako možemo, preko brda i dolina, 
kroz patuljaste palme, kroz mastike . . . Nigdje nijedne 
stalne postaje. Zaustavljamo se, gdje kondukteru u 
glavu dođe, sad na ovom majuru, sad na onom. 

. »Katkada me ova hulja natjera, da zaobiđeni po 
dvije čitave milje, samo zato, da se on može svratiti 
kome prijatelju i ispiti čašicu apsinta ili champore- 
aua... A onda, tjeraj, postiljone! da naknadiš izgub¬ 
ljeno vrijeme. Sunce peče, prašina pali. Ali on samo 
tjeraj! Zakvačimo se, izvrnemo se. Samo tjeraj! Pre¬ 
lazimo preko rijeka plivajući, prehladimo se, smočimo 
se, topimo se... Samo tjeraj! tjeraj! pa tjeraj... A 
onda u večer, sva mokra — a samo mi još to treba, 
u mojim godinama, uz moj reumatizam!... — lezi i 
noći pod vedrim nebom, u dvorištu kakvog karavan¬ 
skog svratišta, koje je odasvud otvoreno. Noću onda 
dolaze, hijene i šakali njuškati oko mojih sanduka, a 
lopovi, koji se boje hladne rose, griju se u mojim odje¬ 
lima ... Eto, takav ja život provodim, jadni moj go¬ 
spodine Tartarine, i takav ću život provoditi sve do 
dana, kad izgorjela od sunca i istrunula od vlažnih 


noćiju, ne klonen uz bijednu koju cestu, gdje će onda 
Arapi kuhati kuskus ostacima mog starog kostura . . . 

— Blida! Blida! vikne kondukter otvarajući vrata. 

II. 

Sastanak s jednim malim gospodinom. 

Nejasno, kroz okna parom zamagljena, Tartarin 
Taraskonac smotri jedan trg s lijepom podprefektu- 
rom, trg pravilan, okružen arkadama i zasađen na¬ 
rančama, usred kojega se mali olovni vojnici vježbahu 
u svijetloj ružičastoj jutarnjoj magli. Na kavanama se 
skidahu kapci. Na jednom kraju bijaše natkrito trži¬ 
šte s povrćem ... Sve je to bilo dražesno, ali to sve 
još ne mirisaše lavovima. 

— Na jug! ... Više na jug! promrmlja dobroćudni 
iartarin i zavali se ponovo u svoj zakutak. 

U taj se čas otvore vrata. U kola uđe mlaz svje- 
žeg uzduha noseći na svojim krilima, u mirisu rascva- 
lih naranača, jednog posve malog gospodina u sivo- 
smeđem redengotu, stara, suha, nagrišpana, ukrućena, 
lica poput šake mala, visoke crne svilene kravate, sa 
kožnatom torbom i kišobranom: savršeni lik seoskog 
notara. } 

Spazivši ratni materijal Taraskončev mali se go¬ 
spodin, koji bijaše sio junaku nasuprot, nađe varedno 
začuđen i stane promatrati Tartarina tako nepomično, 
da je ovome postalo neugodno. 

Upregoše, i kola krenu dalje . . . Mali gospodin 
motraše bez prestanka Tartarina . . . Napokon se Ta¬ 
raskonac i ražljuti : 

— Vi se tome čudite? reče on uprijevši svoj po¬ 
gled na nj. 

— Ne! Samo me smeta, odvrati ovaj posve 
mirno. 

I istina je, da je sa svojim šatorom, svojim revol¬ 
verom, svojim dvjema puškama u navlakama, i svo¬ 
jim lovačkim nožem — a da ne govorimo o njegovoj 
naravnoj debljini — Tartarin Taraskonac zapremao 
mnogo mjesta . .. 

Odgovor ga malog gospodina razljuti: 

Pa što Vi dakle mislite, da ću ja na lavove sa 
Vašim kišobranom? reče oholo veliki čovjek. 

Mali gospodin pogleda svoj kišobran, nasmije se 
slatko i reče uvijek s jednakim mirom; 

— Dakle Vi ste, gospodine . . . ? 

— Tartarin Taraskonac, utamanjivač lavova! 

Izgovarajući ove riječi neustrašivi Taraskonac 
potrese čuperkom svoga fesa kao kakovom grivom. 

U kolima sve se prenerazi. 

Trapist se prekrsti, ženske zakriknuše od straha, 
a fotograf se iz Orleansvillea primakne utamanjivaču 
lavova snivajući o golemoj časti, da može njega sni¬ 
miti . .. 

Ali se mali gospodin ne dade smesti. 

— Jeste li Vi već ubili mnogo lavova, gospodine 
Tartarine? upita on vrlo mirno. 

Taraskonac mu ljepše odvrati: 

Da li sam ih mnogo ubio, gospodine! . .. Želio 
bih Vam imati samo toliko vlasi na glavi, koliko sam 
ih ja posmicao! 

I sva kola udare u smijeh videći tri žute kose 
Cadet-Rousselova, gdje strše na lubanjom malog go¬ 
spodina. 

Sad uze riječ fotograf iz Orleansvillea: 

Strašno je to Vaše zanimanje, gspodine Tarta- 
rineKatkada čovjek doživi strašnih trenutaka., 
lako na pr. jadni onaj gospodin Bombonnel. . . 

— A da, utamanjivač pantera, reći će Tartarin 
dosta podruglivo. 

Zar ga poznajete? upita mali gospodin. 

’ Gle!,.. Ta dabome... Da li ga poznam? Ali 

lovili smo zajedno barem dvadeset puta. 

Mali se gospodin nasmiješi: 

Vi dakle lovite i pantere, gospodine Tartarine? 

. Katkada iz razbibrige .. . reče Taraskonac bi¬ 

jesno. 

I doda ipodignuvši junačkom kretnjom glavu tako 
te raspali srca onih dviju ženskinja: 

Pantera, to nije ništa prema lavu ! 

— Ukratko, usmjeli se fotograf iz Orleansvillea, 
pantera je samo jedna oveća mačka . 

— Posve ispravno ! reći će Tartarin, koji bijaše 
posve sporazuman s tim, da se malo umanji slava Bom- 
bonnelova, pogotovo pred »damama«. 


Ovdje se kola zaustave, kondukter dođe otvoriti 
vrata i obrativši se malom starčiću reče s puno poš¬ 
tovanja : 

— Tu smo, gospodine ! 

Mali se gospodin digne, siđe, a zatim će prije nego 
zatvori vrata od kola : 

Hoćete li mi dopustiti, gospodine Tartarine, 
da Vam dadem jedan savjet ? 

— Kakav, gospodine ? 

— Vjere mi, Vi čestito izgledate, čujte, pa ću Vam 
radije sve reći, kako je . . . Vratite se hitro u Taraskon, 
gospodine Tartarine ... Ovdje samo gubite vrijeme . .. 
Još ima u ovom kraju doduše nešto pantera, ali to je 
sramotna lovina za Vas . .. Što se tiče lavova, nema 
ih više u Alžiru ... Moj je prijatelj Chassaing upravo 
ubio posljednjega. 

Na to mali gospodin pozdravi, zatvori vrata, i ode 
smijući se sa svojom torbom i kišobranom. 

Vozaču, upita Tartarin kriveći usta, tko je onai 
čiča ? 1 



— Kako ? Vi ga ne poznate ? Ta to je gospodin 
Bombonnel. 

III. 

Lavlji samostan. 

U Miljjani siđe Tartarin Taraskonac, a kola na¬ 
stave put prema Jugu. 

Dva puna dana droncanja, dvije pune noći pro- 
boravljene otvorenih očiju, koje su gledale kroz vrata, 
ne bi li opazile na polju, uz cestu, strašnu sjenu lava, 
toliko nespavanje napokon, zaslužilo je doista nekoliko 
sati odmora. I napokon, ako treba sve kazati, čestiti 
se Taraskonec iza onog nemilog dogođaja s Bombon- 
nelom nevoljko osjećao, usprkos svog oružja, svojih 
strašnih grimasa, svojeg fesa, u nazočnosti fotografa 
Orleansvillea i onih dviju gospođica. 

On se dakle uputi kroz široke ulice Miljane, pune 
lijepog drveća i bunara. Ali ni tražeći hotel, koji bi 
mu pristajao, nije mogao da se jadnik otrese misli na 
Bombonnelove riječi .. . Kad bi one zbilja bile istinite ? 
Kad ne bi bilo više lavova u Alžiru? . .. Čemu onda 
tolika trka, toliki umor ? . . . 


Iznenada se na zakretu jedne ulice naš junak nađe 
licem u lice ... s kim? Pogodite... S jednim ponos¬ 
nim lavom, koji čekaše pred vratima jedne kafane 
sjedeći carski na svojem stražnjem truplu, dok mu se 
riđa griva ogledala u suncu. 

®ta * u pričaju, da ih više nema ? poviče 
Taraskonac i odskoči natrag . ,. 

Na ovaj uzvik lav prigne glavu, i uzevši u ralje 
jednu drvenu zdjelicu, kqja je pred njim na pločniku 
stajala, on je ponizno pruži Tartarinu, koji od zapanje- 
nosti ostade nepomičan. .. Jedan Arapin prolazeći 
mimo baci u zdjelicu jedan golemi sou, a lav mahne 
repom ... Tada Tartarin sve shvati... Vidi, što mu je 
uzbuđenje isprva zapriječilo da vidi, mnoštvo sjaćeno 
oko jednog slijepog i pripitomljenog lava, i dva velika 
crnca oboružana kratkim toljagama, koji su ga vodili 
gradom, kao što Savojac vodi svoga svisca. 

U Taraskoncu uzavri krv. 

— Jadnici, povika gromkim glasom, tako vi poni- 
zujete ove plemenite životinje! 

I poletivši na lava on mu istrga iz njegovih kraljev¬ 
skih vilica gnjusnu onu zdjelu . .. Oba se crnca misleći, 
da imadu posla s tatom, baciše na Taraskonca s tolja¬ 
gama u ruci. . . Nastade strašna gužva . ., Crnci uda¬ 
rahu, žene vrištahu, djeca se .smiijjahu. Jedan stari 
postolar Židov vikao je iz dućana: »Na sud! Na sud!« 
Sam lav sred svojeg mraka malo zaurla, a nevoljni 
Tartarin iza očajne borbe padne na zemlju sred prosuta 
novca i uličnog smeća. 

U taj tren doleti jedan čovjek, probije gomilu, od¬ 
gura jednom riječi crnce, a djecu i žene jednom kret¬ 
njom, podigne Tartarina, očisti ga, otrese, i posjede 
ga sveg uspuhana na jedan kamen. 

— Kako ! Kneže, to ste Vi ? . . . reče vrijedni 
Tartarin tarući si rebra. 

— Pa da, junački prijatelju, to sam ja . .. Čim 
sam primio Vaše pismo, povjerio sam Baju njenu bratu, 
najmio sam mjesto u poštanskim kolima, projurio 50 
milja u najvećem trku, i evo me baš na vrijeme, da Vas 
istrgnem iz surovih pandža ovih prostaka ... Ta šta ste 
učinili, za ime Božje, te navukoste na se ovu nevolju ? 

— Šta ćete, kneže? Videći ovog nesrećnog lava 
sa zdjelicom u zubima, ponižena, pobijeđena, izrugi¬ 
vana, na sprdnju svoj ovoj muslimanskoj fukari. . . 

— Vi se, plemeniti prijatelju, varate. Ovaj je lav 
naprotiv za njih predmetom poštovanja i obožavanja. 
Ovo je sveta životinja, iz jednog velikog lavljeg samo¬ 
stana, što ga je pred tri godine osnovao Mahomed-ben- 
Aouda, neke vrste trapističkog samostana strašnog i 
divljeg, punog vike i mirisa zvjeradi. Tamo neki 
neobični kaluđeri odgajaju i pripitomljuju na stotine 
lavova i šalju ih odanle u sjevernu Afriku s pratnjom 
braće, koja prose milostinju . . . Darovi, što ih dobivaju 
braća, služe za uzdržavanje samostana i mošeje. I raz¬ 
log tome, da su se ona dva crnca toliko čas prije 
ljutili, leži u tome, što su oni duboko uvjereni, da bi 
ih za svaku isprošenu krajcaru, što se ukrade ili izgubi 
njihovom krivnjom, lav, što ga vode, na mjestu 
proždro. 

Slušajući ovu nevjerojatnu pa opet vjerodostojnu 
priču Tartarin je Taraskonac uživao i snažno u se uz- 
duh uvlačio. 

— U svemu tome najmilije mi je, reče zaključujući, 
da još ima — s dopuštenjem gosp. Bombonnela — 
lavova u Alžiru ! . . . 

— I još koliko! reče zaneseno knez... Već sjutra 
poći ćemo šelifskom dolinom, pa da vidite čuda ! . .. 

— Šta kneže? Vi dakle kanite loviti? 

— Muke mu, smatrate li Vi, da ću ja dopustiti, 
da Vi odete sami usred Afrike, među ona divlja ple¬ 
mena, čiji su Vam i ijezik i običaji nepoznati... Ne, 
ne ! Slavni Tartarine, ja Vas više ne ostavljam . .. 
Gdje god Vi bili, ja hoću da budem. 

— O kneže, kneže . . . 

I Tartarin, sav blažen u licu, pritisne srčanog 
kheza Gregorija na svoje grudi, pomišljajući s ponosom, 
da će po uzoru Julesa Gerarda, Bombonnela i ostalih 
glasovitih utamanjivača lavova i on imati kao pratnju 
u svojim lovovima jednog stranog kneza. 

IV. 

Karavana na maršu. 

Sjutradan zorom neustrašivi Taraskonac i ne 
manje neustrašivi knez Gregori iziđoše u pratnji šesto¬ 


rice crnačkih nosača iz Miljane i spustiše se u dolinu 
šelifsku po jednom dražesnom pristranku, svem obras¬ 
lom ijasminom, tujama, roščićima i divljim maslinama, 
između dva reda malih urođeničkih vrtića i tisuća ve¬ 
selih živih vrutaka, koji žuboreći padahnu od pećine 
na pećinu . . . Pravi libanski predjel. 

Natovaren oružjem isto onako kao i veliki Tartarin 
knez je Gregori pored toga natukao na glavu i jednu 
veličanstvenu i čudnovatu kapu, svu zlatom opšivenu, 
sa srebrom izvezenim hrastovim lišćem, koja davaše 
Njegovu Veličanstvu lažan izgled kakvog meksikan- 
skog generala ili kakvog glavara postaje s obala 
Dunava. 

Ova vražja kapa mnogo je smetala Taraskonca, 
te kako napokon zatraži nekoja objašnjenja, knez 
mu ozbiljno odvrati : 

— Ova je kapa vrlo potrebita za putovanje po 
Africi. 

I trljajući rukavom obod na njoj, da sjaje, on pouči 
svog prostodušnog druga, koju važnu ulogu ima ova 
kapa u našim odnosima s Arapima, i kakav strah jedini 
je kadar ovaj vojnički znak da ulije u sve njih, tako 
te se građanska uprava našla ponukanom, da sve 
svoje službenike providi tom kapom, od cestara do 
registratora. Sve u svemu, da se vlada Alžirom — tako 
princ tumači — ne treba ni pametna glava ni glava 
uopće. Dosta je kapa, lijepa kapa opšivena, koja se 
blista na vrhu kakova kolca kao Gesslerov klobuk. 

Ovako čavrljajući i umujući karavana je lagano 
odmicala. Nosači — bosonogi — skakahu od pećine na 
pećinu uz majmunske krikove. Sanduci s oružjem zve- 
čahu. Urođenici, koji prolažahu, poklanjahu se do 
zemlje pred čarobnom kapom . . . Gore, na bedemima 
Miljane, poglavar arapskog ureda, koji je sa ženom 
izašao šetati na zrak, zamijetivši ovu neobičnu buku 
i spazivši oružje gdje svijetli među granjem, pomisli, 
da se radi o nekom napadaju, dade spustiti pokretni 
most, bubnjati na uzbunu, i stavi smjesta grad u op- 
sadno stanje. 

Baš lijep početak za karavanu ! 

Na nesreću, prije no što je dan prošao, stvari se 
na zlo okrenuše. Od crnaca, koji našahu prtljagu, 
jedan je dobio strašne grčeve, što je pojeo iz apoteke 
engleski flaster. Drugi padne u kraj puta pijan, ko da je 
mrtav, od rakije s kamforom. Treći, t. j. onaj, koji noša- 
še putni spomenar, zaveden pozlaćenim kopčama i 
uvjeren, da se je domogao sveg blaga iz Meke, pobježe 
u Zakar, što su ga brže noge nosile . . . Trebalo je raz¬ 
misliti, što da se radi. . . Karavana se zaustavi, i stane 
vijećati u sjeni jedne stare smokve. 

— Ja mislim, da bi trebalo, reče knez kušajući, 
ali bez uspjeha, da rastopi jednu ploču osušenog mesa 
u jednom usavršenom loncu s trostrukim dnom, ja 
mislim, da bi trebalo, da se od danas odrečemo 
crnačkih nošača. . . Evo baš ovdje u blizini drži se 
arapski vašar. Najbolje, da tamo kupimo nekoliko 
malih magaraca ! . .. 

— Ne ! ne ! ne ćemo magaraca ! .. . prekine ga 
živo veliki Tartarin, kome sjećanje na Crnka natjera 
rumen u obraze. 

I licemjerno doda : 

— Kako, molim Vas, da te male životinje nose 
toliku našu opremu ? 

Knez se nasmiješi. 

— Varate se, slavni moj prijatelju ! Kako god se on 
činio vama mršav i slab, buri ko alžirski ima dobra 
leđa... Pa kako bi inače nosio sve, što on nosi... 
Pitajte samo Arape. Evo kako oni tumače naše koloni¬ 
jalno uređenje... Na čelu, vele, je gospodin guverner 
s velikom palicom, koja udara po štopu. Stop, da se 
osveti, udara po vojniku. Vojnik udara po naseljeniku. 
Naseljenik udara po Arapinu, Arapin udara po crncu. 
Crnac udara po Židovu. Židov opet sa svoje strane 
udara po magarčiću. A jadni magarčić nemajući po 
kome da udara, pruža leđa i sve nosi. Eto vidite dakle, 
da može nositi vaše sanduke. 

— Svejedno, odvrati Tartarin Taraskonac, ja na¬ 
lazim, da za izgled naše karavane magarci ne bi bili 
najzgodniji. Htio bih nešto većma orijentalno. Tako na 
pr. f kad bismo mogli imati jednu devu ... 

— Koliko Vas god volja, možemo ih imati, odvrati 
veličanstvo. 

I oni krenuše na arapski vašar. 


Vašar se obdržavao u daljini od nekoliko kilo¬ 
metara na šelifskim obalama .. . Bijaše ondje neko pet 
do šest tisuća izdrpanih Arapa, koji su vrvljeli u suncu, 
i bučno trgovali sred žara s crnim maslinama, lonaca 
s medom, vreća mirodija i gomila cigara. Tu su se 
pekli čitavi ovnovi na velikim vatrama, a mast je samo 
kapala. Tamo su u mesnicama pod vedrim nebom goli 
crnci gazeći u krvi i okrvavljenih rukava rezali malim 
noževima jariće obješene o motke. 

U jednom se kraju viđevao pod šatorom skrpanim 
od tisuću boja jedan maurski pisar s velikom knjigom 
i naočalima. Ovdje iz jedne gomile čuju se bijesni 
povici: Kabili igraju rulet namješten na jednoj žitnoj 
mjerici i hoće da se pokolju . .. Tamo poskakuju, ve¬ 
sele se, smiju i gledaju, kako se jedan trgovac 
Židov topi sa svojom mazgom u Šelifu... Zatim dolaze 
škorpioni, psi, gavrani, i muhe ! ... Muhe ! .. . 

Ali devama — ni traga ni glasa. Ali se ipak našla 
jedna, koje se M’zabiti htjedoše riješiti. Bijaše to prava 



Fara. (Gor. Kotar). 


pustinjska deva, klasična deva, ćelava, tužna, duge 
glave poput beduina, i grbače, koja je uslijed odviše 
dugih postava postala tako mlohava, te je tužno visila 
po strani. 

Tartarinu se tako svidje, da htjede, te sva kara¬ 
vana na nju uziđe... Uvijek eto isto ludovanje za 
Istokom ! 

Životinja klekne. Povezaše sanduke. 

Knez se smjesti na vratu. Tartarin, da bi što veli- 
čanstvenije izgledao, dade se podignuti na vrhunac 
grbače između dvije škrinje. I otale ponosit i udobno 
smješten, pozdravljajući otmjenim pokretom cio trg, 
koji se bijaše sjatio, on dade znak za polazak... 
Trista mu gromova ! da su ga oni iz Taraskcna sad 
mogli vidjeti... 

Deva ustade, ispruži svoje duge čvorovite noge i 
poleti... 

0 užasa ! Poslije nekoliko koraka Tartarin osjeti 
gdje blijedi, a njegov junački fes stane zauzimati jedan 
po jedan sve one stare položaje za vožnje na Z v a v u. 
Ova se vraška deva ljuljala poput fregate. 


— Kneže, kneže, mrmljaše Tartarin sav blijed 
hvatajući se za suhu kučinu na grbači. Kneže, da sa- 
đemo ... Osjećam ... osjećam ... da ću sprdnji izvrći 
Francusku... 

Ali ne ćeš, more! Deva bijaše u lijetu, pa što da 
je zaustavi? Četiri je tisuća Arapa trčalo za njom, 
bosonogi i svi mlaćahu rukama, smijahu se ko ludi, 
a šest stotina tisuća njihovih bijelih zubi sjali se na 
suncu... 

Veliki Taraskonac morade se pomiriti s udesom. 
Tužno se povali na grbu. Fes izmijeni sve moguće po¬ 
ložaje, a Francuska bi sprdnji izvrgnuta. 

V. 

Večernja zasjeda u jednoj oleandrovoj šumi. 

Ma kako pitoreskno bilo jahanje na devi, naši ga 
se utamanjivači lavova moradoše odreći obzirom na 
fes. Oni dakle nastave put pješke kao i prije, i kara¬ 
vana se lagano zaputi na Jug uz često konačenje: 
Taraskonac joj bijaše na čelu, Cnogorac na kraju, a iz¬ 
među njih bijaše deva sa sanducima s oružjem. 

Ekspedicija trajaše gotovo mjesec dana. 

Kroz mjesec je dana strahoviti Tartarin tražeći 
lavove, kojh ne bijaše, lutao od duara do duara, 
u golemoj ravnici šelifskoj, kroz onaj strašni i 
smiješni francuski Alžir, gdje se mirisi staroga Istoka 
miješaju s jakim zadahom apsinta i kasarne: smjesa 
Abrahana i Zvava, nešto feerično i naivno burleskno, 
kao kad bi narednik La Ramee ili kapral Pitou pri¬ 
povijedali nešto iz Staroga Zavjeta . .. Zanimljiv pri¬ 
zor za oči, koje bi znale vidjeti. .. Divlji, jadan i gnjili 
narod, kojega mi civilizujemo, dajući mu naše mane . . . 
Okrutni auktoritet kontrole fantastičkih paša, koji se 
ozbiljno šmrcaju u svoje široke vrpce Časne Legije, i 
zbog jednog da ili ne daju ljude batinati po tabanima. 
Pravda besavjesnih kadija s velikim naočarima, lice- 
mjeraca Korana i zakona, koji sanjaju samo o pet¬ 
naestom augustu i o promaknuću pod paomama, te pro¬ 
daju svoje presude kao Ezav svoje prvorođenstvo za 
tanjir leće ili za kuskus sa šećerom. Upravitelji, raz¬ 
vratnici i pijanice negdanji služaci kakvog generala 
Jusufa, koji se opijaju šampanjcem sa praljama, maon- 
skim, i neumjereno se najedaju pečenog janjeta, dok 
u isti čas pred njihovim čadorom sav narod od gladi 
crkava i trga se s psima za gospodske otpatke. 

Zatim svud naokolo neobrađene ravnice, izgorjela 
trava, golo grmlje, šikare kaktusa i mastike, žitnica 
Francuske!... Žitnica bez žita, nažalost! bogata samo 
šakalima i stjenicama. Napušteni duari, poplašeni puci, 
koji odlaze, a ne znaju kuda bježeći od glada i sijući 
kosture putem. Tu i tamo koje francusko selo s razva- 
ljenim kućama, neobrađenim poljama, ludim skakav¬ 
cima, koji jedu pače i zastore od prozora, s naselje- 
nicima u kafanama, koji piju apsint i raspravljaju o 
nacrtima reforme i ustava. 

Evo to je Tartarin sve mogao vidjeti, da si je dao 
truda. Ali kako bijaše sav zanijet lavovskom strašću, 
čovjek iz Taraskona iđaše ravno pred sobom ne gle¬ 
dajući ni lijevo ni desno, očiju stalno uprtih u ona 
zamišljena čudovišta, koja se nikako ne pojavljivahu. 

Budući da se šator ne htijaše nikako otvoriti ni 
pločice suhog mesa otopiti, karavana bijaše prinuždena 
da se jutrom i večerom zaustavlja kod raznih plemena. 
Zaslugom kape kneza Gregorija naši lovci budu svuda 
dočekivani raširenim rukama. Odsjedali su kod aga 
u bizarnim palačama, velikim bijelim majurima bez 
prozora, gdje se nalaze amo tamo razbacane nargile 
i ormari od mahagonija, sagovi iz Smirne i lampe sa 
regulatorima, kedrovi sanduci puni turskih cekina i 
satovi sa slikama u stilu Luja Filipa. . . Svuda se u 
čast Tartarinu davahu sjajne svečanosti, diffas, fan- 
tasias . . . Njemu u čast pojedini plemenski vojnički 
odjeli pucahu u kabanicama, koje samo blještahu na 
suncu. Pošto zatim pucnjava završi, pristao bi dobri 
aga i podastro račun . . . To vam se zove arapsko go¬ 
stoprimstvo. 

Ali lavovima nigdje ni traga. Ako ih je ovdje bilo, 
bilo ih je i na pariškom Novom Mostu! 

Međutim time se Tartarin ne dade uplašiti: Spuš¬ 
tajući se srčano na Jug on boravljaše dane pretražujući 
šume i lugove, istraživajući niske palme krajem svoje 
karabinke i uzvikujući kod svakog grma »fort! fort!« 
Zatim ostajaše svako veče, prije nego legne, po dva 
tri sata pomalo tako u zasjedi . . . Ali sve badava! 
Nema lavova pa nema. 

Ipak jedne večeri, oko šest sati, kad je karavana 
prolazila tako ljubičastom šumom mastikovom, u ko¬ 
joj su debele prepelice trome od vrućine skakutale 


amo tamo po travi, Tartarinu se Taraskoncu pričini 
da čuje — ali tako daleko, tako neodređeno, tako 
povjetarcem isprekidano — onu divnu riku, koju je 
toliko puta čuo tamo u Taraskonu, iza Mitenove ba¬ 
rake. 

U prvi čas junak pomisli da sniva... Ali poslije par 
trenutka vika ponovo zače, još uvijek iz daljine, 
premda razgovjetnija. I ovaj puta, dok se sa sviju 
strana obzorja čulo urlanje duarskih pasa — koji su se 
tresli od straha, tako te su ozvanjale konzerve i san¬ 
duci s oružjem, devina grbača uzdrhta. 

Nema sumnje. Ovaj puta to je lav ... Brzo, brzo 
u zasjedu! Ne valja ni časkom časiti. 

Baš tu u blizini nalazio se jedan stari marabu 
(svečev grob) s bijelom kupulom, sa žutim papučama 
pokojnikovim položenim u jednoj udubini iznad vra- 
tiju, i šumom raznih čudnovatih ex-voto, komada od 
arapskih ogrtača, zlatnih žica, crvenih kosa, koje viša- 
hu duž zidova... Tartarin Taraskonac ovdje ostavi 
svog kneza i svoju devu i pođe u potragu za zgodnom 
busijom. Knez Gregori htjede poći s njime, ali Tara¬ 
skonac ne pristade na to; njemu bijaše do toga, da se 
sam s lavom ogleda. Ipak preporuči knezu, da se ne 
udaljuje, i zbog opreznosti povjeri mu svoju lisnicu 
punu dragocjenih papira i banaka, za koje se bojao, 
da mu ih lav ne ugrabi. Pošto to učini, junak se dade 
u potragu za mjestom. 

Na stotinu koraka ispred marabua drhtaše mala 
oleandrova šumica u večernjoj tami na obali ijedne 
gotovo presahle rijeke. Tu Tartarin dođe zasjedati 
pokleknuvši već prema propisu, držeći karabinku u 
ruci i zabivši svoj lovački nož ponosno pred sobom 
u obalni pijesak. 

Noć dođe. Ružičaste se boje prirode pretvoriše 
iznajprije u ljubičaste, a onda u tamno modre . . . Ta¬ 
mo dolje u riječnome šljunku svijetlila se poput ruč¬ 
nog zrcala mala lokvica bistre vode. Tu su .se zvijeri 
dolazile napajati. Na nagibu druge obale vidio se 
neodređeno bijeli put, koga njihove velike šape ozna- 
čiše kroz mustike. Ovaj tajanstveni nagib ulijevao je 
stravu. Dodajte k tomu neodređenu jezu afričkih noći, 
šuštanje grana, nečujno gibanje životinja, kad se šu¬ 
ljaju, sitni lavež šakala, i gore na nebu u visini od 
100,200 metara goleme gomile ždralova, koji prolaze 
kriješteći kao djeca, koju netko davi, pa priznajte is¬ 
kreno, da je čovjek morao biti uzbuđen. 

I Tartarin bijaše doista uzbuđen. Pače vrlo uzbu¬ 
đen. Zubi mu cvokotahu jadniku ! I na vidiku njegova 
lovačka noža u zemlju zabodena cijev njegove ispruže¬ 
ne puške zvonjaše ko par kastanjeta . . . Što ćete! Ima 
večeri, kad čovjek nije raspoložen za lov. I zatim, u 
čem bi ležala zasluga, kad se junaci nigda ne bi bojali. 

Jest, Tartarin se bojao, i to kroz cijelo vrijeme. 
Ipak izdrži jednu uru, dvije, ali i junaštvo ima svoje 
granice . . . Kraj sebe u koritu presušene rijeke začu 
najednom neke korake i šuštanje šljunka. Ovaj ga 
puta strah podigne sa zemlje. On opali svoja dva hica 
na slučaj u onć i povuče se, što je brže mogao u marabu 
ostavivši svoj nož zaboden u pijesku kao križ uspo¬ 
mene na najstrahovitiiju paniku, koja je ikad obuzela 
grudi jednog krotitelja hidara. 

— U pomoć, kneže . .. lav ! . . . 

Tišina. 

— Kneže, kneže, jeste li tu ? 

Ali knez ne bijaše tu. Na jednoj je stijeni svečeva 
groba vrijedna deva sama ocrtavala na mjesečini čud- 


— 183 — 


nu svoju grbaču . .. Knez Gregori bijaše umakao sa 
lisnicom i banknotama . . . 

Mjesec već dana iščekivaše Njegovo Veličanstvo 
tu zgodu . . . 

VI. 

Napokon!... 

Kad se sjutradan iza ove burne i tragične večeri 
u zoru probudio naš junak i uvjerio, da je knez i novac 
doista nestao u nepovrat, kad se našao sam 
u ovom malom bijelom grobu, izdan, okraden, ostav¬ 
ljen sred divljeg Alžira s jednom devom jednogrbom i 
nešto novca u džepu, koji sačinjavaše odsad svu nje¬ 
govu imovinu, Taraskonac po prvi put posumnja u 
Crnu Goru, posumnja u prijateljstvo, posumnja u slavu, 
posumnja pače i u lavove. I veliki se čovjek gorko 
rasplaka. 

No dok je on tu zamišljen sjedio na vratima sve- 
čeva groba držeći se za glavu, s karabinkom među 


koljenima, kraj deve, koja ga je motrila, obližnji se 
grm iznenada rastavi i preneraženi Tartarin ugleda 
na deset koraka pred sobom jednoga đivskoga lava, 
gdje mu se primiče uzdignute glave i ričući tako stra¬ 
hovito, da se zidovi grobnice puni lažnih nakita po- 
tresoše i papuče svečeve u onoj udubini. 

Samo Taraskonac se ne potrese. 

— Napokon! Uskliknu on, skoči i prisloni kundak 
o rame . .. 

Pum ! .. . Pum ! . ft ! ft ! Svršeno je . . . Lav dobije 
dvije praskave kugle u glavu. . . Kroz jednu minutu 
na zapaljenom se afričkom nebu viđaše jedan strašni 
vatromet rasprskanoga mozga, krvi, koja se pušila i riđe 
kože, koja se razletila. Zatim svega nestane i Tartarin 
smotri.. . dva jaka crnca gdje ko ludi lete na njega 
zamahujući batinama. Ona dva crnca iz Miljane! 

0 jada ! Taraskonske kugle oboriše onog pitomog 
lava, onog slijepog jadnika iz Muhamedova samo¬ 
stana. 



Meja (Hrv. Primorje). 


Ovog puta, tako mi Muhameda, Tartarin sretno 
prođe. Opojeni fanatičnim bijesnilom oba bi ga pro¬ 
sjaka crnca bili na komade rastrgali, da mu Bog ne 
posla u pomoć anđela osloboditelja, poljskog čuvara 
orleansvilleske općine, koji stigne jednom malom 
stazom sa sabljom pod rukom. 

Pojava općinske kape ublaži nenadano crnačku 
srdžbu. Miran i dostojanstven čovjek s pločicom sa¬ 
stavi zapisnik o cijelom dogođaju, dade natovariti na 
devu ostatke lava, naloži tražiteljima i krivcu da po¬ 
đu s njime, i svi se upute put Orleansvillea, gdje on 
sve preda sudu. 

Sad započne duga i strašna parnica! 

Iza plemenskog Alžira, koji bijaše Tartarin Ta¬ 
raskonac upravo prošao, on sad upozna jedan drugi, 
isto tako smiješan i strašan Alžir, gradski Alžir, 
parničarski i advokatski Alžir. Upozna tamne strane 
sudovanja, koje se sakriva po kavanama, bećarsko 
življenje ljudi od zakona, akte, koji zaudaraju apsin- 
tom, i bijele kravate pokapane ehamporeau-om. Upo¬ 
zna sudske skakavce, izgladnjele i osušene, koji izjedu 
naseljenika do nožnih poplata i ogrizu ga list po list, 


prije nego što ga napuste gola kao obrano kukuruzno 
polje .. . 

Prije svega trebalo je ustanoviti, da li je lav ubijen 
na građanskom ili vojničkom tlu. U prvom slučaju 
stvar spadaše pred trgovački sud, dok bi u drugom 
slučaju Tartarin potpadao pod ratni sud ; i na riječ 
»ratni sud« osjetljivi Taraskonac gledaše već, gdje ga 
strijeljaju podno bedema ili gdje gnjije u kakvoj jami... 

Što je najstrašnije, granica je obih vlasti u Alžiru 
vrlo neodređena . . . Napokon bi iza jednomjesečnog 
trčkaranja, spletkarenja, pečenja na suncu u arapskim 
sudskim dvorištima, ustanovljeno, da je lav, istina, 
ubijen na vojničkom tlu, ali da se, s druge strane, 
Tartarin pucajući nalažaše na građanskom tlu. Stvar je 
dakle rješavala građanska vlast, i naš junak morade 
platiti u ime otštete (bez troškova) dvije tisuće 
500 franaka. 

Ali kako da to sve plati? Ono nekoliko pjastra, 
što bijahu izmakli kneževskoj raciji, bijaše već odavna 
iscrpljeno raznim taksama i sudbenim apsintima. 

Nevoljni bi dakle utamanilac lavova prinužden da 
proda sanduk s oružjem, komad po komad, karabinku 

po karabinku. On proda noževe, malajske bodeže, 
glavolome .. . Jedan trgovac mirodijama otkupi hra- 
nive konzerve. Jedan ljekarnik preostali flaster. I 
same velike čizme ne ostadoše pošteđene i odoše za 
usavršenim šatorom kod jednoga staretinara, koji ih 
diže na stepen košinšinskih zanimljivih predmeta... 
I pošto tako sve plati, Tartarinu preosta još samo la¬ 
vovska koža i deva. Kožu brižljivo spakuje i odašalje 
u Taraskon na adresu hrabroga majora Bravide. 
(Vidjet ćemo za čas, što postade od ovog bajoslavnog 
lavovskog preostatka). Što se deve tiče, ona imađaše 
da mu posluži za povratak u Alžir, ne možda da jaši 
na njoj, već da je proda i plati poštanska kola, 
što je uostalom najizvrsniji način putovanja. Na ne¬ 
volju, životinja ne imađaše prođe i nitko da bi za nju 
jednu krajceru nuđao. 

Tartarin međutim htjede da se vrati u Alžir na 
svaki način. Žurilo mu se da opet ugleda plavu bluzu 
Bajinu, njenu kućicu, njene bunare, i da se odmori 
na bijeloj djetilini njenog samostančića, dok mu ne 
stigne novac iz Francuske. Niti časa junak ne oklije¬ 
vaše : s bolom u duši, ali ne shrvan njime, on krenu 
pješke na put bez novca, prevaljujući dnevno kratke 
daljine. 

Tom ga prilikom deva ne ostavi. Čudnovata ova 
životinja bješe zavoljela svog gospodora nekom neob¬ 
jašnjivom nježnosti, i videći ga, gdje odlazi iz Orleans- 
villea, stade ga pobožno slijediti, udešavajući svoj 
korak prema njegovu i ne ostavljajući ga ni za stopu. 

U prvi kraj Tartarina se to dirne. Ova vjernost, 
ova odanost jača od svake kušnje godila mu srcu, to 
više, što je s tom životinjom bilo lako i hranila se bilo 
čime. Ipak je iza nekoliko dana Taraskoncu napokon 
dojadilo imati vječno za svojim stopama ovog melanko¬ 
ličnog druga, koji mu dozivaše u pamet sve njegove ne¬ 
daće. Zatim se dosadi pridruži i ljutina, i on se stane 
jaditi na njeno turobno držanje, koje je naličilo zapreg- 
nutoj guski. Ukratko on je zamrzi i stane smišljati, ka¬ 
ko da je se riješi. Ali se životinja nije dala . . . Tartarin 
pokuša da je izgubi, ali ga deva nađe. On pokuša da 
bježi, ali deva još brže bježi. . . On bi joj stao vikati: 
»Nosi se!« i bacati za njom kamenje. Ona bi se zausta¬ 
vila i stala ga motriti tužno, ali poslije jednog trenutka 
opet bi krenula na put i uvijek ga stigla. Tartarin se 
napokon pomiri sa sudbinom. 

Pa ipak, kad je iza osamdnevnog putovanja prašan 
i izmoren ugledao iz daljine, kako sjaju sred zelenila 
prve bijele terase alžirske, kad se našao pred vratima 
gradskim, na prometnom Mustafinom prilazu, sred 
tvava, Biskrijaca, Maonkinja, a sve je oko njeg samo 
vrvjelo i motrilo ga, kako stupa sa svojom devom, 
Taraskonac izgubi strpljenje : 

— Ne ! ne ! reče, nije moguće ... ja ne mogu ući 
s takovom životinjom u Alžir ! 

I koristeći se velikom navalom kola on zamakne 
neopazice u polje i baci se u jedan jarak, da se sa¬ 
krije !... 

Poslije jednog trenutka on smotri, kako iznad 
njegove glave po drumu velikim koracima juri deva 
ispružena vrata i tjeskobna lica. 

Riješivši se tako jednog teškog tereta junak iziđe 
iz svog skloništa i uđe u grad obilaznim putem, koji 
iđaše duž zida njegove male ograde. 


VII. 

Katastrofa za katastrofom. 

Stigavši pred svoju maursku kućicu Tartarin se 
zaustavi ne malo začuđen. Dan bijaše na izmaku, ulica 
pusta. Kroz niska vrata u obliku luka, koja bijaše 
crnica zaboravila zatvoriti, čulo se smijanje, zvek čaša, 
pucketanje čepova, kao kad se otvaraju šampanjske 
flaše, i nad svom tom lijepom grajom čuo se jedan 
ženski glas, koji pjevaše veselo i jasno : 

Voliš li, lijepa Marco, 

Ples u salonu s cvijećem . . . 

— Trista mu gromova ! uzviknu Taraskonac i 
problijedi. 

Odmah se zaleti u dvorište. 

Nevoljni Tartarin ! Kakav li ga prizor čekaše ... 
Pod svodovima malog samostana, sred boca, slatkiša, 
razbacanih jastuka, lula, bubanja i gitara stajaše Baja 
u širokim nježnoružičastim hlačama i pjevaše Marco 
1 a B e 11 e s nakrivljenom kapom pomorskog časnika 
na glavi... Do nogu joj na jednom sagu od rogoze 
zasićen ljubavi i slatkiša besramni kapetan Barbassou 
pucaše od smijeha slušajući je. 

Tartarin, blijeda, mršava, prašna pojava, užarenih 
očiju, nakostrušena fesa, prekine odjednom ovu tursku 
— marsiljsku pijanku. Baja kriknu poput uplašena 
hrta i uteče u kuću ... Barbassou se ne dade smesti i 
smijući se grohotom reći će : 

— Ha, no, gospodine Tartarine, što kažete sada ? 
Vidite, da ona zna francuski ! 

Tartarin Taraskonac stupi sav bijesan napred : 

— Kapetane ! 

— Digo-li que vengue, mounbon ! T ) po- 
vikne Maurka nagnuvši se preko ograde prvog sprata 
jednom zgodnom obješenjačkom kretnjom. Jadni čovjek 
preneražen pade na jedan bubanj : njegova Maurka 
znala je čak i marsiljski govor ! 

— Govorio sam Vam ja, da se čuvate Alžirki ! reče 
kapetan Barbassou mudro. Slična je stvar sa vašim 
crnogorskim knezom ! 

Tartarin podigne glavu : 

— Vi znate, gdje je knez? 

— 0, nije daleko ! Nastanio se lijepo na pet godina 
u zatvoru u Justafiu. Ugursuz se dao uhvatiti na 
djelu ... Uostalom to nije prvi puta, da je u hladovini. 
Njegovo veličanstvo bilo je već negdje tri godine u 
centralnom zatvoru. .. Gle, čini mi se, baš u Ta- 
raskonu ! 

— U Taraskonu ! . .. poviče Tartarin, kome izne¬ 
nada puče pred očima... Zato je dakle poznavao 
samo onu jednu stranu grada! ... 

— He ! dabome ... Taraskon, posmatran iz cen¬ 
tralnog zatvora... 0, jadni moj gospodine Tartarine, 
u ovoj vraškoj zemlji treba dobrano otvoriti oči, inače 
je čovjek izložen vrlo neugodnim stvarima. . . Tako 
je n. pr. s vašomj pripovijesti o mujezinu ... 

— S kakvom to pripovijesti ? S kakvim mujezi¬ 
nom ? 

— Gle ! boga mi s mujezinom preko puta, koji 
udvaraše lijepoj Baji... U A k b a r u je neki dan bila 
ispripovijedana cijela ta stvar, i sav se Alžir još i sad 


*) Znači u marseljskom govoru : Reci mu, 
dragi, da dođe. 

smije... A i zgodna je to stvar, s tim mujezinom, koji 
sa svog minareta sve pjevajući svoje molitve Vama 
pod nosom šalje ljubavna očitovanja maloj i zakazuje 
joj sastanke prizivajući ime Alahovo . . . 

— Pa to su onda sve sami lopovi u toj zemlji ? . .. 
zaurla nevoljni Taraskonac. 

Barbassou napravi jedan filozofski pokret rukom : 

— Dragane moj, Vi znate, u novim remljama. . . 
Nego vjerujte mi, vratite se Vi radije hitro natrag u 
Taraskon. 

— Da se vratim natrag ? . . . Lako Vama reći. .. 
A novac ? .. . Vi dakle ne znate, kako me operušaše 
tamo dolje u pustinji ? 

— Ne čini ništa, reče kapetan smijući se . . . Z v a v 
polazi sjutra, pa, ako hoćete, pođite sa mnom u domo¬ 
vinu . .. Konvenira li Vam tako, druže ? .. . Dakle, 
dobro. Preostaje još samo jedno. Ostade evo nekoliko 
boca šampanjaca i pola paštete . . . Sjedite, i bez za¬ 
mjere, što je bilo, bilo je ! . .. 


Poslije časovitog ustezanja, koje smatraše da mu 
nalaže njegovo dostojanstvo, Taraskonac se lijepo od¬ 
luči. Sjedoše i udariše si nazdravljati, Baja zapjeva 
sišavši na zvek čaša do kraja. Lijepu M a r c o, i gozba 
se nastavi duboko u noć. 

Oko tri sata izjutra lake glave i teških nogu vri¬ 
jedni se Tartarin vraćaše, pošto bijaše otpratio svog 
prijatelja kapetana, kadno se prolazeći pred džamijom 
sjeti mujezina i njegovih vragolija, i nasmije se ,* u isti 
mu čas jedna divna osvetnička misao sinu u mozgu. 
Vrata bijahu otvorena. On uđe, prođe svim dugim 
hodnicima zastrtim rogozovim sagovima, stade se uspi- 
njati i nađe se napokon u nekoj maloj turskoj molio- 
nici, u kojoj se zibala na stropu jedna svjetiljka od 
izrezanog željeza i vezla u bijele zidove čudnovate 
sjene. 

Mujezin tu sjedaše na jednom divanu sa svojim 
velikim turbanom, svojim bijelim ogrtačem, svojom 
mostaganemskom lulom, a pred njim bijaše velika čaša 



Pogled naBakarac i Bakar. 


svježeg apsinta, koji pobožno pijaše iščekujući uru, 
kad se zazivaju vjerni na molitvu. . . Kad ugleda 
Tartarina, lula mu od straha pade iz usti. 

— Da nisi pisnuo, prota, reče Taraskonac, koji je 
već znao, što hoće. .. Ovamo tvoj turban i kaba¬ 
nicu ! ... 

Turski prota dade mu sav dršćući svoj turban i 
svoju kabanicu i sve, što htjede. Tartarin se svim tim 
zaodjene i pojavi se ozbiljan na terasi minatera: 

More se svijetlilo u daljini. Bijeli su krovovi sjali 
u mjesečini. Kroz laki se povjetarac s mora čule neke 
gitare, koje produžiše sviranje u noć ... Taraskonski 
se mujezin časkom sabra, zatim digne ruke i stane 
recitovati visokim glasom : 

— La A11 a h ii Allah... Muhamed je stara 
laža... Orijent, koran, paše, lavovi, Maurke, sve to 
ne vrijedi ni pišivog boba ! ... Nema više Turaka ... 
Sve je samo prevara ... Živio Taraskon ! ... 

I dok je u jednom bizarnom žargonu, nekoj smjesi 
arapskog i provencalskog, slavni Tartarin bacao na 
četiri strane obzorja, na more, na grad, na ravnicu, na 


brdo, svoje veselo taraskonsko prokletstvo, jasni se i 
ozbiljni glas ostalih mujezina odzivao udaljujući se od 
minareta do minareta, dok se i posljednji vjernici gor- 
njeg grada udarahu pobožno u prsa. 

VIII. 

Taraskon ! Taraskon ! 

Podne je. Zvav se puši spreman na odlazak. Tamo 
gore na balkonu kavane Valentin oficiri gledaju kroz 
dalekozor, i to redom po časti počevši od pukovnika, 
sretni mali parobrod, koji polazi u Francusku. To je 
najveća zabava za štab... Dolje blješti pristanište. 
Stari turski topovi, ukopani redom duž kej, sjaju u 
suncu. Putnici se tiskaju. Biskrijci i Maonci tovare 
svoju prtljagu u čamce. 

Ali Tartarin Taraskonac nema prtljage. Evo gdje 
slazi iz pomorske ulice malim trgom, punim banama i 
lubenica, u pratnji svog prijatelja Barbassou-a. Ne¬ 
voljni je Taraskonac ostavio u zemlji maurskoj svoj 
sanduk s oružjem i svoje iluzije, a sad se spreman 

ploviti put Taraskona s rukama u džepu, bezbrižno... 
Tek što je skočio u kapetanov čamac, jedna zasopljena 
životinja poleti s visine trga i baci se u galopu k njemu. 
Bijaše to deva, njegova vjerna deva, koja već dvadeset 
i četiri sata tražaše svog gospodara po Alžiru. 

Videći je Tartarin izmijeni boju u licu i učini se, 
da je ne poznaje. Ali deva ne popuštaše. Trčaše duž 
keja, zvaše svoga druga, i nježno ga tužnim okom 
pogledavaše kao da govori: »Povedi me sa sobom, uzmi 
me u barku i vodi me daleko, daleko od ove Arapske, 
od šarenog papira, od ovog smiješnog Orijenta, punog 
lokomotiva i diližansa, gdje ja — preživjeli dromedar 
— ne znam, što sam ni čemu sam. Ti si zadnji Turčin, 
ja sam zadnja deva . . . Ostajmo nerazdruživi za vazda, 
o, dragi Tartarine .. .« 

— Je li ovo Vaša deva ? upita ga kapetan Bar- 
bassou. 

— Apsolutno ne ! odvrati Taraskonac, koji uzdrhta 
pri pomisli, da uđe u Taraskon s ovom smiješnom 
pratnjom. 

I odričući se bestidno svog plačidruga on se od- 
rine nogom od alžirskog tla i barka se otisne na 
odlazak . . . Deva ponjuši vodu, ispruži vrat, zaklepeće 
svojim udovima i baci se za barkom kao slijepa zapliva 
uporedo s njime do Z v a v a, sa svojim uzvišenim 
hrptom, koji pliva kao tikva, i svojim velikim vratom, 
ispruženim nad vodu kao kljun kakve galije. 

I tako čamac i deva zajedno pristadoše uz 
parobrod. 

— Na koncu konca meni je žao ovog dromedara, 
reći će kapetan Barbassou sav uzbuđen, ja bih je uzeo 
na brod . . . Kad stignemo u Marsilju, poklonit ću je 
tamo zoološkom vrtu. . 

I devu, koja bijaše postala teška od morske vode, 
podigoše pomoću vitlova i užeta na palubi, i Z v a v 
krenu. 

Dva dana, što trajaše put, Tartarin ih probavi 
osamljen u svojoj kabini, ne što bi more bilo nemirno 
ni što bi fes imao da odveć trpi, već što se je ona 
vražja deva, čim bi se njen gospodar pojavio na palubi, 
glupavo oko njega ofrkavala . .. Nikad još nije nijedna 
deva ovako nekoga izlagala ! . .. 

Od vremena bi do vremena Tartarin turio nos 
kroz prozorčiće kabine i vidio, da ono alžirsko pla- 
vetilo neba izbljeđuje. Zatim napokon jednog jutra 
začuje kroz srebrnu maglu sav srećan pjesmu svih 
marsiljskih zvona. Stizahu ... Z v a v se usidri. 

Naš čovjek, koji putovaše bez prtljage, siđe ne 
rekavši ni riječi, prođe žurno Marsiljom bojeći se 
uvijek jednako, da ga ne slijedi deva, i odahne istom 
kad se spazi u vagonu trećeg razreda jednog voza, 
koji je jurio u pravcu Taraskona . . . Lažna li spokoja! 
Jedva što odmakoše dvije milje od Marsilje, kadilo sve 


ispruži glavu na prozor. Viče, čudi se. I Tartarin motri 
i. . . šta vidi ? . . . Devu, gospodine, neumoljivu devu, 
koja juraše šinama sredinom kraja Crau, za vlakom, 
i pratijaše ga neprestance. Tartarin se konsterniran 
zavuče opet u svoj kut i zatvori oči. 

Iza ove katastrofalne ekspedicije on računaše, da 
će se moći vratiti kući incognito. Ali prisutnost ovog 
četveronošca, koji bijaše sama spačka, onemogućivaše 
stvar. Kako li će se to on vratiti, mili Bože ! Bez 
krajcara, bez lava, bez ičesa .. . S devom ! 

— Taraskon ! . .. Taraskon ! ... 

Trebalo je sići. 

I gle čuda ! Tek što se pojavi junakov fes na vra¬ 
tima, kadno se stakleni svodovi postajnog perona 
potresoše od silnih klicanja : »Živio Tartarin !« — 
»Živio Tartarin ! Živio utamanilac lava !« I fanfare i 
pjevačka društva završe zrakom. . . Tartarinu bijaše 
da umre, jer držaše, da je sve to mistifikacija. Ali ne 
bijaše tome tako ! Cijeli Taraskon bijaše ovdje i sa 
simpatijom mu šeširom domahivaše. I evo hrabri zapo¬ 
vjednik Bravida, puškar Costecalda, predstojnik, 
ljekarnik, i sve plemenito društvo lovaca na kape 
stade se tiskati oko svoje glave i nositi je u triumpfu 
niz stube .. . 

Čudnih li učina opsjene ! Koža onog slijepoga lava 
poslana Bravidi prouzrokova svu ovu galamu. Ono je 
skromno krzno, izloženo u cercle-u, Taraskoncima a 
za njima i svem Jugu zavrtilom glavom. Semafor 
o njoj govoraše. Izmišljena bude čitava jedna drama. 
Tartarin ne bijaše ubio jednoga lava već njih 10, 20, 
masu ! I tako Tartarin i bez svog znanja prispjevši u 
Marsilju bijaše već slavan čovjek, te dva sata prije 
njega stiže u njegov rodni grad jedan zanosni brzojav. 

Ali vrhunac narodne radosti bijaše, kad se iza ju¬ 
naka pojavi jedna fantastična, prašinom i znojom po¬ 
krivena životinja, i siđe na jednoj nozi niz postaiae 
stube. Taraskonu se pričini časovito, da je opet ugledao 
svojeg zmaja Taraska. 

Tartarin umiri svoje zemljake. 

— To je moja deva, reče. 

I već pod uplivom taraskonskog sunca, onog lije¬ 
pog sunca, koje tjera na nevinu laž, on doda gladeći 
grbaču dromedarovu : 

— Plemenita je ova životinja ! . . . Na njene oči 
postrijeljah sve one lavove. 

Nato uze zapovjednika Bravidu po domaći ispod 
ruke, i sav se crvenio od sreće. Tada u pratnji svoje 
deve, okružen lovcima na kape, uz klicanje svega na¬ 
roda on krenu mirno baobabovoj kući i putem već on 
otpočne priču o svojim velikim lavovima. 

— Pomislite samo, reče, gdje jedne večeri usred 
Sahare... 



Konac. 

MILKO CEPELIĆ. 

Crtice iz njegova života. 


A. PAKACI, OSIJEK. 


I. 

Nekako na po puta između Djakova i Osijeka 
prostrlo se uz istoimenu rječicu lijepo i čisto selo 
Vuka. To je rodno mjesto Milka Cepelića, najvećega 
poznavaoca i sakupljača našega narodnog tkiva i ve¬ 
ziva, pučkoga pisca i velikog hrvatskog rodoljuba. 

Njegov otac potječe iz trenčinske županije u Slo¬ 
vačkoj. 

Oni su se zapravo zvali »Cepely«. Oko g. 1725. 
živio je pradjed njegova oca u Legradu, a ovoga sin 
g. 1.765. u Vinkovcima, odakle se oko g. 1.780. prese¬ 
lio u Djakovo, gdje se 30. jula 1.811. rodio njegov otac 
Ignjat. Otac dakle njegov kao i majka mu Marija Ko- 
vačević koljenom su upravo iz Djakova. 

Milko bijaše najmlađi član obitelji. Troje mu bra¬ 
će umrlo prije, nego li se on rodio, a Josipa, Marija i 
Dragica te on ostadoše na životu. 

Roditelji su osobitom ljubavi njegovali svoga sina 
jedinca. Njihov sin bijaše im dragocjeno blago njihove 
ljubavi. 

Majka ga je dojila svojim mlijekom, njihala u z 
pjev s 1 a t k i h narodnih pjesama o haj¬ 
ducima i o narodnim junacima, koji su živjeli, borili 
se i pali za čast krasne domovine. Poslije mu je pri¬ 
čala priče i pripovijedala o davnim prošlim patnjama 
naroda hrvatskoga, o bijedi i nevolji ove zemlje i tu- 
đincima, koji vrebaju, da ovaj narod šapnu u pandže 
svoje, a sinak je svakiput željno upirao one svoje 
sjajne oči u dobru majku svoju. O, ti malo zlato moje, 
hoćeš li mi poživjeti, šaptala je češće nježna majka. 
Hoćeš li uzrasti i opravdati nade majčine? I ona ga 
je vodila među gredice cvijeća svoga vrta, u polja i na 
livadu te ga upućivala na ljubav prema Bogu, pro¬ 
stome puku i radu njegovu. 

I prolazili danci, sinak rastao, a s njime i snaga... 

On je već dosta rano shvatio uputu majčinu i za¬ 
volio cvijeće i krasnu prirodu Božju. 

Jednoga ljetnoga dana prolazila je neka užinarka 
pokraj doma Marije i Ignjata Cepelića. Ona je nosila 
na glavi oveću košaru s jelom težacima u polje. Košara 
je bila pokrita ovećim otarkom, kome su krajevi vi¬ 
sjeli otraga, a ti su bili utkani lijepim bojama. Tu uži- 
narku opazio je Milko, pošao za njom i u razgovoru 
uz nju. Majka je bila u brizi poradi sinovljeva izbiva¬ 
nja te ga na povratku zato i ukorila, no sinak joj je 
govorio milo: »Ta morao sam da se nagledam 
lijepoga otarka!« I nasmiješila se majka i živo 
mu pritisla glavicu na grudi te ga cjelunula. U njenoj 
duši uzbudile se slutnje o vrijednosti i budućoj slavi 
sina .... 

Bilo to na Tominje 1.864. Milko kao učenik IV. 
razreda osnovne škole došao kući iz Djakova na Vu¬ 
ku, da tamo božićuje. Iste večeri imalo se u njihovu 
domu čihati perje. Majka je njegova pekla kolače, a 
i sestrice su bile u žurbi, kako da što bolje počaste 
mobu. On tobože kao varošanin reći će svojoj majci: 
»Ma šta se, majko, toliko kostoberite za te seljaki- 
nje?« Majka se namrgodila na te riječi na svoga jedin¬ 
ca kao nikada prije: »Zar tako, a ne znaš li ti, da mi 
živimo od njih i s njima. Zarniste ti paigospo- 
da iz prvoga početka potekli od seljaki- 


n j e? Sinak se zastidio, poljubio majku u ruku i za 
čitav svoj život upamtio te zlatne riječi svoje majke. 
Milko je rastao i odrastao sa seoskom djecom na Vuki, 
s njome proveo najzlatnije dane svoga života. Uz tu 
djecu naučio je sve narodne djetinske i momačke sigre 
i zabave; naučio sve pučke poslove, proučio svu pri¬ 
rodu svoga rodnoga kraja tako, da nije bilo ptice, ribe, 
zmije ni druge životinje, koje on ne bi poznavao ne sa¬ 
mo po vanjštini nego i po načinu života, a uz oca, 
vrlo vješta bačvara i osobitoga poznavaoca šuma pro¬ 
učio je svako drvo i s lišćem i bez lišća, s korom i 
bez kore, proučio svaki grm i gljivu tako, da je u osje¬ 
čku gimnaziju došao kao gotov mali botaničar. 

Bio oblačan i vjetrovit oktobarski dan g. 1.867. 
Iz ljubavi za prirodu izašao Milko s još dvojicom dru¬ 
gova pod gradske bedeme. Dječaci nabrali mrazovca... 
pa se onda uspeli na onaj brežuljak, što se uzdigao do 
starih gradskih vrata kao prirodna ograda osječke 
Tvrđave. Tu s toga brežuljka zagleda se Milko dale¬ 
ko onamo prema njegovoj Vuki, tamo gdje je stajala 
njihova kuća, odakle je on otišao prije nekoliko dana. 
Na što li je pomišljao u taj čas? Možda se djetin- 
skom radosti sjećao dobre majčice, brižnoga oca i dra¬ 
gih sestrica svojih! Druzi njegovi zakliktaše razdraga¬ 
ni mladošću i nestašnošću te ga u tili čas zaokupiše 
i potegoše u igru na brežuljak te po zidovima duž pu¬ 
kovnijskoga vrta. Oktobarski vjetar duvao je među¬ 
tim sve jače sa sjeverozapada kao da želi sprečavati 
dječake u brzu toku, no ni to nije smetalo razigranu 
mlađariju. 

Po večeri toga dana pošao je Milko ranije na poči¬ 
nak. Noć mu bijaše duga nemirna, a drugi je dan po¬ 
zvani liječnik ustanovio, da ima jaku upalu pluća. 

Majku snašao užas, kad joj prispješe glasi o si¬ 
novljevoj bolesti. Otac pohiti odm,ah na seljačkim ko¬ 
lima u Osijek i doveze sina kući. Preko mjesec dana 
dvorila je požrtvovno majka svoga sinka i kvasila mu 
čelo suzama materinje ljubavi, straha i boli. I kao da 
je tolika briga i takova nježnost odstranila opasnost. 
On se stade pridizati, a majka kliknu od radosti: Spa¬ 
sila te, sinko, majčina ljubav od očite 
smrti! 

Milko izlazio pomalo u dvorište i vrt i govorio 
majci: »Ničesa se, majko, ne plašim, sve ću ja naučiti, 
ali što ću s grčkim jezikom?« »Ah, ne brini se, sinko, 
sve ćeš ti to naučiti i znati«, šapnula je brižna majka. 

Otac Milka Cepelića bio nadaleko poznat kao 
prvi i najsavjesniji bačvarski majstor, r^diša neviđeni. 
On je od svoga materijala izrađivao svake godine au¬ 
gusta, septembra i oktobra seljacima besplatno sve 
njihove bačvarske potrebe nove i stare, a oni bi mu 
poorali njive, pospremili hranu te vozili krajem jula 
izdjelane duge iz šume na skladište u Osijek, a ogri¬ 
je vna drva u jesen kući u šljivik. Dakako oni su to 
sve činili besplatno, ali uz lijepu podvorbu. Uoči Ve¬ 
like Gospe g. 1.871. sakupio se po svršenom dnev¬ 
nom poslu oveći zbor starijih i mlađih ljudi, a bilo je 
tu i žena onoga seoskoga kraja pred Cepelićevom ku¬ 
ćom. Ljudi čavrljali o seoskim novostima ie o cijeni 
plodina pa prešli na razgovor i o tom, kako domaća 
gospoda nemilosrdno postupaju sa seljaštvom našim i 
kako u njima nema one čiste i prave ljubavi za na- 

rod. Osobito su se razabirale velike tužbe na neke 
općinske i upravne činovnike. Mlađahnom ali već ta¬ 
da vrlo ozbiljnom Milku uzdrhtale grudi, oči se zakri- 
jesile na tolike jade dobroga puka i on gotovo ne¬ 
čujno prošaptao: »Oh, zašto mora toliko da stradava 
ovaj narod moj!« A ljudi udariše i dalje u nsbiajanje 
krivica i nepravdi, o mitu i vapajima protiv pogospo- 
đene naše krvi. »Moj narod ne smije da podnosi štetu, 
tugu i sramotu. On ne smije da bude plijen tuđinu!« 
Uspet ću se na brijeg i rasijavati svijetlo širom doma¬ 
je .. . .« 

Majka i neki od prisutnih vjerovali su, da se u 
mlađahnoj duši ovoga mladića krije puno oštroumlja 
i čiste ljubavi za dom i rod. 

Iste godine dan iza Miholja klečao je Milko u so¬ 
bi uz svoga oca, koji ga je blagosivljao uz uputu, da 
vazda ostane na stazi poštenja i pravičnosti i da ni¬ 
kada ne smetne s uma svoga, kako treba da sve svoje 
sile posvećuje Bogu i dobru naroda svoga. I Milko oti¬ 
šao u djakovačko sjemenište. 

Nakon dva mjeseca i to dne 7. decembra i. g. o 
ponoći rastao se Ignjat Cepelić zadobavivši se prije 
više godina teže bolesti u plućima od ovoga svijeta 
spokojno. 

II. 

Djakovačka crkva, to najveličanstvenije djelo 
slavnoga velikog biskupa Josipa Jurja Strossmayera, 
punija je no obično. Velika tišina u njoj vlada. Sve 
uprlo oči u mladoga svećenika na prodikaonici. To je 
biskupov tanik Milko Cepelić. Stas, krasne crte lica, 
visoko čelo, sve to odaje mlađahni zanos, pravu po- 
božnost i inteligenciju. Uznositom besjedom slavi on 
ljubav k Bogu i odanost narodu svome, a ruši učenost 
lakoumnu i razvratnu. Sve ga sluša i svi osjećaju onu 
visinu, s koje govori i do koje može da se uzvine samo 
onaj, koji je iznad strasti svojih te nadvladava sebe sa¬ 
moga i taštinu svijeta. 

A podalje s druge strane crkvenoga broda sjedi 
žena. Okrupna je, a crte lica, usta, oči i čelo — pravi 
njegov pralik. I ona je uprla oči u mladoga propovje¬ 
dnika i sluša. Misli njegove živo se odrazuju u duši 
njezinoj. Ona ih prepoznaje i dobro se sjeća, kako je 
ona takove misli usađivala u mlađahno srce njegovo. 
O, ona nesmisljena bolest malo da ga nije satrla, no 
majčina ljubav nadjačavala je sve. Ona je eto gledala 
oživotvorenu naslućivanu slavu svoga sina. Da, odista 
je ona dobro rekla, da će naučiti i znati sve ... I u 
blaženstvu svome ogledala se majka oko sebe kao da 
će reći: Nije li vrijedan moje ljubavi i vašega štova¬ 
nja? On rasijava svijetlo širom domaje .... 

III. 

Nekoć turska Haši-Bašina džamija u Djakovu pre¬ 
tvorena je po izgonu Turaka iz Slavonije iopet u kr¬ 
šćansku crkvu sv. Jurja (danas Svih Svetih). Novi 
župnik đakovački uljepšao je pozadinu svoje župne 
crkve posadivši oko nje ukrasno bilje, a unutrašnjost 
proširio i sveo u ljepšu harmoniju. 

Dan je Male Gospe. Župnik stoji pred glavnim ol¬ 
tarom, koji je sav iskićen cvijećem odnjegovanim u 
njegovu vrtu, a vrijednom rukom drage mu sestre Mi¬ 
rne. Govornik veliča i slavi zaštitnicu svoju i svih 
pravovjernika. On upućuje slušateljstvo na predivno 
otajstvo ljudskoga roda — ženidbu, prikazuje tužni 
izgon naših praroditelja u suznu dolinu te rat, mr¬ 
žnju i krvoproliće na zemlji, a onda pokazuje na bi. 


Djevicu Mariju. Po njoj nam je ono evanđelje, prvi ra¬ 
dosni glas, po kojem je na svijet došla slatka nada i 
utjeha u tužnim danima. I ona će satrti glavu zmije . .. 

Napokon riše uzorni život jedne vrijedne porodi¬ 
ce pod zaštitom Njezinom. Spominje marnu i bogodu- 
hu ženu, koja je iz čiste ljubavi k Njoj posjećivala bo¬ 
lesnike, gotovo svakom umirućemu u svome selu na 
glas preporučivala dušu i blagom svojom rukom za- 
klapala trudne oči; često potrebnima dijelila mlijeka, 
sira, koruna i graha pa i u najoskudnije doba godine, 
u cik proljeća. Zbori župnik, a mi slušamo. Na njego¬ 
vu licu odražava se onaj sveti mir, koji čovjek osjeća 
u borbi za svijetlo i istinu. Shvatili smo, da to govori 
ljubav prema majci Božjoj, a harnost prema majci ro¬ 
đenoj. A ona majka, čija dobra djela riše i kojoj ie on 
do zadnjega životnoga daha najvjernijim sinom ostao 
i uza se držao u ljubavi i poštovanju, snivala je već 
vječni sanak. 

IV. 

Milko Cepelić zavolio je već rano naše narodno 
tkivo i vezivo. Još kao dječarac imao je on nekoliko 
lijepih otaraka, kojima je pokrivao svoju malu knjižni¬ 
cu. Postavši svećenikom obišao je Posavinu, Srijem, 
Bosnu, Banat i Bačku, te sakupio krasnu zbirku na¬ 
rodnoga toga blaga našega. Ta njegova zbirka proiz¬ 
vela je već god. 1.891. na jubilarnoj izložbi »Gospo 
darskoga društva« u Zagrebu udivljenje, te je on po 
njoj odlikovan počasnom diplomom. 

Njegovo posoblje, naročito* pokrivači po trpeza¬ 
ma i krevetima, sve je po njegovu ukusu na narodnu 
izrađeno. Stojeći pak gotovo sa svim našim istaknu¬ 
tijim ličnostima tadanjega doba u vezi, uspjelo mu je, 
da svoju zbirku popuni krasnim vezilačkim radnja¬ 
ma iz Dalmacije, Srbije i Slovačke. U tom nastojanju 
zapažamo kod njega onaj duh pravoga skeptičnog 
sakupljača i proučavatelja toga našeg narodnog umi¬ 
jeća. Pri tom se on nije bojao nikakvih poteškoća ni 
zapreka. 

Bilo to mjeseca augusta za Radišina tjedna u Za¬ 
grebu. Tom je prigodom priređena ondje izložba. Na 
poziv društva za promicanje narodne umjetnosti, koje 
je onom prigodom također sudjelovalo u korist »Hr¬ 
vatskoga Radiše«, sabrao se i lijepi broj gospođa i go¬ 
spode, prijatelja i ljubitelja narodne naše tekstilne in¬ 
dustrije. U taj je odlični zbor stupio radosno pozdrav¬ 
ljen najbolji naš stručnjak na tom polju. Sa zanosom 
uze on da opisuje i tumači svoje miljenike. Zanos je 
to pravoga učitelja našega narodnoga umijeća, koji 
je bio već samo tijelom u ovom svijetu, duhom nije. 
Na časove proživljava on sa svojim slušačima uz kra¬ 
sne na izložbu donesene primjerke svoje vezilačke 
zbirke i eno ga već daleko u onim krajevima, gdje ih 
je našao i sabrao te spasao od zaboravi narodu svo¬ 
me. Izlaže, kako je narodno naše tkivo i vezivo uz 
narodnu riječ i uz zdrave narodne starinske običaje 
prava duša naroda našega, koju ne valja tražiti u 
svjetskoj industriji i tvornicama, nego u tihim kućama 
i u zadovoljnim selima našim. On pokazuje na Ru¬ 
munje, maloruske Hucule, Hrvate po šopronjskoj i že¬ 
ljeznoj županiji, na naše Bunjevce te bačke i baranj¬ 
ske Šokce, koji usuprot jakih i sustavnih nasrtaja ne¬ 
prijateljskih nisu propali, jer su uz svoj jezik sačuvali 
i narodnu nošnju svoju, svoja tkiva i veziva. Nasuprot 
oni Hrvati u provinciji Macerata kraj Loreta stopili su 
se s Talijanima, jer su izgubili svoju nošnju, a uz nju 
ubrzo i riječ svoju. Ovi danas znadu tek po tradiciji, 

da su porijeklom Hrvati, a po njihovim potocima Ka- 
rašici i Vrčici te selima Gatu i Nardu razabiremo, 
da potječu iz neposredne blizine našega Valpova. 
Pokazuje nadalje, kako se po narodnim radnjama lije¬ 
po i sigurno može da ustanovi, kako se naš narod u 
razno doba i u koje krajeve raseljavao, zatim spomi¬ 
nje sve one marnike naše i strane, koji su u javnosti 
stali iznositi ljepotu naših pučkih umjetnina i napo¬ 
kon ističe tehniku i ornamentiku naših tekstilija 
uopće. Onda se iopet vraća k svojim miljenicima: 
otarcima, otarčićima, maramama, navlakama i kosti¬ 
mima našega seljačkoga svijeta i na njima pokazuje, 
kako ono, što je namijenjeno svagdašnjosti, i nestaje 
sa zapadom dana, ali prava i čista umjetnost da je 
vječna. Ona živi sama o sebi i djeluje dalje. 

Sklad i ljepota ne smije da se predočuje grubim 
i šarolikim razmetanjem boja. Kričljivi ton pokriva 
surove strune duše čovječje. Napokon ponovno svra¬ 
ća on pogled pri tom zboru sabranih vrlih pregalaca 
za narodno naše tkivo i vezivo, na onaj divni sklad i 
ljepotu toga našeg narodnog blaga te ih upozoruje, ka¬ 
ko se sav otmeniji ženski svijet Beča, Pariza, Berlina 
i Moskve divi narodnim radnjama naše Dalmacije. 
»I nije li gospođa zaodjevena u ovako 
divnu našu narodnu nošnju kao kra¬ 
ljica?« 

A harni slušači blagosivljali su učitelja i oca na¬ 
rodnoga našeg umijeća u želji, da ih on vodi i upu¬ 
ćuje i nadalje u svemu, što je narodno, lijepo i veliko 
na polju naše pučke umjetnosti.... 

Uvečer toga dana vraćao se kanonik Milko Ce- 
pelić sa svojim nećakom, koji mu je pomagao pri do¬ 
premi i otpremi odabranih primjeraka njegove vezi- 
lačke zbirke na izložbu, željezničkim vozom iz Za¬ 
greba u Djakovo. Nećak je u razgovoru upitao svoga 
ujaka, da li će se opet kada odazvati pozivu, da u 
Zagrebu održi takova predavanja, a kanonik mu od¬ 
vrati: »Šteta, što me već od februara 1.913. pritište 
ljuta boljetica. Ona me je evo sa 65 godina načinila 
nemoćnim starcem, inače bih radosno opet uskoro 
došao u taj dragi mi krug narodnih naših ljudi. Da, 
ja sam ljubav za te narodne naše radnje gotovo usi¬ 
sao s majčinim mlijekom. Moja majka, premda maj¬ 
storica, sama je tkala i vezla, a kako smo mi na Vuki 
imali u puno kuća prijatelja, zalazio sam s majkom 
k njima i viđevao, pa i dobivao od njih koju 
narodnu radnju, što sam je brižno čuvao i poštivao. 
Otac moj, bačvar obrtom, bio je vrlo vješt i u pravlje¬ 
nju tambura i gusala. On je po volji biskupa J. J. 
Strossmayera g. 1.854. nekoliko komada tih nas troja 


napravio za bečki muzej. Njegove su tambure najviše 
Brođani kupovali. Mada on nije bio stolar, znao je 
bolje i solidnije da izrađuje od svakoga stolara ormare 
i trpeze, pa ih i ja imam i danas 75 godina starih, a da 
nisu nigdje popucali. Moj otac bio je pravi umjetnik, 
radin kao nitko drugi. Ja sam odrastao u kući takovih 
roditelja. A dojmovi djetinstva jači su od svih kasnijih. 
Osjećam, da poradi slabosti ne ću više smjeti na 
tako daleki put. I odista se ovo nagoviještanje ispuni¬ 
lo. To bijaše posljednje javno predavanje Milka Ce- 
pelića. Dne 9. marta 1.920. obolio je on na španjolskoj 
groznici. Peti dan bolesti bio je on nekako vedriji i 
veseliji no inače. Pripovijedao nam je razne neobične 
zgode iz svoga djetinstva. Po objedu toga dana usni 
tvrdo. Oko 15. sati uniđe u sobu k bolesniku njegova 
nećakinja, koja ga je dvorila, te upita: »Jesam li vas ja 
probudila?« A on upravo veselo odvrati: »Jesi, baš 
sam dobro spavao i šta misliš, što sam sanjao?« Ona 
primijeti: »To mora da je nešto zanimljivo!« Na to joj 
bolesnik ispripovijedi ovaj svoj čudni san: »Došao po 
mene biskup Strossmayer na kočiji te mi reče: »Hajde, 
Mijo, ^rao sa mnom!« A ja mu odgovorim: »Pričekajte 
Preuzvišeni, ja ne mogu tako brzo s mojom nogom!«* *) 
Biskup je bio nestrpljiv, a ja sam viknuo svećeniku, 
koji je uz kočiju stajao: »Uklonite se, da uđem!« Na 
to sam sio k biskupu u kočiju te smo se odvezli!« Ne¬ 
ćakinja je malo iza toga ovaj san priopćila svojoj 
majci, a Milkovoj sestri, koja je u drugoj sobi ležala 
na upali pluća, a ona je uzdahnuvši bolno prošaptala: 
»Izgubili smo Milka, njegov biskup došao je po nj!« 

Još istoga dana u noć razvila se nemila groznica 
u upalu pluća, te je on dne 26. marta umro. 

Uz lijes majke položen je dne 29. marta 1.920. i 
onaj njezina milog sina. Na zajedničkom mramornom 
nadgrobnom krstu postavljen je ovaj skromni natpis: 
»Uz dobru majku počiva jedini joj sin 
Milko C e p e 1 i ć«. 

Svi vi, koji poznajete toli zaslužna djela njegova, 
dajte prenesite se bar kadšto duhom na djakovačko 
groblje k grobu Milka Cepelića te iskitite cvijećem 
grob njegov uz poklik: Hvala i slava tebi, na¬ 
rodni dobrotvore i oče narodnoga nam 
tkiva i veziv a.*) 

*) Pokojnik je imao jednu nogu kraću od druge 
uslijed operacije u koljenu. 

*) Dragocjenu svoju zbirku tkiva i veziva zaje¬ 
dno s dva ormara i krevetom, što ih ih ije on sam bo- 
jadisao i izrisao biljevnim bojama, poklonio je oporu¬ 
čno »Hrvatskom etnografskom muzeju u Zagrebu«. 


NEOBIČNI I STRAŠNI VJETROVI. 

Dr. V. D. 


Čovjek je u neprekidnoj borbi sa prirodom. On se 
mora braniti, da joj u toj borbi ne podlegne. Od svih 
prirodnih pojava mogu biti najštetnije za zdravlje čo¬ 
vjeka žestoke promjene i kolebanja vremena. Mi se 
moramo od njih braniti tim, da se odjevamo, da si nad 
glavom sagradimo krov, da si grijemo sobe, u kojima 
stanujemo. No dok se u tropskim krajevima trebaju 
ljudi vrlo slabo odijevati, a svojih stanova ne trebaju 
grijati, na cijeloj zemaljskoj kugli mora se čovjek bra¬ 
niti od vjetra. Ovaj mu može biti često vrlo neugodan,, 


dapače katkada strašan i užasan. Jakih vjetrova ima 
svagdje, no u raznim krajevima ima vjetrova, koji na¬ 
staju u određenim prilikama, a prate ih osobiti pojavi, 
kojih se ljudi najviše boje. Takovi neobični i strašni 
vjetrovi jesu u našem primorju bura i scirocco, u Alpa¬ 
ma fohn, u južnoj Francuskoj mistral, u južnoj Španjol¬ 
skoj leveche, na Kanarskim otocima leste, u Egiptu, 
Arabiji i Mezopotamiji chamsin ili samum, na jugoza¬ 
padnoj obali sjeverne Afrike harmattan, u Australiji 
burster, u Argentini pampero, u Teksasu i Meksiku 

.lorther, u zapadnim krajevima sjeverne Amerike 
chinook, u Kanadi blizzard i barber, u Sibiriji buran, 
u Turkestanu garmsil. Velik je broj tih vjetrova, a i 
imena već kazuju, da su strašni i grozni. Razdijeliti ih 
možemo u dvije glavne skupine, u hladne i tople vje¬ 
trove. Hladni su bura, mistral, norther, pampero, bur- 
ster, barber, blizzard i buran, a topli fohn, chinook, 
scirocco, leveche, leste, garmsil, harmattan i chamsin 
ili samum. 

Od tih žestokih vjetrova najpoznatija nam je b u r a. 
Ona duše u veoma krepkim udarcima, i donosi studen, 
najjaču na sjeveroistočnoj obali Jadranskoga mora. 
Valjajući se niz brdo ona dušući izvodi na krovove ku¬ 
ća pritisak odozgo, dok obični vjetar duše sa strane, 
pa je zato osobito neugodna. Donekle je snošljiva sa¬ 
mo zato, jer donosi suh zrak. Već nekoliko kilometa¬ 
ra od obale duše ona znatno slabije. Bura nastaje, kad 
je visok tlak zraka nad našim krajevima, nad Hrvat¬ 
skom i Bosnom, a nizak nad Jadranskim i Tirenskim 
morem. To može biti i ljeti i zimi. Zrak struji odanle, 
gdje ga ima više, prema mjestu, gdje ga ima manje, u 
našem slučaju sa kopna na more. Zimi je zrak nad 
kopnom vrlo hladan, a nad morem razmjerno topao, 
pa je zato bura zimi znatno neugodnija nego li ljeti. 
Udarci ili refoli vjetra raspršuju vrške morskih valova 
i stvaraju oblake vodenoga praška. Te sitne vodene 
kapljice ohlade se zimi znatno i smrznu se, čim udare 
o kakav kruti predmet. Jarboli brodova te svjetionici 
prekrivaju se tada debelim slojem leda. Tako zaleđeni 
brodovi mogu i potonuti, ako ih preterete velike mno¬ 
žine leda. I bura u Novorossisku na zlu je glasu. Sje¬ 
veroistočna obala Crnoga mora slično je građena kao 
i naše primorje, no zimi je ondje još hladnije nego li 
kod nas, pa je zato njihova bura kud i kamo strašnija 
od naše. 

Buri je vrlo sličan mistral u južnoj Francuskoj. 
On je hladni sjevernjak, koji može čovjeku, životinja¬ 
ma i biljkama mnogo naškoditi, jer dolazi često sasvim 
nenadano iza toplih i blagih južnih vjetrova. Buri i mi- 
stralu sličan je, no daleko je od njih opasniji nort- 
h e ir u Teksasu ili n o r t e s u Meksiku. K i r c h h o f 
doživio je taj vjetar na prerijama srednje Unije više 
puta i opisao ga živim riječima. Već nekoliko sati pri¬ 
je nego li će doći norther prestane jugozapadrijak, koji 
je do toga vremena duhao, i zrak postane zagušljiv i 
sparan. Tamni oblak diže se od sjevera sve više, pa 
kad je prekrio polovicu neba, provaljuje norther. Pad 
temperature je vanredan. Više puta spane temperatura 
od 24°C pod ništicu u vrlo kratko vrijeme. Za takvoga 
pada temperature zebe čovjek više nego li kod studeni 
od —30°C, ako nema vjetra. Jao putniku, koga na 
otvorenoj preriji zateče ledeni norther! Urođenici bje¬ 
že, što više mogu, do bližnje kuće i čekaju dok prođe 
taj nemili gost. Ljudi sjede u kućama oko velikih ognji¬ 
šta, i zavijeni u pokrivače cvokoću zubima, a vani huji 
vijor. Kada prestane norther, nastaje često najljepše 
vrijeme, i čovjeku se čini, da je u jedan tren prenesen 
iz ledenoga Labradora u blagu Nikaraguu. Ljudi zba¬ 
ce sa sebe ogrtače, pogase vatru na ognjištima, idu 
na svježi zrak i zaborave naskoro na strašnoga lede¬ 
nog gosta. Ali tko nema valjanoga odijela, a uhvati 
ga taj sjevernjak, dobiva neminovno upalu plućiju. No 
i za stada, koja na širokim prerijama pasu, taj je vjetar 
pogibeljan. Tisuće goveda podlegnu tome ledenom ra- 
zaraču, i njihove blijede kosti leže u proljeće na svje- 
žem zelenilu savane. 


Vjetrovi bura, mistral i norther, hladni su i suhi, 
te ne donose ni kiše ni snijega, a prilike, kad oni na¬ 
staju, sasvim su jednake. Kada iznad razmjerno toplo¬ 
ga mora pane tlak zraka, ili kada nad to more do¬ 
đe t. zv. barometrički minimum, tad struji onamo zrak 
od mjesta visokoga tlaka ili iz t. zv. barometričkog 
maksimuma, a taj je u sva tri slučaja nad hladnim kop¬ 
nom. Kada tlak zraka vrlo brzo i znatno padne, tada 
su također ti vjetrovi vrlo žestoki i strašni. 

Tim trima vjetrovima samo su ponešto slični p am¬ 
per o u Argentini ibursteru Australiji. Ovi su ta¬ 
kođer hladni, no nijesu suhi, jer donose oluju sa krep¬ 
kom kišom. Za vlažnoga vremena, kad duše topli sje¬ 
vernjak, ukaže se na jugu gotovo crni oblak u obliku 
goleme kobasice, kao prethodnik pampero-a. Oblak 
raste strahovito u vis, i u njemu sijeva bez prestanka, 
jer munja slijedi za munjom, a grom za gromom, kao 
da je došao konac svijeta. Naskoro nastane gusti mrak 
kao da je mrka noć. Sada zahuji vjetar svom jačinom, 
a zrak se ohladi znatno. No vjetar duše četvrt sata ta¬ 
ko krepko, dok oslabljen traje on još nekoliko sati, a 
prati ga silni pljusak. Pampero-u sličan je australski 
burster, a opisao ga je R u s s e 1, Burstcri se jav¬ 
ljaju od mjeseca studenoga do veljače, dakle kad je 
ondje ljeto. Nenadano pojavi se na južnom- nebu pret¬ 
hodnik burstera, tmasti oblak također u obliku silne 
kobasice. Oblak se diže i donosi gustu prašinu, koja 
prodre svakuda. Na to slijede munje, gromovi, kiša i 
studen. Preokret u vremenu događa se gotovo u jed¬ 
nom trenu. Još duše sjevernjak, a već za deset časaka 
evo strašnoga južnog burstera. 

Hladan i vlažan je vjetar barber oko zaljeva sv. 
Lovrinca u Sjevernoj Americi. Ondje je zimi more če¬ 
sto toplije od zraka. Počne li tada duhati jaki i vrlo 
hladni sjevernjak, sledi se vodena para, koja se diže 
iz toplijega mora, odmah i tvori sićušne ledce u obliku 
oštrih ledenih iglica.Vjetar nosi te oštre ledene igle 
čovjeku u lice, i ovaj to osjeća, kao da će mu ledeni 
vjetar skinuti kožu sa lica, pa odatle tomu vjetru i ime 
barber ili brijač. Još jednome pojavu daju u onim kra¬ 
jevima ime barber. Događa se zimi, da se brodovi, koji 
plove oko Nove Škotske i Nove Engleske, moraju za¬ 
ustaviti uz obale, jer im priječe studeni sjevernjaci. 
Rasprskana voda od valova smrzne se odmah, čim 
udari o kakav kruti predmet, i na brodu stvaraju se 
silne naslage leda. Dapače mornari, koji moraju hodati 
ili stajati na palubi, prekrivaju se slojem leda, i naliče 
ledenim kipovima, a na kljunu broda može se sabrati 
toliko leda, da kormilo broda dođe izvan vode, i brod 
se ne može više upravljati. 

Od barbera se razlikuju blizzard u srednjoj 
Kanadi i buran u Sibiriji. To su silni, hladni vjetro¬ 
vi, koji nose sa sobom ledene igle. Hann spominje 
kao karakteristiku blizzarda rapidni pad temperatu¬ 
re, ledene igle mjesto snijega ili snijeg sitan kao bra¬ 
šno. To troje*, vjetar, snijeg i studen čine blizzarda. 
Abercromby opisao je djelovanje toga strašnog 
vjetra još krepčim riječima. On kaže, da taj silni vje¬ 
tar donese groznu studen sasvim nenadano i u jedan 
mah. Pojavi, koji taj vjetar prate, upravo ubijaju život. 
Vjetar tjera studen do kostiju, a u zraku nastaju vr- 
tlozi snježnoledenoga praška, od kojega čovjek i živo¬ 
tinje tako rekuć oslijepe. Stigne li takav vjetar putni¬ 
ka, i ne dođe li ovaj naskoro do šume, da se u njoj za¬ 
kloni, on je izgubljen. Samo nekoliko sati može narav 
čovjeka tome ledenom neprijatelju odoljevati, i ne do- 

đe li putnik naskoro do skrovišta, prijeti mu pogibelj, 
da će ga stići ledena smrt. Čudnovati pojav prati taj 
način smrti. U većini slučajeva događa se, da su žrtve 
toga vjetra počele sa sebe skidati odijelo. Kada već 
čovjek počima postajati ledeni stup, teče žilama već 
vrlo malo krvi. U to nastupa ludilo, i pod utjecajem 
lažnoga čuvstva topline počima putnik bacati sa sebe 
odijelo. 

Američkom blizzardu gotovo je jednak buran, 
koji duše u stepama i tundrama sjeverne Rusije i Si- 
birije. Middendorf doživio je taj silni vjetar više 
puta i odlično ga ocrtao. On kaže, da su snježni vje¬ 
trovi najkarakterističnija osobitost sjeverne kontinen¬ 
talne klime. Vjetar i snijeg u zajednici utječu ondje 
znatno i strašno na čovjeka i životinje. Ne uzmemo li 
u obzir široka mora, tada ti silni vjetrovi nijesu nigdje 
na svijetu tako znatni i neodoljivi u svojoj golemoj i 
kompaktnoj strateškoj fronti, kao na jednoličnim, ra¬ 
vnim i neošumljenim nizinama tundra i stepa. Samo 
na ravnini, gdje nema šume, na nepreglednim nizina¬ 
ma, mogu snježni vjetrovi narasti do orkana, samo on¬ 
dje — u tundrama i stepama može vladati pravi buran! 
Tko nije sam doživio burana, ne može si predočiti, 
kolika je njegova neodoljiva snaga. Čovjek, okružen 
od vrtloga ledenih iglica i snježnoga praška, ne može 
da se drži na nogama od silne jakosti orkana. Izraz, 
da se ne vidi prst pred nosom, preslab je, jer udarci 
ledenih čestica ne dopuštaju, da čovjek otvori oči. U 
ušima šumi i zuji, i čovjek se na časove boji, da će se 
ugušiti, jer ga smjesa od ledenoga zraka i snježnih igli¬ 
ca priječi u disanju. 

Bez dvojbe, sastav toga silnog vjetra jest neobi¬ 
čan. Dok svaki obični vjetar možemo smatrati za rije¬ 
ku ili struju zraka, koja se sad sporije, a sad brže gi- 
blje, misli Middendorf, da je buran sastavljen od veli¬ 
koga broja snježnih vrtloga, koji slijede jedan do dru¬ 
goga i jedan iza drugoga neprekidno i gusto. U tom 
nepojmljivom i neodoljivom metežu čovjek se sasvim 
smete, kao da mu je i pamet povučena u taj silni snje¬ 
žni vrtlog. Dostignuti od burana, bacaju se ljudi i ži¬ 
votinje odmah na zemlju, zakriju se kako mogu, nasko¬ 
ro ih prekrije snijeg, i zaštićeni u takovom snježnom 
nasipu čekaju oni strpljivo, dok prestane hujanje bje- 
snoga ledenog vjetra. Goveda kadšto bježe pred vje¬ 
trom, više puta i do 100 versta bez prestanka, strova¬ 
le se izir. ( učena preko strmih obala i pogibaju. Za to i 
je šteta, što ju buran učini u stadima, često vrlo znatna. 

Orijentacija u buranu gubi se sasvim. Ljudi se 
smrznu nekoliko stotina koraka daleko od svojih sta¬ 
nova, kadšto i na cesti u samom selu. U mjestu Dudino 
na Jemiseju udaljio se je Middendorf samo za pokus 
od kuće, i u udaljenosti od trideset koraka nije je više 
mogao naći, premda je točno znao, u kojem je smje¬ 
ru kuća. Čovjek prolazi jedva nekoliko koraka daleko 
od traženoga cilja, a ne može ga naći, i u tom zaglu¬ 
šnom metežu ne čuje ni viku ni pucanje, i Middendorf 
bi postao žrtvom svoga nevjerovanja, da mu nije je¬ 
dna ograda poslužila kao putokaz. 

Opustošenja, što ih učini buran valjajući se preko 
sjevernih ravnina Rusije i Sibirije, grozna su. Stotine 
tisuća konja, goveda, deva i ovaca podlegnu mu u ne¬ 
kim zimama. No i nemalo putnika strada od njega, 
no nomada malo, jer se ovi znadu od njega čuvati. Bu¬ 
ran se za najžešće zime ne javlja, već kasno u jesen 
ili rano u proljeće. Od blizzarda on se nešto razlikuje, 
jer ipak nije tako hladan, kao njegov američki drug. 


Zimi je naime najveća studen u istočnoj i srednjoj Si- 
biriji, a buran kao sjevernjak ili sjeverozapadnjak do¬ 
nosi zrak sa Sjevernoga ledenoga mora, koje tada ipak 
nije tako hladno, kao sibirsko kopno. U Americi je zi¬ 
mi najhladnije u sjeverozapadnom dijelu Kanade, i 
upravo odanle duše blizzard, pa je zato znatno hla¬ 
dniji nego li je zrak nad srednjim dijelom Unije. 

Studeni su vjetrovi dakle strašni, no ima i vrućih 
vjetrova, kojih se čovjek vrlo boji, no dok od hladnih 
vjetrova mogu nastradati životinje i čovjek, može 
vrući vjetar uništiti u kratko vrijeme svu vegetaciju, 
i tim nanijeti čovjeku još veću štetu. Na oko neopasni 
topli fohn na sjevernoj strani Alpa, nije nipošto tako 
nedužni vjetar, kako bi se u prvi čas očekivalo. Fohn 
je topao i suhi vjetar, koji se preko sjevernoga sklona 
Alpa valja i ruši kao južnjak, i ima više puta jakost or¬ 
kana. 

T s c h u d i opisao je sve pojave, koji su u vezi 
sa fohnom. Isprva se pokažu na južnom horizontu nad 
gorskim bilom Alpa lagani koprenasti oblaci, a kasni¬ 
je zavije se cijeli gornji dio gorske kose u silan tamni 
oblak, koji kao da nepomično stoji na istom mjestu. 
Nazivaju taj golemi oblak ondje stijenom fohna. Po¬ 
slije zalaza sunca razvije se vrlo intenzivna večernja 
rumen, a zrak je noću neobično čist i prozračan. Da¬ 
leke gorske kose ukazuju se tada u zasićenoj modroj 
i ljubičastoj boji vrlo blizu. Izdaleka pod bilom gor¬ 
skim čuje se već jaki šum drvlja, a gorskim bujicama 
počima se valjati i bjesniti voda, nastala od snijega, 
koji je od toploga fohna u velikoj mjeri okopnio. Uba¬ 
vom dolinom i u mirnoj noći šumi i ori iz udaljenih 
šuma i iz nabujalih potoka. Naskoro dođu žestoki udarci 
toploga vjetra i do doline, i fohn duše katkada po 
dva, po tri dana rušeći stabla, kidajući kamenje od 
hridina, no i skidajući krovove sa kuća, ako ovi nijesu 
oterećeni velikim kamenjem. Zaista strah i trepet 
onih krajeva! Čovjek i životinje trpe također od fohna, 
jer su od njega vrlo umorni, tromi i potišteni. 

No i pogibeljan je fohn. U svim kućama brižno 
se pogase sve vatre na ognjištima i u pećima radi po¬ 
gibelji od vatre. U mnogim dolinama idu posebne 
»straže« od kuće do kuće, da se uvjere, jesu li zaista 
svagdje vatre pogašene, jer se svako drvo od toga neo¬ 
bično suhoga vjetra sasvim osuši, a plane li samo jedna 
kuća, izgorjelo je za čas cijelo selo. No od fohna ima i 
koristi. U proljeće okopne od njega velike množine 
snijega na sjevernom sklonu Alpa i to znatno brže i 
prije nego li bi se rastopile od sunca, pače i u onim gu¬ 
durama, kuda ne dopiru sunčane zrake. Trava potre¬ 
bna govedima može i ondje narasti, gdje bi inače bile 
snježne poljane. Stanovnici nekih dolina imadu samo 
fohnu da zahvale, što im u jesen još dozrije kukuruza, i 
neke voćke donesu zrio plod. No bez dvojbe najneu- 
godniji je taj vjetar radi nagloga i znatnoga porasta tem¬ 
perature. Vrlo je neugodno čovjeku, kad usred zime 
poraste temperatura zraka u nekoliko sati za 20°C i 
više, a toliki porast temperature za vrijeme fohna nije 
neobičan, n. pr. od —17° na —6°, ili od —8° na 
Radi toga mrze ljudi taj vjetar i boje ga se. 

Zanimljivo je znati, kada, kako i gdje nastaje 
fohn. Bilo je sasvim prirodno, kad se je reklo, da fohn 
dolazi u Alpe iz sjeverne Afrike. Ta on je vruć i suhi 
južnjak, na jugu od Alpa je Sahara, a ova je prava in¬ 
karnacija žara i suše! No naskoro se je prigovorilo, 
da je u Sahari samo ljeti vrlo vruće, a fohn da je upra¬ 
vo zimi najtopliji a ljeti najslabiji i najblaži u svom dje- 

lovanju. Da fohn ne potiče iz Sahare, dokazuju naj¬ 
očitije pojavi vremena, koji se zbivaju na južnom i sje¬ 
vernom sklonu Alpa, kad duše fohn. Kada je u sje¬ 
vernim alpskim dolinama počeo duhati topli, suhi i 
žestoki južnjak, na južnom sklonu Alpa zrak je još 
gotovo sasvim miran, temperatura u južnim dolinama 
nije ništa viša nego li obično, no zrak je vrlo vlažan, 
i ovdje pada vrlo mnogo kiše. 

Poznato je, da fohn u Alpama nastaje, kad se od 
Atlanskoga oceana pomiče preko sjeverne Francuske 
i Njemačke predjel niskoga tlaka zraka ili t. zv. ba¬ 
rom etrički minimum. Zrak struji tad prema onom mje¬ 
stu, gdje ga ima manje, t. j. u taj minimum. Sa sjever¬ 
noga sklona Alpa i iz alpskih dolina teče zrak na sje¬ 
ver, a na njegovo mjesto dolazi zrak sa južnoga sklona 
i mora da pređe gorsko bilo. Dižući se zrak u vis, on 
se hladi, i taj pojav zove se u fizici dinamičko ohlađi¬ 
vanje zraka. Takav ohlađeni zrak ne može više da 
drži u sebi svu vlagu, koju je mogao držati upitu ili 
apsorbiranu, dok mu je temperatura u južnim dolina¬ 
ma Alpa bila viša. U tom ohlađenom zraku zgusne se 
vodena para i pada u obliku obilne kiše na južnom 
sklonu gorske kose. Zrak, koji je sad već izgubio zna¬ 
tan dio svoje vlage i prešao preko gorskoga bila, spu¬ 
šta se na sjevernom sklonu gore i ugrije se kod toga. 
U fizici zove se taj pojav dinamičko ugrijevanje zraka. 
Ovaj sada ugrijani zrak mogao bi u sebi držati zna¬ 
tno više vodene pare, nego li je u istinu ima, pa zato 
kažemo, da je on vrlo suh ili da ima nisku relativnu 
vlagu. 

Treba još spomenuti, da je to dinamičko ohlađi¬ 
vanje i ugrijevanje kod vlažnoga i suhoga zraka ra- 
zlično. Diže li se vlažni zrak u vis, on se za svakih 
100 metara, što se digne, ohladi za pol stupnja, a spu¬ 
šta li se suhi zrak, on se za svakih 100 metara, što se 
spusti, ugrije za cio stupanj. Iz jednoga primjera sa 
brojevima može se cijeli pojav jasnije razabrati. Uz¬ 
mimo, da je temperatura zraka u južnim alpskim do¬ 
linama 10°C i zrak je vlažan. Mora li taj zrak preći 
preko bila visokoga 2000 metara, ohladit će se za 
svakih 100 metara za pol stupnja, dakle u svemu za 
10°, pa će na bilu imati temperaturu upravo od 0°. Za 
vrijeme dizanja zraka izlučio se je veći dio njegove 
vodene pare u obliku jake kiše, i taj zrak lišen te vo¬ 
de počne se spuštati na sjevernom sklonu, pa se za 
svakih 100 metara ugrije za cio stupanj, dakle od 0° 
na 20°C. Prema tome isti onaj zrak, koji je prije di¬ 
zanja u južnim dolinama imao temperaturu od 10°, 
ima nakon spuštanja u sjevernim alpskim dolinama 
temperaturu od 20°, dakle je znatno topliji i vrlo je 
suh. 

Fohnu analognih vjetrova ima svagdje ondje, gdje 
je velika množina zraka prinuždena, da prelazi preko 
oveće gorske kose. Takav je vjetar u zapadnim kra¬ 
jevima Ujedinjenih američkih država, i zovu ga ondje 
c h i n o o k. On prelazi preko gorja Rocky Mountains 
i duše kao zapadnjak u državama Montana, Wyoming, 
Kolorado i Dakota Unije, te pokrajinama Alberta i 
Saskatchewan Kanade. Njegov areal je dakle znatno 
veći nego li je areal fohna u Alpama. On nastaje, kad 
je viši tlak zraka na zapadu od gorja Rocky Mountains 
nego li na istoku, a jer dolazi od toploga Tihog oce¬ 
ana, uzrokuje on nakon svoga spuštanja preko gorja 
znatno veći porast temperature nego li fohn, često od 
—10° do +20°, dakle za punih 30°C. Prema tome on 
je i enormno suh, Zimi čini on prava čudesa, jer ođ 


njega okopni snijeg na prerijama na prostoru širo¬ 
kom više stotina kilometara već za nekoliko sati. Da 
nema toploga i suhog chinooka, morali bi stočari na¬ 
pustiti prostrane gorske pašnjake u Montani, Wyo- 
mingu i Dakotama, jer bi dugotrajni i visoki snijeg 
priječio govedima i drugoj stoki pasti hranivu gorsku 
travu. Često ondje ipak zapane snijeg, i jedina nada, 
da se spase stada od gladi i studeni, jest skori dolazak 
chinooka. Gotovo instinktivno naslućuju goveda sko¬ 
ri dolazak toga za njih spasonosnoga vjetra. Često se 
vidi za vrijeme zime i glada, kako životinje stoje u 
snijegu visokom do koljena, glavom okrenute prema 
vrhuncima zapadnih gora, i kako sa strahom čekaju 
dolazak svoga spasa. 

Burrows je lijepo opisao dolazak jednoga chi¬ 
nooka. Iza toploga vremena u mjesecu studenom godi¬ 
ne 1896. slijedila je perijoda žestoke studeni. Stanje 
goveda u Montani bilo je vrlo kritično. Tisuće životi¬ 
nja lutalo je neumorno i bez pomoći po gorama tra¬ 
žeći uzaludno hranu i zaklonište. Kad su dani prolazi¬ 
li, a promjena u vremenu nije nastupila, bilo je već 
dvojbeno, da li će se blago spasiti, jer na pašnjacima 
ležao je snijeg 76 centimetara visoko. U gradu Kip- 
pu u Montani bila je dne 1. prosinca u večer tempe¬ 
ratura od —25°C. Zrak je bio miran a nebo vedro. 
Iznenada pojavio se je nad bilom gorskim na zapadu 
tamni oblak iskidan od vjetra. Već za nekoliko ča- 
saka došao je u nizinu prvi udarac toplog i suhog vje¬ 
tra, i za sedam minuta digla se je temperatura na 
—{—2°C. Za 12 časaka nestalo je snijega, nizine se na¬ 
punile vodom, a stada su bila spašena. 

Među neugodne tople vjetrove Sredozemnoga 
mora brojimo scirocco u Italiji i 1 e v e c h e u ju¬ 
žnoj Španjolskoj. Scirocco je žestoki, vrući i suhi ju¬ 
žnjak, koji nosi sa sobom silnu prašinu, i duše u Sici¬ 
liji i južnoj Italiji. Temperatura mu je i po noći često 
35°C, pa ljude spopada tjeskoba i strah, da se od toga 
žara i prašine ne uguše. Cijela priroda umori se od 
njega i vene. Cvjetovi se sklapaju i stežu a lišće se za¬ 
vija i pada sa stabla. Dođe li scirocco, kada cvatu ma¬ 
sline i vinova loza, izgubljena je cijela berba. Kad sci¬ 
rocco putuje preko Jadranskoga mora na sjever, upi¬ 
ja on sve više vodenih para, i na našoj obali on je to¬ 
pli i vlažni vjetar, koji donosi obilnu kišu, no na čo¬ 
vjeka djeluje neugodno radi sparine. Sciroccu je sli¬ 
čan vjetar leveche u Španjolskoj, no ovaj je znatno 
žešći. H e 11 m a n n opisao je taj vjetar vrlo živim cr¬ 
tama. Leveche ne dolazi nenadano, već se njegov do¬ 
lazak vidi kao pruga oblaka žute ili smeđecrvene 
boje na južnom horizontu. Kad on dođe preko mirnoga 
mora do obale, duše u pojedinim krepkim udarcima. 
On je vruć i suh i većinom nosi sa sobom sitni pije¬ 
sak i prašinu. Ljudi i životinje osjećaju silnu tromost, 
»kao olovo u nogama«, a mnogoga zaboli od njega že¬ 
stoko glava. Gusta sitna prašina prodre svakuda. 
Lišće biljaka i drvlja zavija se, osuši se sasvim i spane 
za nekoliko dana. Mjeseca kolovoza godine 1876. u 
okolini jednoga grada, jedva 10 kilometara od mor¬ 
ske obale, bilo je potpuno uništeno više kvadratnih 
kilometara vinograda nekoliko nedjelja prije berbe. 
Lišće vinove loze izgledalo je, kao da je bilo polito 
vrelom vodom. Okolina grada Almerije trpi i strada 
najviše i najčešće od toga vjetra, no sreća je, što on 
vlada samo u primorskom pojasu širokom oko 50 ki¬ 
lometara. 

Vjetru leveche sličan je les te na Madeiri i na 
Kanarskim otocima. I ovaj je vjetar iz Sahare, dakle je 
istočnjak, vruć je i začudo, premda je prošao dosta 
veliki put preko mora, ostao je ipak vrlo suh i često 
nosi sa sobom crvenu prašinu. Pustinjski je vjetar i 
garmsil u Turkestanu. On duše ponajviše ljeti kao 
jugozapadnjak u dolini rijeke Zerafšana, u istočnoj 
Buhari i u Ferganskoj dolini, a dolazi iz pustinje Kizil 
Kum i Kara Kum, te je suh i vanredno vruć. Od nje¬ 
ga gotovo izgori sav prirod pamukovca i riže. U klasju 
riže ne razvije se tada zrnje već sama pljeva. 

Na obalama jugozapadne tropske Afrike, od Li¬ 
berije do Kameruna, duše iz Sahare suhi i prašni sje- 
veroistočnjak, i zovu ga ovdje harmattan. On je 
također pustinjski vjetar, a svi pustinjski vjetrovi naj¬ 
intenzivniji su ondje, gdje nastaju, a to je u pustinji 
samoj. Oni podižu teške i goleme oblake pijeska i 
prašine. Temperatura zraka naraste do 50°C, a zabi¬ 
lježeno je već i 56°. To si možemo lako protumačiti, 
jer se tlo u pustinji ugrije do 70"C, a i preko toga. Ho¬ 
rizont se izgubi u magli prašine, nebo kao da se pre¬ 
krije kopremom, sunce problijedi, i predmeti obasja¬ 
vani od njega ne bacaju sjene, a zrak je prašan i go- 
ruć, te dobiva jednoliku crvenu boju. Pijesak postaje 
u zraku radi živahnoga trenja jako električan. Pustinj¬ 
ski vjetrovi nijesu otrovni, kako se je to kadšto pri¬ 
povijedalo, no pogibeljni su za život čovjeka i životi¬ 
nja, jer organizam treba tada znatnu množinu vodr, 
a ako je nema, može stradati. Pustinjski vjetar harmat¬ 
tan opisao je Schaffli. Po danu je žega znatna i 
uzduh suh. Lišće drveća žuti i pada, svaka trava se 


osuši i svega zelenila nestaje, jedine se banane održe 
zelene. Od suhoga zraka svijaju se daske, u vratima i 
okvirima prozora nastaju pokotine, korice knjiga. svi¬ 
jaju se također, a sa obuće nestaje plijesni, od koje 
se ondje čovjek inače nikako ne može obraniti. I živo¬ 
tinje trpe od toga vjetra: konji su nemirni, a kokoši 
sjede nepomično i ne legu jaja. Prašina u zraku postaje 
tako gusta, da se već na 30 metara ništa ne vidi. Čo¬ 
vjek je trom i umoran, nema sna, usnice mu pucaju, 
nosnice ga bole, oči ga peku i jako se crvene, jezik i 
grlo se suši, i čovjek mora često piti vode. Taj je vje¬ 
tar i zato neugodan, jer kadšto može potrajati i ne¬ 
koliko nedjelja. 

Vjetrovi u istočnoj Sahari i Arapskoj pustinji, 
chamsin u Egiptu i s a m u m u Mezopotamiji, nat- 
kriljuju sve ostale vjetrove obiljem prašine i visokom 
temperaturom, no oni nijesu odviše krepki. Javljaju 
se početkom ljeta, u mjesecima svibnju i lipnju, kadšto 
dva i tri dana uzastopce. Obično počnu duhati u jutro, 
a prestanu prije zalaza sunca. Mogu biti pogibeljni 
karavanama, ako ove ne imadu dosta vode, jer oni 
uzrokuju vrlo veliku žeđu. Kada dođe samum, životi¬ 
nje legnu okrenuvši vjetru leđa, a ljudi se zaviju u svo¬ 
je pokrivače i štite osobito lice. Glavno bjesnilo toga 
vjetra prođe često već za četvrt sata. 

Spomenimo se sada u kratko svega, što smo rekli 
o tim neobičnim i strašnim vjetrovima. Ima ih hladnih 
i vrućih, koji nose kišu, snijeg ili prašinu, i koji uni¬ 
štavaju cijele vegetacije. No najstrašniji su ipak oni u 
polarnim krajevima i oni u tropskim pustinjama, na 
svu sreću i jedni i drugi daleko od nas. 


HRVATSKI MUČENICI GROF PETAR ZRINSKI I KNEZ 

KRSTO FRANKOPAN. 

Dr. F. BUČAR. 


(Komemoracija, koju je obavio dr. Franjo Bučar za 
Zrimjsko-Frankopanske proslave dne 30. travnja u Hr¬ 
vatskom Sokolu u Zagrebu). 

Na stratištu poginuše dne 30. travnja god. 
1671. i dva najodličnija pretstavnika najstarijih i najbo¬ 
gatijih te najslavnijih hrvatskih plemićskih rodova 
Zrinskih i Frankopana, koji su kroz stoljeća vo¬ 
dili i upravljali sudbinom hrvatskog naroda. Naši 
Zrinski imali su tako reći većinu gradova u Hr¬ 
vatskoj od Bosne i hrvatskog Primorja, od sinjeg mo¬ 
ra pa sve do granice Ugarske. Mnogobrojni banovi 
i najviši svjetovni i crkveni dostojanstvenici potekoše 
iz njihova roda, a bili su u srodstvu pače i s prvim 
kraljevskim dvorovima srednje Evrope. Upravo 
kraljevsko bogatstvo nagomilalo se u njihovim dvo¬ 
rovima, osobito u gradu Čakovcu i Ozlju, što 
nam je poznato iz raznih savremenih opisa i inven¬ 
tara, a sve je iza nesretne katastrofe raznesla i opla- 
čkala austrijska soldateska. Zrinski su prije toga imali 
ogromna imanja u južnoj Hrvatskoj, no kako su ta sva 
imanja zaposjeli Turci, dali su im austrijski vladari 
za otštetu bogato Međumurje. 

Hrvatski narod bio je kroz stoljeća »antemu- 
rale christianitatis« i eksponent zapadne kultu- 
r e, poglavito francuske i talijanske, te ujedno i branić 
svoje rodne grude od vječnih provala nezasitnih T u- 
raka. U tim borbama odlikovali su se napose odli¬ 


čni i mnogobrojni članovi tih dvaju ro¬ 
dova, koji su kano i druga hrvatska vlastela mo¬ 
rali svaki čas ostavljati svoje domove, te izaći 
na bojno polje, da potjeraju svoje ljute dušmane, koji 
su im zadavali stotinu jada, paleći im neprestano 
sela i gradove, te odvodeći njihov narod u roblje. 

No nije ni to bilo dosta. Na carsku zapovijed mo¬ 
rali su Hrvati slati vojsku i izvan svoje domo¬ 
vine, da obrane carske austrijske zemlje, na koje se 
također već Turčin spremao. Nakon sjajne pobjede 
nad Turcima god. 1664. kod sv. Gotharda na 
rijeci Rabi, gdje su i naši Hrvati sudjelovali, bude 
sklopljen sramotan mir u Željeznom gradu ili Vašva- 
r u na 20 godina, te su Turci zadržali sve one ze¬ 
mlje i krajeve u Ugarskoj i Hrvatskoj, koje su oni bili 
do tada osvojili. Hrvatsko plemstvo, na čelu s banom 
Nikolom Zrinski m, a poslije njegovim naslje¬ 
dnikom i bratom Petrom Zrinskim, bilo je nezado¬ 
voljno poradi toga mira, jednako kao i susjedi Š ta¬ 
je r c i, na čelu s tamošnjim upraviteljem grofom Era- 
zmom Tattenbachom, a tako i Madžari na čelu sa 
zetom Petra Zrinskoga, knezom Franjom Rako- 
čijem, svi su se naime nadali, da će se nakon te 
sjajne pobjede riješiti bar u nekim krajevima strašno¬ 
ga turskog gospodstva. 

Ban Nikola Zrinski poginuo je nesretno 
god. 1664. u lovu od divljega vepra u Čakovečkom 

Lugu, a naslijedi ga doskora u banskoj časti brat mu 
Petar, koji se odmah stavi na čelo nezadovoljnika 
u Hrvatskoj. Uz njega se pridruži i umna i rodoljubna 
njegova žena Katarina Frankopanka te nje¬ 
zin brat mlad i poletan Franjo Krsto Franko- 
p a n. Nezadovoljnici počeli su zajedno s ugarskim 
velikašima ugovarati s francuskim kraljem Ljude¬ 
vitom XIV., te su odlučili pozvati kralja i cara L e- 
o p o 1 d a na odgovornost poradi nečasno sklopljena 
mira prama 31. članku Zlatne bule izdane god. 
1222. od ugarsko-hrvatskog kralja Andrije II., jer se 
nije pitalo u posljednje vrijeme u državničkim poslo¬ 
vima, a napose pak kod sklapanja spomenutog mira 
za savjet hrvatsko plemstvo, a nije se već 
dulje vremena sazivao ni hrvatski sabor. Osim 
toga bila je i sva zemlja puna njemačkih posada, 
koje su sa svojom vojskom i časnicima haračili po 
hrvatskim plemićskim dvorovima i gradovima, te se¬ 
oskim kolibama, pa su Nijemci bili često puta našem 
narodu na veću nepriliku nego i sami Turci. Kad je 
Petar Zrinski postao banom, htio je postati ujedno 
i karlovačkim generalom austrijskih četa, 
da uvede red u njemačku soldatesku, no dvor ga au¬ 
strijski nije htio imenovati, jer je imao više povjere¬ 
nja u svoje njemačke generale. 

Petar Zrinski je pokušao da stupi u savez 
osim s Francuskom također i s Poljskom i Ve¬ 
necijom, pače i sa samom T u r sk o m, samo da se 
riješi omraženog i teškog gospodstva njemačkih au- 
strijanaca, koji nisu poštivali naše zakone, na¬ 
še sabore i naš ustav, te su namjeravali da Hr¬ 
vatsku sasvim prisajedine Austriji i to kano kakovu 
običnu provinciju, te bez pitanja a i protiv svake vo¬ 
lje naroda, plemstva i naših zakona. Viši politi- 
č k i ciljevi pojedinih država bili su razlogom, da ni¬ 
su strane države otvoreno i odmah poduprle Hr¬ 
vate u njihovim nastojanjima, a jednako niti Madža¬ 
re, te je izdajom sa turske porte bilo sve dojavljeno 
u B e č, koji je odmah ugušio prerano zasnovani usta¬ 
nak Petra Zrinskoga, Krste Frankopana i njihovih 
drugova i saveznika. »Vincere aut mori!« — pobi¬ 
jediti ili poginuti! bilo je geslo Petra 
Zrinskoga, kojega se on držao po svoje smrti, 
kojoj je on toliko puta u borbi s Turcima gledao u 
oči, zašto ga je cijela Evropa osobito slavila. Zato mu 
i nije bilo teško poginuti na stratištu za oslobođenje 
ideje hrvatske i svog naroda, na koje ideale se svoj 
cijeli život borio i umro. Mladi Krsto Franko- 
p a n pristao je s oduševljenjem uz svoju umnu sestru 
Katarinu, te je bio također pun zanosnog idealizma 
za oslobođenje svog nesretnog hrvatskog naroda. Je¬ 
dan i drugi su upućivali i budili svoje vitezove i hr¬ 
vatsko plemstvo, te susjedne Štajerce i Madža¬ 
re na zajedničku borbu protiv omraženog Nijemca, 
da se dokopaju starodrevne svoje samostalnosti i svo¬ 
jih pravica pa makar i pod stranim, pače i tur¬ 
skim protektoratom, kako im je to bilo i 
obećano. 

Krsto Krankopan, njegova sestra 
Katarina i Petrov sin mladi Ivan Antun 
Zrinski bili su vrlo inteligentni, te odgojeni 
u zapadnjačkoj francusk o-t a 1 i j a n s k o j kultu¬ 
ri, a mrzili su Nijemce i njihovu kulturu iz dna duše. 
Nadasve pak Petar Zrinski, koji je bio duša cijelog 
pokreta, te odgojen pravim hrvatskim narodnim du¬ 
hom. Petar Zrinski jednako je kao i njegova žena Ka¬ 


tarina, te šurjak mu Frankopan djelovao i na hrvat¬ 
skom književnom polju. Katarina Zrin- 
s k a izdala je za svoj narod na hrvatskom jeziku mo¬ 
litvenu knjižicu »Putni tovaruš«, Frankopan je spjevao 
svoj »Gartlic« lirskih pjesama, a Petar Zrinski izdao je 
prijevod djela svog brata Nikole »Adrijanskog mo¬ 
ra sirena«, gdje se slavi junačka smrt hrvatskog Leo- 
nide bana Nikole Zrinskoga od Sigeta. Kako su Zrin¬ 
ski i Frankopani ljubili svoj materinski hrvatski jezik, 
najbolji nam je dokaz i njihova obilna korespon¬ 
dencija, koju su u lijepom broju ostavili i na hrvat¬ 
skom jeziku. 

Kad su opazili hrvatski velmože, da su ostali 
prevareni od stranih saveznika i ostav¬ 
ljeni i prepušteni samima sebi, pokušaše uvjeriti 
bečki dvor o pravednosti svojih zahtjeva, te se 
na svoju nesreću osobno zaputiše iz Čakovca dne 
12. IV. 1670. u Beč, da izvojuju svoje pravo, odakle 
se više nikada ne povratiše. Makar da su dobili iz 
Beča poruku, da im se ne će ništa dogoditi (sal- 
vum conductum), te su se pozivali i na svoja prava, 
da spadaju samo pod hrvatski banski sud, bili su 
ipak doskora u Beču uhićeni i otpremljeni u z a t v or 
u Bečko Novo Mjesto, gdje su ih stavili pod 
posebno sudište, koje ih kao veleizdajnike 
nakon dugotrajne istrage osudi na smrt. Obojici se 
imala najprije odsjeći junačka desnica, a zatim po¬ 
nosna glava, no bili su ipak u toliko pomilovani, da 
im nisu sjekli ruke. Na isti način pogibe u Beču u 
isto vrijeme i ugarski velikaš Franjo grof 
N a d a ž d y, a nekoliko mjeseci kasnije i grof Erazmo 
Tattenbach od štajerskog plemstva, koji su svi 
također bili proglašeni veleizdajnicima, te tako bude 
na taj upravo strašni i krvavi način ugušen doskora 
svaki pokušaj pobune i urote protiv austrijske drža¬ 
vne cjelokupnosti, koja je konačno provedena tekar 
nakon velikog evropskog rata i prevrata g. 1918. 

Porodica Zrinskih i Frankopana na- 
strada upravo užasno. Carske vojske prova- 
liše u njihove gradove te im oteše i zaplijeniše 
sve, do čega su samo došli, a sva njihova imanja 
konfisciraše u korist carske komore. U Čakov¬ 
cu uhvatiše i ženu Zrinskoga Katarinu s dvije 
kćerke, te ih doskora poslaše u štajerski Gradac, 
gdje su bile dugo zatvorene, te je Katarina Z r i n s k a 
s jednom svojom kćerkom konačno u zatvoru poludila 
i umrla u tamnici u Schlossbergu g. 1673., dok je dru¬ 
ga kćerka završila svoj život kano duvna u samo¬ 
stanu Klari sa u Zagrebu. U tamnici u Schloss¬ 
bergu umro je konačno od ludila i Petrov sin Ivan 
Antun Zrinski, koji je neko vrijeme poslije očeve 
smrti živio od carske milosti kao olicir pod nametnu¬ 
tim mu imenom »V on G n a d e«, dok ga ne osumnji- 
čiše da radi caru o glavi, i da kani osvetiti smrt očevu, 
te da šuruje s neprijateljima cara i države, poglavi¬ 
to s Turcima. 

Zrinjski i Frankopani bili su najprije pokopani u 
raci u stolnoj crkvi u Wiener-Neustadtu, a poslije po 
višem nalogu, čim se počeo slaviti kult njihove nesre¬ 
tne uspomene, što je očito austrijskom dvoru smetalo, 
jer su još i uvijek bojali i sjene Zrinskih i Frankopana, 
pokopane su njihove kosti na groblju u Bečkom 
Novom Mjestu, te se tradicijom sačuvalo mjesto i iden¬ 
titet njihova groba. Prigodom 200 godišnjice njihove 
smrti god. 1871. započeo je u Hrvatskoj kult 
štovanja uspomene ovih dvaju narodnih mučenika, 

koji se isprvine sastojao samo od obdržavanja zadu¬ 
šnica u Zagrebu na dan njihove katastrofe. Poglavito 
zagrebački sveučili starci nisu propustili 
ni jedne godine, a da ne prisustvuju korporativno 
svečanim zadušnicama kod Franjevaca, 
makar da su to pređašnje vlade i prijekim okom gle¬ 
dale. I u Beču je hrvatska sveučilišna omladina hodo- 
častila tog dana u Bečko Novo Mjesto, da okiti 
narodnim vrpcama i vijencima grobove i spomen- 
ploče naših narodnih junaka. Međutim si je društvo 
Braće Hrvatskog Zmaja postavilo za časnu 
zadaću, da pokupi kosti hrvatskih mučenika, te da 
ih dostojno pokopa na groblju u Wiener-Neustadtu, 
jer se za ono vrijeme nije još moglo pomišljati na pri¬ 
jenos njihovih kosti u našu domovinu. God 1907. 


ekshumirane su i svečano pokopane kosti hrvat¬ 
skih mučenika uz sudjelovanje delegacije iz Hrvatske 
na groblju u Bečkom Novom Mjestu. Ideja za prenos 
kostiju hrvatskih mučenika počela se širiti sve više 
i više među hrvatskom inteligencijom, te je ta ideja 
nakon prevrata odmah god. 1919. i provede¬ 
na. Dne 26. travnja 1919. obavljena je svečana ek¬ 
shumacija u Bečkom Novom Mjestu uz prisu¬ 
stvo Braće Hrvatskog Zmaja te zastupnika naše vlade i 
Ćeškoslovačke republike i austrijskih oblasti, koje su 
izvršenju tog akta pieteta išle na ruku. Na granici na¬ 
še države u Špilju dočekaše relikvije naših mu¬ 
čenika odaslanici hrvatskih, srpskih i slovenskih na¬ 
rodnih društava te službene oblasti. Kosti naših mu¬ 
čenika dočekivali su posvuda na stanicama na naj- 

svečaniji način po čitavoj Sloveniji, a napose u Ma¬ 
riboru, gdje se okupilo do 25.000 slovenskog naro¬ 
da iz grada i okolice, da počaste svetu uspomenu 
hrvatskih mučenika. 

U Zagreb prispješe kosti slavnih mučenika dne 
28. travnja u četiri sata po podne, gdje ih dočeka 
cijeli Zagreb, a napose naše sokolstvo, te ih 
sprovede do palače Jugoslavenske akademi- 
j e, gdje su bili stavljeni na svečani odar i izloženi ci¬ 
jelome narodu kroz cijeli slijedeći dan. Narod je tamo 
dolazio u ogromnom broju pokloniti se prahu svo- 
j i h mučenika kano narodnim svecima. Konačno bude 
lijes s ostacima mučeničkih kosti prenesen dne 30. 
travnja, na dan njihove žalosne obljetnice, u 
zagrebačku katedralu uz sudjelovanje oko sto hi¬ 


ljada Hrvata, Srba i Slovenaca, koji su do¬ 
šli iz sviju krajeva Jugoslavije, da se poklo¬ 
ne pepelu hrvatskih velikana i junačkih naših so¬ 
kolova. 

Sokolstvo se napose istaklo kod te narodne 
proslave, kod koje je sudjelovalo tisuću hrvat¬ 
skih, srpskih i slovenskih sokolova i sokolića i za¬ 
stupnici češkog sokolstva. Hrvatski sokoli istakli 
su se napose diljem cijele naše domovine, te su većina 
u svojim gnijezdima priredili zasebne proslave, zadu¬ 
šnice, predavanja i komemoracije, ili su pak korpo¬ 
rativno sudjelovali kod proslava, koje su druga dru¬ 
štva u njihovim mjestima priredila. Na taj način je 
hrvatsko sokolstvo na dostojan način prosla¬ 
vilo uspomenu naših mučenika, koji su za slobodu 

svoje domovine i svog hrvatskog naroda položili i radili i svoj život žrtvovali za oslobođenje 
svoje ponosite glave. Sjajna će im ostati uspomena u i samostalnost hrvatskog svog naroda, 
našem narodu, dok bude vijeka i našeg svijeta, jer su Vječna i m s 1 a v a ! 


ETIKA IBSENOVA „PEER GYNT-A. 

Dr. M. OGRIZOVIĆ. 


Veliki reformator evropske moderne drame, Nor¬ 
vežanin Henrik Ibsen (1828—1906) bio je pjesnik i 
filozof zajedno: prvo više u mladosti — naročito u hi¬ 
storijskim dramama i u »Komediji ljubavi« — drugo 
većma kao zreli čovjek i pod starost, u društvenoj i 
psihološkoj drami. Na razmeđu ovih djela, dižući se 
uvis kao obelisci, stoje najznačajniji mu, upravo klasi¬ 
čni pjesmotvori »B r a n d« i »P e e r Gynt«, pastor i 
seljak, idealista i praktičnjak, pojedinac i masa, pozi¬ 
tiv i negativ, slika i naličje. Prvi se svom fanatičnošću 
svoje volje bori za pobjedu božanske iskre u čovjeku 
nad ljudskim slaboćama, za pobjedu vječnog Boga- 
čovjeka nad vremenitim Čovjek-životinjom s lozinkom 
»Sve ili ništa!« — drugi se svom lakoumnošću daje vo¬ 
diti od slasti užitaka nagonskih i svjetskih s parolom; 
obiđi i popusti, da živiš ne sebe nego sebi! Brand 
se samoprijegorno žrtvuje za druge, za bližnje, pa je 
po tom altruista u smislu Kristovu, dok je Peer Gynt 
egoista, jer hoće biti sam svoj i sebi dosta. Podloga im 
je tek u toliko ista, što su obojica sanjarske, pjesničke 
prirode, tek što prvi svoju fantaziju upotrebljava za 
korist čovječanstva i izgradnju svoje individualnosti, 
za vođu naroda, za »božje carstvo«, dok drugi sve 
svoje umne vještine daje u službu vlastitom zemskom 
kraljevstvu, ostvarenju svoje sebičnosti. 

Nema sumnje, da je Ibsen klice za Branda i za 
Peer Gynta osjećao sam u sebi, a da ih je zapažao i u 
ljudima oko sebe, u Norvežanima. Mi pak, pročitavši 
ili pogledavši na sceni taj niz epskih slika u dijalogi¬ 
ziranom obliku, grupiranih oko glavnog lica — kao 
mladića, zrelog čovjeka i starca — naći ćemo kao u 
ogledalu i svoje crte, pa ćemo se sjetiti one osnovne 
misli isto tako velikog apostola etike, Lava Nikolaje- 
vića Tolstoja, u romanu »Uskrsnuće«: ljudi nisu ni do¬ 
bri ni zli, nego u svakom čovjeku ima dobrih i zlih kli¬ 
ca, koje se životom, prilikama ili društvom dalje ra¬ 
zvijaju. Sretan, tko svojom voljom ili jakošću svoga 
značaja — zapravo svojim odgojem — svlada nagon¬ 
ske porive, mane i slaboće, a nesretan, tko postane 
njihovim robom cijeloga života. Blažen, tko izvojšti po¬ 
bjedu božanskomu »ja« u sebi, pa umre »kad ugleda 
Boga« kao Brand, a proklet, koji je živio životinjskim 
»ja«, pa mu život nije kao ni Peenu Gyntu, imao druge 
svrhe, nego da se na koncu rastopi u žlici »livača pu¬ 
ceta«, simboličkog lica na koncu djela. 

Ibsenov Peer Gynt kao mladić ima dosta mana i 
slaboća. Prva mu je i glavna: laž. Spočetka laže ne¬ 
dužno. Naslijedivši od majke pjesničku ćud — kao i 
sam Ibsen a i Goethe (»die Lust zu fabulieren«) — iz¬ 
mišlja sam kojekakve priče, a onda ih primjenjuje na 
sebe, kao da ih je sam doživio, svoje i tuđe, lažući sebi 
i majci i okolini, pače ljuteći se, ako mu ne vjeruju. U 
svojoj je mladenačkoj fantaziji uvjeren, da će siroma¬ 
šnoj majčinoj kolibici vratiti sjaj nekad bogatog doma. 
što ga je rasipnik otac propio. (Ibsen je kao osamgođi- 
šnji dječak morao seliti iz ugledne rodne kuće nakon 
zlih posala svoga oca!) Šta više on sanja, da će biti 


kralj, pa uvjerava o tom majku Aasse (Ozu) i susjede, 
a ta ga misao ne napušta cijelog mu života. Druga mu 
je mana lakoumlje, a s tom u vezi nebriga i ne¬ 
rad, te savršeni nehaj za dogođaje oko sebe, a naro¬ 
čito u sebi, ma da mu se iz nutrine javlja božanski glas, 
oličen poslije u blagoj i plemenitoj Solvejg, koju ostav¬ 
lja i zanemaruje, da istom pred samu smrt nasloni 
umornu glavu na njenu krilu. U tom svom lakoumlju 
počini stotine pogrešaka diljem čitava burnog i pusto¬ 
lovnog života, naročito u drugom dijelu djela, kao 
zreli čovjek i svjetski putnik; to mu ostaje glavnom 
značajkom te uzrokom moralnog i materijalnog pada. 

Uz lakoumlje prionula je sklonost piću i 
tučnjavi, što osobito izbija na javu u prizoru na 
svadbi, te kulminira u otmici tuđe vjerenice, a njegove 
nekakove prijašnje ljubavi: Ingrid: Ovim se činom uje¬ 
dno ispoljila Peerova jednako velika mana: r a z v r a t- 
n o s t, koja je to veća, što Peer Gynt ne osjeća kajanja 
iza grubog čina, pače ni onda, kad tu seljačku djevoj¬ 
ku odgurne od sebe i ide u planine. Ne, on uživa dalje 
u niskom saobraćaju s djevojčurama planinkama pada¬ 
jući sve dublje i dublje. Ibsen je majstorski prikazao 
ovaj pad u surovim slikama Peerova sna. U snu mu se 
naime javi Zelenka, kći podzemnog trolskog kralja. 
Troli su pola ljudi pola životinje, kako ih zamišlja pu¬ 
čka sjevernjačka mašta. Ibsenu su došli zgodno ti stvo¬ 
rovi na međi ljudskoj i bestijalnoj. U njima je personi¬ 
ficirao ljudske nagonske strasti, koje su u mladena¬ 
čkoj, seljačkoj duši doista surove. I Zelenka je surova, 
ali lakoumnog i razvratnog Peera lako zavede; ta on je 
moralno već i onako pao. No pravi pad ljudskog do¬ 
stojanstva zadesi Peera istom u narednoj sanjanoj slici, 
u trolskom carstvu. Ovdje je Ibsen u svom personiti- 
ciranju išao dalje, u naše društvo, koje udruživši u sebi 
sve ljudske slaboće i psovke proguta pojedinca i ugu¬ 
ši u njemu glas njegove prave duše, glas Boga. Peer 
Gynt, sagriješivši s kćerju trolskog kralja, treba da po¬ 
stane trolskim zetom, a to znači, da mora privjesiti nji¬ 
hov rep kao vanjski znak, šta više treba da mu se iz¬ 
bije jedno oko, ne bi li bio jednook kao oni, to jest da 
sve njihove rugobe gleda poput njih kao ljepote, te da 
bude »sam sebi dosta«. Dok na ovo prvo, na privjes re r 
pa, pristaje nekako Peer, na ovo drugo, na oćoravlje- 
nje, nikako nije voljan. Nastaje gungula i tučnjava, iz 
koje izbavi Peera glas materina zvona. Koliki mladi 
ljudi kao zetovi moraju da pristanu na različne poro¬ 
dične kompromise! Koliki kao članovi koje stranke 
ili »kluba« treba da objese rep ili da jednim okom za¬ 
žmire smatrajući pravila svoje stranke ili družbe lije¬ 
pima, staviše idealnima! Koliki su žrtva svoje buduće 
karijere! Danomice se utapa ličnost u »trolstvu« oko¬ 
line. 

No Peer Gynt nije se još opametio. U polusnu, 
kad mu se javlja glas Velikog Hromca (opet simbolički, 
gori »ja« mase), koji mu daje savjet: obiđi, to jest ne 
idi pravim putem, on ga sluša. On obilazi pravi put 
idealne ljubavi Solvejgine i ma da je sazdao sebi novi 

dom u planini, kamo je za njim došla Solvejg, on ipak 
ostavlja sve, jer je odviše gluh za glas svoje savjesti. 
On i opet nema osjećaja za kajanje, koje je most du¬ 
ševnom ozdravljenju i preporodu. Ibsen je naime i 
ovdje genijalnom zamišlju upleo pojavu Zelenke u svoj 
njezinoj ogavnosti. Došla je sa sinom, gadnim šepav- 
cem, pijanicom i očito budućim razbojnikom, da mu kao 
sjena grijeha uzmuti namišljenu bračnu sreću s tihom 
Solvejg. Tomu ne može da odoli Peer Gynt, jer je i 
kukavan i u grijehu ogreznuo, pa iz straha pred ova- 
kim duševnim kaznama i odmazdama za prošlost bje¬ 
ži u svijet ostavljajući ljubav i ženinu i majčinu. Na sa¬ 
mrtnom času starice Aasse (Oze), kad je Peer, sjećaju- 
jući se svoje djetinje igre s hatovima tobože vozi u ne¬ 
bo, k sv. Petru, u tom jedinstvenom i nedostižnvm pri¬ 
zoru, progovorio je i opet pjesnik Ibsen. 

Može li ovaj i ovaki Peer Gynt naći sreće u ži¬ 
votu, pa i onda, ako postane jedan od prvih bogataša 


kao i oni troli. Ali ni ta ga spoznaja ne izliječi, jer eno, 
čim je pukim slučajem došao do sultanova odijela i 
konja (što su ih u strahu pred progoniteljima ostavili 
neki lopovi), već mu se javlja želja za pustolovnim 
životom. Od bezazlenih Arapa ibiva smatran proro¬ 
kom i on to iskoristi: pod šatorom uredi harem i po- 
daje se zabavi s huriskama, naročito s najljepšom od 
njih plesačicom Anitrom. Javlja se i opet u njemu raz¬ 
vratnik, a javlja se i poniženje kao kazna: Anitra ga 
okrade i pobjegne. Kud sad? U zemlju tajna: u Egipat 
k Memnovu stupu i k zagonetnoj Sfingi, da spase se¬ 
be, svoj um barem, kad je srce izgubio. I kao za ironiju 
— opet genijalni Ibsenov domišljaj! — nakon ovih po¬ 
hoda dospijeva u ludnicu kairsku. I tu su ljudi »sami 
svoji«, sebi dosta i zapravo bijednici puni sebe. Iz¬ 
građene »ličnosti!« Tu bude Peer okrunjen vijencem 
slame kao »kralj egoizma«. Tako je zapravo ismijana 
njegova talmi-inteligencija, koju je u svojoj tamnoj tr¬ 
govačkoj karijeri putujući svijetom kao samouk stekao 
tek izvana. Samo se je oličio na površini, a u nutrini 
je ostao prazan: izgubio je sebe. 


svijeta, miljarder i »kralj burze« (dakle ipak kralj, o 
čem je u mladosti sanjao!)? Kakav će biti njegov ži¬ 
votni moral, kad mu je novac ideal? Hoće li se smiriti 
na svojoj lađi, kojom za zabavu putuje uz afričku oba¬ 
lu? Ne! Ne će naći ni sreće, ni veselja ni zadovoljstva, 
jer je nepopravljiv, jer je svoju fantaziju upotrebio na 
trgovačke spekulacije i na život onog drugog, goreg 
»ja« u sebi. Upravo su nemilosne slike, kojima je Ib¬ 
sen oslikao njegov pad i duševnu osamljenost, koja već 
prelazi u potpunu prazninu srca i uma, u ništa. Naj¬ 
prije ga u Maroku izdadu njegovi tobožnji prijatelji: 
Englez, Francuz, Nijemac i sunarodnjak Norvežanin 
— simbolizirani narodi, od kojih je Peer Gynt uzeo 
vanjštinu za svoje »gyntsko ja« — oni mu naime anek¬ 
tiraju lađu pobjegavši s njom ali i nastradavši s njom. 
Ostavši sam na pustoj obali ide Peer Gynt u prašumu, 
gdje su mu društvo majmuni i druge životinje. Tu u sa¬ 
moći dolazi do spoznaje, da je i on zapravo dosad ži¬ 
vio kao životinja, to jest da je bio »sam sebi dosta« 


Da li će se naći kao starac, koji se vraća u do¬ 
movinu? Jesu li ga ove nedaće čemu naučile? — Na 
ovo nam odgovara treći dio Ibsenove velepjesme, za¬ 
pravo peti čin, širok i pun a s dubinom Shakespeare- 
ova »Kralja Leara«. Ni ovdje u mrku, slomljenom i ra¬ 
zočaranom starcu nema pokajanja. Ostao je tvrd i se¬ 
bi vjeran, bez srca za blizinu rodnog kraja, uz koji no¬ 
ću za oluje plovi njegov brod, bez srca za okolinu. Da, 
mornarima će dati nešto novca u ime »napojnice«, ali 
samo zato, da se opiju, pa da ne stignu svojim domovi¬ 
ma i porodicama, jer Peer je zamrzio domaće ognjište, 
ostao neženja i dakako sasvim zaboravio ostavljenu 
Solvejg. Pod stare dane namjerava negdje obitavati 
sam ne puštajući k sebi nikoga, pa ni prosjake. Na 
smrt još i ne pomišlji. Ali se misao na smrt sama 
javlja. Ibsen se u o . om posljednjem dijelu najviše uti¬ 
če personifikacijama i alegorijama, a to je i razumlji¬ 
vo, jer o »posljednjim stvarima« (smrt. sud, raj, pakao) 
mogu u ljudskoj duši kao pozadina vjerskih nauka po¬ 
stojati tek slutnje i simboličke predodžbe. Čovjek na 
međi života i smrti, najvećoj ljudskoj tajni, baca pogled 



Aassina (Ozina) smrt iz Peer Gynta. 

na cijelu svoju prošlost, obračunavajući sam sa so¬ 
bom, zapravo s tim, što je bio njegov život vrije¬ 
dan, razumije se vrijedan za ljudstvo u smislu du¬ 
ševnog mu (kulturnog) razvitka i napretka. Peer Gynt 
ne nalazi za potrebno, kao ni mnogi ljudi, da sam sebe 
o tom uopće i pita. Ali pitanja se nameću sama, ona 
poput onih u mladosti »trolskih« sanja oblijeću čovje¬ 
ka i prisiljavaju ga da o njima misli. Tako Peeru Gyn- 
tu na brodu, u sumraku, za oluje, koja prijeti brodolom 
— pa je prema tomu i razumljivo, da se bar na čas u 
takoj opasnosti javi misao na smrt — dolazi »strani 
s a p u t n i k«, kojega prije toga nitko nije vidio, a koji 
okorjelomu Peeru nabacuje riječ o njegovu eventual¬ 
nom utonuću u more, pa prije toga moli od njega lje- 
šinu za muzej »u znanstvene svrhe«. Ta se simboli¬ 
čna figura pojavi opet nakon brodoloma, kad se Peer 
na jednoj lađici spasava odgurnuvši prije toga u more 
siromašnog kuhara, oca porodice — ali Peer Gynt joj 
prkosi, jer je njegov egoizam sasvim otvrdnuo. On se 
poput Leara bori s prirodom. Ali smrt se približava a 
s njom i spoznaja o ništetnosti ovakova života. Teško 
i nevoljno dolazi Peer Gynt do te spoznaje. Razgovor 
sa zemljacima, koji ga već ne znadu, a kojima 
se neki ludi Peer Gynt u nelijepoj uspomeni, pro¬ 
matranje prirode, koja gine (gdje se Peer ispoređuje 
s lukovicom, koja se sastoji iz samih ljusaka bez sr- 
čike), opet blizina životinja u samoći (na grobu će mu 
stajati »ovdje počiva kralj životinja«), uopće sva ta 
planina sa svojim mrakom izašilje kao i ona oluja dru¬ 
gu simboličnu figuru: »livača puceta«, koji jasno i 
odsudno kaže Peeru Gyntu, da mu cijeli život za opću 
korist nije vrijedio ništa, pa će mu ime ginuti 
bez spomena; ne preostaje mu ništa drugo nego da se 
kao već izrabljeno olovo baci opet u užarenu žlicu, da 
se iz njega salije novo »puce«, jer ovo nije imalo kop¬ 
če, veze sa zemljom i s ljudstvom. Strašna je Peeru 
Gyntu ova spoznaja i on se s cijelim ostatkom svoje 
otpornosti bori protiv nje. Bar da je bio veliki grije- 
šnik, ne bi propao bez traga, poput meteora — veli 
mu »livač puceta«. Na to Peer Gynt hoće čak da i to 
bude, samo da spasi uspomenu svoje ličnosti, svoj 


gyntski »ja«, makar i pod cijenu velikog griješnika po¬ 
put Smailage, koji viče pred smrt: »Sijeci raju, sijeci 
Turke kjednu — samo čuvaj u p o m e n u vrijednu !« 
Ali tko će mu dokazati veliki grijeh, veliko zločinstvo? 
Kad ne mogu druge simbolične figure ispovjednika 
đavla (»mršava osoba«) i trolski kralj kao starac iza- 
gnanik — dokazat će ona, na koju dosad nije mislio, 
vjerna mu Solvejg. Njoj je najviše sagriješio. Ona 
treba da ga prokune. Ali ona, sama ljubav i požrtvov- 
nost, prašta mu sve i on naslonivši glavu u njezinu 
krilu poput djeteta prelazi u drugi svijet. »Da ga vije 
u n o v e povoje, u grob zove zemlja dijete svoje« 
(Preradović: Djed i unuk). S tim se akordom, uz uspa¬ 
vanku idealne žene Solvejg, završuje tragedija tipi¬ 
čnog prosječnog sebičnog čovjeka, koji je svoj »ja« 
tražio u iskorišćivanju okoline za se, mjesto da ga je 
našao u svojoj nutrini na korist okoline i čovječan¬ 
stva. Tako je živio životom individualizma i egoizma 
umjesto životom individualnosti i altruizma. Krivo je 
shvatio onaj princip »budi svoj« okrenuvši ga u »budi 
sam svoj« i »sebi dosta«, mjesto da je živio prema 
principu »budi svoj, al bratu budi brat!«, kako ga je 
formulirao naš August Šenoa. 

Prema svemu ovomu ostaje Peer Gynt doista ne¬ 
gativ i naličje, upravo opreka pravomu idealu čovje¬ 
čjeg života, a ipak je po svojoj tendenciji skroz na¬ 
skroz etične, odgojne prirode. Ibsen je htio s tim dje¬ 
lom, iako u uveličanim i fantastičnim slikama, reći: 
»Ovakovi jesmo, ali ovakovi ne smijemo da bude¬ 
mo«. To je on iz tuđine, iz Rima, gdje je u svojevolj¬ 
nom progonstvu živio, poručio svojim zemljacima i oni 
su dosta teško gutali te nemile pilule u spoznaji vla¬ 
stitih pogrešaka. (Spočetka su uopće prikazivali samo 
prvi dio, mladost Peerovu). No ta se poruka tiče i 
svih drugih naroda, cijeloga ljudstva. Njezin pozitivni, 
a contrario izvedeni zaključak glasi: »Ne idite natrag 
životinjama, već živite životom duha božjega, koji je 
u vama, jer samo taj je život vječit«. Blago onom, koji 
navijek živi, — imao se rašta i roditi! (Njegoš). Vje- 
kovati pak u historiji znači dati um za napredak kul¬ 
ture, a srce za dobrobit čovječanstva! 


NARODNO ISKUSTVO I DOMIŠLJAJ. 

Dr. MILOVAN GAVAZZI. 


Zadivljenima danas pred otkrićima, izumima i remek- 
djelima, što ih je um čovjekov dosele izveo, prelije nam se 
duhom val iskrena ponosa i pouzdanja u toga čovjeka, nje¬ 
gove sposobnosti i njegov boljitak. A neisporedno se življe 
ti osjećaji i misli rađaju, kad se u takvoj zgodi može još 
da svrati pogled unatrag — onamo daleko u maglovito pra- 
doba, kad je čovjek tek počeo da stvara prve tekovine 
kasnije svoje kulture, kad nije još poznavao ni kovine, kad 
nije znao, što su kotač i kola, predenje i tkanje, kad je 
tek naišao na golemo otkrifće, da se vatra može izviti tre¬ 
njem drveta, kad nije znao, što je pismo i t. d.; ili, što je 
malo bliže, kad se može da osvrne na život i kulturu div¬ 
ljih, posve necivilizovanih naroda novijega doba, pa napo¬ 
kon i na same one slojeve t. zv. kulturnih naroda, kojih 
slojeva ima danas najviše u Evropi, a kulturom su dobrano 
zaostali za svojim vremenom. Među te pak posljednje pri¬ 
padamo dijelom i mi sami, upravo naš seljak sa svojim ži¬ 
votom i kulturom, napose u našim zabitnijim i većma zane¬ 
marenim krajevima. Koliko nam se puta pri pomisli ili uz 


pogled na njegcv dom i način života otme s usta: »Kako smo 
još daleko!« 

A ipak — i taj isti seljak, i otac njegov i djed i preci 
sve tamo do pračovjeka ipak nose svi u sebi živ zametak, 
iz kojega se veoma polagano probijalo i razvijalo sve ono. 
što je konačno davalo one goleme plodove čovjekovih na¬ 
stojanja do naših dana, što ih na početku dotaknusmo. I 
nije doista manje zanimljivo proniknuti malo dublje u ra¬ 
dionicu duha čovjekova upravo ovdje, u ljudi bez civiliza¬ 
cije ili još podaleko zaostalih, kamo se vrsta i naš »prosti« 
narod, pa nailaziti tu pored neznanja, praznovjerice i ne¬ 
spretnosti upravo na nepatvorene izvore prostonarodne 
oštroumnosti i na gomilu vaijana i dobro upotrijebljena is¬ 
kustva. A tome neka dade živ primjer i ovaj malen niz po¬ 
tvrda. 

Kišna kabanica od trave. 

Zacijelo je gdjekome, tko je motrio naše seljačke kuće, 
pokrivene slamom, zapelo jače za oko i dublje se zamislio 

u taj slamni krov došavši na pitanje, kako može ovako na¬ 
slagana slama sama da brani od kiše i ne propušta je. Od¬ 
govor je jednostavan, ali bez iskustva ili motrenja možda 
i nije tako razumljiv: kapi kiše kližu pojedinim slamkama 
i kližući tako niz krov prijeđu gdješto i na niže slojeve 
slame, no prije nego dospiju do dna krova, nigda ne prodru 
tako duboko u dosta debeo sloj slame, da bi ga promočile 
i kiša prokapala u kuću. Isto iskustvo i princip, koji se 


nahodi tu na slamnom krovu, primijenio je narod i kad 
mu je trebalo da sebe sama zaštiti od kiše. On to doduše 
ne čini redovno, jer se ne brani obično ni kišobranom ni 
kabanicom ili kožuhom baš od kiše, no u određenim prili¬ 
kama, napose na paši, morao je da se od pljuska ipak valjano 
zaštiti. I mjesto našega lagana i praktična neproinočna kiš¬ 
noga plašta udesio je sebi seljak plašt, kojim će kaplje kiše 
klizati i curiti na zemlju a da se čovjek pod njim ne skvasi. 



Načinjen je od duge tanje trave ili gdješto od vlatova 
šaša, tako da su deblji okrajci sapleteni na gornjem kraju 
kao u čvršću ogrlicu pa spomoću nje plašt na plećima po¬ 
čiva. Gornja ga snimka prikazuje na pastirima iz Posavine 
— sa jedne stare slike — jer danas je on već rijedak, pače, 
postao je negdje na selu već predmet pokladne šale. 


Košnice. 

No i borba protiv drugoga elementa, zime, dovela je 
narod do valjane jedne primjene iskustva. Dok je kako tako 
zaštitio sebe i svoje u odjeći, kožuhu i drvenu domu, a po¬ 
brinuo se i za stoku i ostalu živinu, koliko se nije za nju 
protiv zime postarala sama priroda, morao je da posebnu 



brigu svrne svojim naročito poštovanim miljenicama — pče¬ 
lama, koje rado i lako od žestoke zime stradaju. 

Prolazeći našim selima bilo kojega kraja smotrit ćemo 
na zaklonitu mjestu u pčelinjacima mjesto novijih slamnih 
košnica ili rjeđih modernih »dzerzonka« najviše košnice 
malo neobične vanjštine, sive ili sivo-smeđe, oblika kao što 
su na priloženog slici, a gdješto i sasvim šiljate oblika kao 


šator. Raspitamo li se za njih, doznat ćemo, kako su upravo 
proste i primitivno napravljene. Redovno su ispletene 
od divlje (bijele) loze na okosnici od šiblja (ljeskova), a tako 
ispletena košnica onda dobro omazana izvana (često i iz¬ 
nutra) smjesom od prašine, pepela, blata pa i 
pljeve (ili goveđih izmetina). Taj se maz osuši i na pletivu 
skruti a ispuni ga posve, pa tako košnica ima valjane pune 

stijenke. No taj maz nije, kako se naoko čini, tek dokaz 
velika siromaštva ili samo primitivnosti, već je plod isku¬ 
stva naroda s tvarima, koje se u smjesi nalaze, i koje su 
sve, napose pepeo, loši vodiči topline, pa eto upravo 
u tom mazu pčelama potpune zaštite od zime, kako se samo 
željeti može, jednostavne, bez troška, a i trajne — takove 
košnice, valjano napravljene, znadu i do 20 godina izdržati. 

Kuhanje bez lonca i poklopca. 

Dok je seljaku i seljakinji priređivanje jela — bez ob¬ 
zira na potpunu nedotjeranost u tom poslu — ipak samo 
stvar vještine, ima prilika, kad se i za taj posao nađe narod 
u prilici, da zove u pomoć svoje vlastito iskustvo i domi¬ 
šljanjem se okoristi. Bude zgoda, naročito pastirima a još 
više hajducima i sličnoj čeljadi, da u gori — bez ičega uza 
se — treba da skuhaju ručak — dakako meso (s varivom). 
A znadu oni to, i kako razmjerno tečno, bez ikakva pra¬ 
voga lonca, pače i na više načina. Od tih nas ovdje zanima 
jedan dosta neobičan, što ga znadu u nekim područjima 
Balkana. 

Ustreba li tako, da se kuha, uzmu od zaklana govečeta, 
koze ili ovce, burag (želudac), očiste ga posve, stave 
u nj meso (i varivo), naliju vodom, zavežu dobro otvore 
buraga pa ga na tim petljama oko otvora objese o kakovoj 
zgodnoj grani i potpale pod njim vatru. Iza grijanja ne pre¬ 
više žestokom vatrom u buragu i zavri, a iza duljega ku¬ 
hanja može da se i skine pa meso posve kuhano povadi. 
Kako da nije taj burag — obična organska inače dobro 
goriva tvar — nad vatrom sam izgorio i sav se ručak istre¬ 
sao u vatru i pepeo? Nije mogao, a evo zašto. Uzmimo 
komad papira, uleknimo ga tako, da tvori malu udubinu, u 
koju može stati nešto vode, pa stavimo to na žestin pla¬ 
men, tako da taj plamen lagano liže samo onaj dio papira, 
gdje je u udubini voda. Iza nekoga vremena — ne videći da 
se papir možda zapalio — razabiramo, kako voda pomalo 
krklja, isparuje se i napokon kako kuha — a papir je čitav. 
A čitav je zato, jer voda neprestano živo apsorbira (upija) 

toplinu sa ugrijana papira i, da tako kažemo, ne da vreme¬ 
na plamenu, da ugrije toliko papir, da bi mogao izgorjeti, i 
tako sve dok ne zakuha (temperatura, kod koje se papir 
zapali, viša je od 100°). Posve isto i kod buraga-lonca, ijoš 
otpornijega i čvršćega, koji može da tek malo nagori i po¬ 
crni s vanjske strane, ali izgorjeti tu ne može. 


Lovske sprave. 

Seljaku daje u borbi za održanje najviše zgode, da 
iskoristi svoje iskustvo i dar domišljanja, hvatanje ži¬ 
votinja, bilo onih, od kojih ima koristi, a gotovo još više 
hvatanje onih štetnih i previjanih. Iz toga bi se narodnoga 
lova mogao nanizati čitav niz različnih sprava i načina hva¬ 
tanja, odreda svjedoka oštroumnosti, kojom treba da se 
ogleda s prirođenom lukavošću i oprezom zvijerke. No 
dovoljne će biti i dvije same naprave za hvatanje ljutih 
štetočina seljakovih naročito u gorskim i šumskim kraje¬ 
vima, kakovi su na pr. u Bosni, odakle ove i potječu. 

Kad se desi, da gdjegod na selu dan za danom ne¬ 
milosrdna lisica pobira harač u krvi i životu iz carstva 
peradi, nastave seljaci na zgodnu mjestu, za koje znadu, 
da se onamo lija navraća, neobično jednostavnu stupicu 
udesivši je lukavo po svom iskustvu o lakomosti zvijeri. 
To je dosta velika, jaka i glatka tikva, tamo zvana »vra- 
tača«, koju najprije posve očiste od koštica i mesa, obrežu 
na gornjem dijelu povelik otvor, a onda na dnu pričvrste 
komad zavodljive mirisne slanine. Lov loveći namjeri se lija 
i na tu bezazlenu tikvu, zgodno postavljenu kako slika po¬ 
kazuje. Mirisna slanina odmah privabi, no gubica je pre- 
kratka: tikva je uzeta koliko je potrebno duboka a otvor 
je seljak tako udesio, da je nešto manji od širine lisičje 
glave. — No lakomost sve raste, slanina je eto već na 
dohvatu, treba samo još malo glavu uvući dublje u tikvu, 
a s naporom uspijeva i to i eto su već i uši ušle posve iza 
otvora u tikvu zajedno s glavom — slanina je tu — da se 
uživa i maste brci — ali — u tom je času i teti liji zauvijek 
odzvonjelo! Ne zna jadna, da joj je to posljednji zakusak. 
Jer čim ga je spopala zubima pa da ga izvuče napolje — 
nezgodno joj je u tom položaju glave — treba je izvući — 
ali da! o tom ni spomena: ne dadu uši. Zapele iza otvora, 
onako duge, jer ako su i mogle teškom mukom ući, sad su 
u drugom položaju izvrnute, pa zapinju, a bole. No i toj 
bi muci možda došao kraj, da se bar ta tikva dade čvrsto 
pandžama prednjih nogu spopasti pa ma i silom sa glave 
skinuti; ali i taj napor utaman: na posve glatkoj kori tikve 
šape i pandže kao da su na staklu, kližu se kao da ih nema. 
Konačno bi se možda i u toj nevolji našla kakva zgodna 
pomoć, ali otkuda pomoći, kad ne možeš pravo ni ovamo 
ni onamo ni da se kreneš: u tikvi tama kao u rogu, a s tom 
nemilom neuklonivom kacigom na glavi spriječeno je u 
toj nevolji najvažnije: vid; može samo da se glavinja, da se 
spotakne ili zapne za što, bubne o kamen ili drvo, nagraiše 
još i na kakovu jamu pa u nju stropošta i tako redom — 
pa se jadnoj liji gomila muka na muku, dok konačno iz¬ 
morena i uza to još izubijana ne klone ili na nju seljaci 
obdan naiđu pa je napokon dokraja dotuku. Pobijedila joj 
je svu prepredenost jednostavna seljakova tikva i njegova 
još promišljenija i iskusnija lukavost. 

No za jaču i veću zvijer, pa i za veću lisicu, ne bi 
možda mogla stupica s »vratačom« uvijek da dovede do 
uspjeha. Treba se još bolje osigurati. Na slici je prikazana 
druga jedna naprava, što služi naročito za hvatanje vuka 
i lisice, a sastoji se u ovom: u zemlju se pobodu dosta vi¬ 
soki i čvrsti kolci u dva okruga, jedan uži, u kojemu ima 
prostora da stane živo janje, i drugi oko njega, udaljen 
upravo toliko, koliko je široko tijelo zvijeri, što joj treba 
zakrenuti vratom; na ovom je posljednjem i jedan dio 
ostavljen prazan tamo, gdje će doći vrata. Kad je to go¬ 
tovo ispletu se čvrsto šibljem oba kruga kolaca pa tako 
tvore dva kao valjka. Na vanjski se osim toga pričvrste 
isto tako visoka jednako pletena vrata, koja moraju biti 
tako udešena, da se mogu samo prema unutra otvarati a 
prema van nikako. Razabira se sve to s nacrta desno na 

slici pa i ono najvažnije: kako su zašiljeni okrajci šiba 
u pletivu svi okrenuti u hodnik među valjkastim plotovima. 
Kad je u srednji smješteno janje pa on pokrit zgodnim ka¬ 
menom ili preko čitave stupice ozgo ispleten još čvrst po¬ 
krov, vrata ostavljena otvorena — sve je pripravno da gor¬ 



njemu — zapečatiti svoju sudbinu. Jer pokuša li samo 
malo da se provuče unatrag, oštri će se šiljci u hodniku 
pozabadati u živo meso i nemilosrdno nagnati zvijer, da 
odustane svoj naum — i tako nema druge — već samo 



nuti. I lov je tim završen. Lupež se sam još i zatvorio i može 
obilazeći uvijek u istom smjeru »kotarom« nervozan čekati 
u toj krleci, dok seljani ne naiđu na »kotar« pa ga iz puške 
ubiju ili umlate — a jadno janje, što je za dobrobit čita¬ 
voga svog stada pretrpjelo golem smrtni strah, oslobode 
nemila i neobična obora. 

Drvene Wertheim-brave. 

No nesamo od ovakovih šumskih, već i od domaćih, 
pa baš i kućnih haramija treba narod da i kako oprezno 


skoga haramiju primi pa da ga više šuma nigda ne vidi. 
Postavljeno sve to na prikladnu mjestu prvom će zgodom 
zvijer oštar njuh namamiti na janje. Kušat će do njega, 
naići na vrata »kotar a«, kako tu stupicu zovu u Bosni, 
gdje je upotrebljavaju, zaci i u hodnik, i — našavši se u 



naprijed, jer to šiljci ne priječe zbog svoga položaja. Ko¬ 
načno će obilazeći »kotarom« naići i na vrata njegova i 
poveselivši se možda srećnu izlasku i spasu, gurnuti gubi¬ 
com i njih — t. j. zatvoriti ih, jer se van ne mogu iskre- 



sačuva svoje klijeti, smočnice, spremnice. I tu je prvo uz 
solidna čvrsta vrata — dobra brava, ali brava, koju ne će 
moći ni znati otvoriti nitko osim onoga, tko je u nju upućen. 
Nije tu dosta ni zasun, ni kakova kvačica ili slično, već 
treba oštrouman »mehanizam«, zagonetan a opet jedno¬ 
stavna principa. Još i danas nahodimo gdjegdje na starim 
zgradama drvene brave kao što su na slici. Nisu one doduše 
pronalazak baš našega naroda, jer ih poznaju i drugi (tako 
već Rimljani), no naša su davna svojina a gdjekoje i samo¬ 
stalno domišljato dotjerane. Zdesna je takova brava otvo¬ 



rena, da se vidi njezin »mehanizam«: poprečni je komad 
zasun, koji se može amo tamo gibati i kad je zasunut, onda 
mu kraj zađe u rupu izdubenu u vratnom stupu (ili inače 
kako udešenu), pa se vrata ne mogu maknuti. No taj se 
zasun može, kako se razabira, samo onda micati, kad su 


dignuti drveni klinovi, što se iznad njega vide, a leže u 
jednakim, malo prostranijim udubinama u glavnom dijelu 
brave same, to jest kad ti klinovi ne počivaju svojim do¬ 
njim krajem u njima primjerenim udubinama u zasunu. A to 
se zbiva onda, kad se dignu klinovi analognim zupcima dr- 

vena »ključa«. Kad se on spusti, kao na slici, i izvuče, oni 
tad upanu svaki u svoju udubinu u zasunu — pa ga sada 
može da makne samo onaj, koji ima za tu drvenu bravu 
»specijalan« ključ koji je jedini vrstan da odjednom digne 
sve klinove u bravi. Ta je brava, kako se vidi s lijeva, 
dakako posve zatvorena i sprijeda, i tko nije vidio 
toga »mehanizma« i ne zna točan položaj, debljinu 
i razmak klinova — nije gospodar brave i ne može ni na 
koji način ni da možda patvori »ključ«, koji pripada samo 
i jedino baš ovoj svojoj bravi, ako ga nije točno ogledao 
i natanko izmjerio, za što se već domaćin ili domaćica 
temeljito brinu, da se ne zbude. »Ključ« je desne brave na 
slici posve drukčije udešen i izrezan nego onaj lijeve, a i 
takvih brava ima različnih tipova i u nas i u drugih naroda, 
kulturno jednakih ili nižih nego je naš. 


dade seljaku vlasniku. I ne će uvaljana gunja ili sukna 
izdati ni za što osim vlasniku, koji donese svoju dobro ču¬ 
vanu polovicu rovaša, pa istom kad vidi, da se posve podu¬ 
dara s onom drugom polovicom na uvaljanu predmetu, 
predat će ga mirne duše. Njegov mu rovaš, priprosto 
smišljen da ne može prostije, jamči, da se ne će ni neho¬ 
tice desiti, da tko zamijeni svoju robu, koja valjanjem često 
i promijeni nešto vanjsko lice, s tuđom, ili da s lopovštine 
»uzme« mjesto svoga lošijega sukna tuđe bolje, mjesto 
manjega gunja veći. Jer ako današnji civiliziran čovjek 
uspije, da falsificira i kakovu potvrdu, i žig i potpis — 
one potrebne polovice rovaša ne će moći falsificirati nitko 
živ, dok je gospodar dobro čuva. 

Množenje prstima. 


Rovaš. 


A napokon ima zgoda, da se seljaku treba od prevare 
i unaprijed zaštititi, jer kasnije nema više popravka; napose 
onda, kad treba da se kakav predmet vrati opet onome, 
čiji je. U takvoj je prilici neprestano u svom poslu naš 
seoski s t u p a r, čovjek koji u svojoj stupi narodu stupa 
ili valja gunjeve i sukno (t. j. udaranjem sa dva velika 
bata, koje diže kolo kao mlinsko, umekša ga i sabije). Narod 
mu donosi takve svoje rukotvorine i mora da ih ostavi u 
stupara izvjesno vrijeme, dok ih uvalja, a on, kako je već 
najviše nepismen, a ako i nije, već po tradiciji, daje svojim 
mušterijama drvenu »potvrdu« o primitku a u sebe zadrži 
svoju drvenu »kopiju« — rovaš, koji je ovako udešen: 
sa vrbe ili slična drveta usiječe osrednju grančicu i na njoj 
odreže klipić, kakav se na slici vidi, pa ga na oba kraja 
različno zaklisi (u obliku klina sreže), a onda još i poprijeko 



zareže jedan ili više zareza u istom položaju. Poslije toga 
rovaš pomnjivo rascijepi preko onih zareza i krajeva, tako 
da ima dvije jednake polovice, koje se popunjaju. Jednu 
od njih valjano učvTsti u predanu rukotvorinu, a drugu 


Dok pored ove vrste rovaša druga bolje poznata služi 
još i danas na Balkanu za bilježenje brojeva, dok se seljak 
u svom sitnom računu pomaže i prstima, i dok nam je svima 
u pameti kod male djece i iz vlastita iskustva takva pomoć 
naših prstiju — ali samo za brojenje, zbrajanje i odbijanje 
malih brojeva, eno u Hercegovini seljaka, kojemu prsti po¬ 
mažu i u množenju. Neuk, ne znajući ni jedamput jedan, 
množeći nesigurno jedva do 5, pomogao si je — jamačno 
vlastitim domišljanjem — i u množenju ostalih brojeva — 
od 6 do 9. Za nas bi ova pomoć bila upravo smiješna, no 
narodu tamo, kome množenje takvih brojeva rjeđe treba, 
zadaje i takovo muke. A znati dobiti umnoške tih brojeva 
s malo spretnosti gotovo mehanički, nije mu bilo zgorega. 

Pravilo je tome množenju u ovom: prsti obiju ruku, 
držeći ih uspravno pred sobom kao kad se sklapaju, znače 
počevši od palca brojeve 5 do 9. Prste, koji označuju bro¬ 
jeve, što ih valja umnožiti, treba sastaviti, na pr. 7 x 9 — 
treba sastaviti srednji prst jedne ruke s malim prstom druge 
ruke. Na to treba uzeti onoliko desetica, koliko ima 
prstiju na obje ruke zajedno ispred sastavljenih 
prstiju (dakle brojeći prema sebi) — u ovom slučaju 
prema tome 2 na jednoj -f 4 na drugoj ruci = 6 desetica; 
k tome se pribroji umnožak preostalih prstiju 
s jedne i druge ruke ubrajajući ovamo i one sastavljene — 
u ovom primjeru dakle 1 prst jedne x 3 prsta druge = 3. 
U svemu dakle 60 3 — 63. Množenje onih preostalih pr¬ 

stiju seljaku ne zadaje toliko muke jer to moraju biti jedino 
brojevi do 5, a to može i bez pomagala izračunati. 


Prošavši ovim tek malim nizom zanimljivijih svjedo¬ 
čanstava o sposobnostima i iskustvu narodnom namjena je 
ovim recima, da budu s jedne strane i pobuda, da se malo 
življe svrnu kod zgode naši pogledi na život, kulturu i tvo¬ 
revine narodne i da se više pažnje namijeni njihovu upo¬ 
znavanju — na kraju krajeva upoznavanju samih sebe, a 
onda, da s druge strane budu dopuna, pendant onim mislima, 
što nas u moderno doba danomice salijeću, a spomenute 
su u prvim recima ovoga prikaza.*) 


*) Veći dio predmeta, o kojima je ovdje govor, na- 
hode se u Etnografskom odijelu hrvatskoga 
nariodnog muzej'a u Zagrebu, gdje se sabiraju, 
čuvaju i izlažu tvorevine narodne svih vrsta, starijih i no¬ 
vijih vremena. — Crteži su izvedeni dobrotom slikarice u 
tom muzeju gđice Zdenke Sertić. 

Gradišćanski Hrvati. 

Tečajem 16. vijeka naseliše se po austrijskom Burgen- 
landu i u Zapadnoj Ugarskoj naši hrvatski suplemenici, koji 
su bježali ispred turske najezde. Prema austrijskom Burgen- 
landu nazivlju se sada obično i Burgendandski Hrvati. U te 
su krajeve došli hrvatski seljaci i na taj način, da su ih 
kao kmete naselili razni plemići i hrvatski velikaši, koji su 
imali u zapadnoj Ugarskoj svoje posjede, pak su ih tako 
sklonuli na sigurnija mjesta, gdje su se do danas održali. 
Mnoga sela izginuše sasvim u njemačkom i madžarskom 
moru, te još i dandanas vidimo po tim selima same 
hrvatske tvrtke i radnje, no vlasnici su im već potomci 
ponijemčenih i pomadžarenih Hrvata. To se desilo u dru¬ 
goj polovici XIX. vijeka, kada birokratski sistem Nijemaca 
i Madžara nije dao živjeti slavenskim narodima po cijeloj 
bivšoj austro-ugarskoj monarhiji. 

U samoj Ugarskoj imade do sto hiljada hrvatskih sta¬ 
novnika, no točna statistika se ne da ustanoviti, jer su 
Madžari sve one Hrvate, koji bi znali madžarski, brojili 
među Madžare. Najviše Hrvata živi u županiji šopronj- 
skoj i to u zapadnom dijelu, gdje imade 27 općina s pre¬ 
težnim hrvatskim žiteljstvom. U nekim općinama imade 
pače 90—100 postotaka Hrvata, te na taj način Hrvati živu 
u kompaktnim skupinama. Imena mjesta su sva pomadža- 
rena ili ponijemčena, no hrvatski stanovnici su do danas 
sačuvali njihova hrvatska imena. Najveća hrvatska sela 
nalaze se u željeznoj županiji, gdje imade sela sa preko 
hiljade Hrvata. Treća je županija mošonjska županija kod 
Nižiderskog jezera, a nekoliko sela naselilo se i preko Du¬ 
nava u požunskoj ili bratislavskoj županiji, te su oni sada 
pripadnici čehoslovačke republike. Tako zapremaju naši 
Hrvati selišta od Subotišta do Požuna, te tako nastavljaju na 
jugu slovenski živalj u Prekomurju, s kojim bi se mogao 
osnovati slavenski koridor, koji bi spajao Jugoslaviju sa 
Češkoslovačkom. 

U Austriji su se Hrvati naselili oko rijeke Litave ii Li¬ 
tavskog brda te na Moravskom polju, pa sačinjavaju većinu 
u preko dvadeset općina oko Bečkog Novog Mjesta. Za 
reformacije u XVI. vijeku prešli su i ovi Hrvati na novu 
vjeru, te su tamošnji velikaši izdali i katekizam za hrvatski 
narod, gdje je pod konac svog života djelovao i poznati 
hrvatski reformator i pisac Stjepan Konzul Istranin, koji je 
ondje negdje i umro. Sad su svi revni katolici, te imadu i 
svoje svećenike, koji im u mnogim crkvama i na prošte¬ 
njima propovijedaju hrvatskim materinskim jezikom. Uz 
svoj jezik i ime očuvaše tamošnji Hrvati i narodnu nošnju, 
do poslije prve polovine prošlog stoljeća, kad su je iz prak¬ 
tičnih razloga zamijenili sa jeftinijom njemačkom nošnjom. 
Osim toga su sačuvali i svoje običaje i narodne pjesme ili 
kako ih nazivaju Jačke, koje je svojedobno pokupio Ku- 
relac, te izdao jednu zbirku pod imenom Jačke. 

Hrvati su imali i svoje narodne pisce, koji su u Šopronu, 
Gjuru, Pešti i Željeznom izdavali svoje novino, i molitve¬ 
nike na tamošnjem narječju, koje je u glavnome ikavsko- 
čakavsko. Bili su to poglavito hrvatski svećenici i učitelji, 
koji su izdali cijelu literaturu na hrvatskom jeziku. 

Danas je većim dijelom zapadna Ugarska, gdje su 
ugarski Hrvati došli pod Austriju u Burgenland, te su oni 
sada u kompaktnoj masi pod austrijskom vladom. 


Prema mirovnim ugovorima imaju sada gradišćanski 
Hrvati kao narodne manjine pravo da se odgajaju u svom 
narodnom jeziku. Nesamo da imadu sami pravo, da osni¬ 
vaju svoje narodne škole, nego je i austrijska vlada dužna 
da o svom trošku uzdržaje i diže hrvatske škole u tom 
Burgenlandu. Na taj način imadu gradišćanski Hrvati pravo 
na najmanje jednu stotinu hrvatskih pučkih škola, na jednu 
preparandiju i jednu srednju školu na svom jeziku. Oni 
smiju osnivati i svoja narodna hrvatska i kulturna društva 
te izdavati svoje novine i knjige na hrvatskom jeziku. Tako 
su ove godine počeli izdavati »Hrvatske Novine« u Beču 
pod redakcijom jednog hrvatskog gradišćanskog rodoljuba 
dr. Lovre Krala. »Hrvatske Novine« se naručuju u Beču, 
V. Bezirk, Margarethenplatz Nr. 7, a stoje na godinu za Ju¬ 
goslaviju 100 dinara. Novine izlaze svake subote, te ih pre- 
poručamo pažnji svih onih, kojima je moguće da podupru 
taj za nas toli važni narodni hrvatski pokret. 

Gradišćanski Hrvati su u velikoj većini marljivi poljo¬ 
djelci i trgovci, te donose u Beč svoju robu na tržište, gdje 
su poznati pod imenom Wasser-Kroboten. Svi znadu nje¬ 
mački, a neki od njih i madžarski, dok među sobom rado 
govore hrvatski. U školi i vojsci su se mnogi odnarodili, te 
se mnogi i stide da govore hrvatski, no po selima i najviše 
ženska čeljad uvijek govori samo hrvatski. Nakon pre¬ 
okreta nastao je sada i tamo veliki pokret, da se što više 
raširi i uščuva starinski naš hrvatski jezik, zato su se i 
počele izdavati »Hrvatske Novine«. »Hrvatske Novine« pišu 
još tamošnjih dijalektom, no pomalo će se nastojati, da se 
uvede i hrvatski književni jezik, čim se omladina odgoji u 
sadanjim školama. 

Na taj način će tamošnji Hrvati upoznati, da imade u 
pradomovini još lijep broj pravih Hrvata, koji svi misle i 
osjećaju s njima. Gradišćanski Hrvati bit će na taj način 
ojačani idejom jedinstva sa svojom nekadanjam postojbinom 
i domovinom, te će se u svemu približiti svom hrvatskom 
rodu. 

Na taj način će se naša hrvatska braća širom cijele 
gradišćanske krajine i politički osvijestiti, te će stvoriti 
svoju Hrvatsku samostalnu stranku, pomoću koje će moći 
izabrati i svog narodnog zastupnika i predobiti hrvatske 
općine, te će si moći izvojevati i sva svoja politička prava. 
Hrvatski rodoljub D. Rašković piše u »Hrvatskim Novina¬ 
ma«: Naša hrvatska rič će se zapeljat va vse institucije. 
Vsagdir ćedu se čut po gradišćanskoj hrvatskoj krajini ro¬ 
doljubne hrvatske jačke, sveta naša hrvatska zastava vidit 
će se po vsih selih gradišćanskih Hrvatov, a od srca našega 
trgnut će se krik: »Još nas je, još Hrvatov!« 

Dok se evo ovako počelo ozbiljno raditi na polju 
probuđenja ovog našeg najdaljeg hrvatskog ogranka, nadamo 
se zacijelo, da će to uroditi dobrim plodom, te konačno i 
što prije nacionalno osvijestiti naš tamošnji cjelokupni hr¬ 
vatski narod. 

Sličica s Julijskih Alpa. 

Kredarica pod Triglavom, 16. srpnja 1922. (2500 m.) 

Bijaše ujutro. — Silna, gusta magla okruživala je okolne 
gorske vrhunce, polako se zgušćivala tako, da si čak na 
licu osjećao njezin oštar dah. Ništa se nije razabiralo oko 
kuće, nijesi mogao vidjeti ni pet koraka od sebe... Netko 

je iznio higrometar, da mjeri vlagu. — 100°/ 0 ! Temperatura 
je stalno opadala, toplomjer je pokazivao već oko — 4° C! 

-4° C usred ljeta! Stakla su se prozora zaledila, snijeg, 

koji uvijek leži pred tom planinarskom kućom, prevukao 
se ledenom korom, sve se primrzlo! A u kućici je nastao 
sasvim zimski život! Sve se stislo oko tople peći, pa se za¬ 
bavlja, pripovijeda i čavrlja kao za dugih zimskih večeri. 
Zbog guste magle vladala je u sobi! tama, da se jedva vidjelo 
čitati, ukratko sve je nosilo obiljeg sentimentalnog zimskog 
dana. 

Polako se došuljavao iz kišovite lombardske nizine vje¬ 
tar, stao tresti staklima i drmati kućicom. Svojom je že¬ 
stinom oborio iz magle snijeg, koji je u mikroskopski sitnim 
ledenim zrncima začeo zasipavati krajinu. Vjetar se do¬ 
skora prometnuo u vihor, velikom je snagom lupao snježnim 
iglicama po staklu, po krovu, ujio, zviždao te jurišao silnom 
snagom na ogromni triglavski sklop, tako da se činilo, da 
se čitavo gorje sagiba i stenje pred njegovom žestinom. 
Okupili smo se oko prozora i promatrali s udivljenjem silnu 
igru prirode! Kakva čustva okupe čovjeka u takvom času! 
Dok se još maloprije osjećao gospodarem tih gora i gorske 
prirode, sad ga hvata zebnja i strah pred veličajnim pri¬ 
zorom. 

Dok smo ovako razmišljali gledajući tu gorsku oluju, 
prošlo je i podne, sila je vjetra pomalo iščezavala, vlage u 
zraku je nestajalo —- 

Gusta se mogla počela polako spuštati i povlačiti u 
nizine, doskora smo razabirali crne vlažne stijene okolnih 
vrhova. Sunce ipak nije moglo još probiti tu maglenu 
masu — — — No odjerad je neki vjetar digao crne teške 
magle na sjevero-zapadu kao zastor u kazalištu: u sjajnom 
sunčanom svijetlu prelijevao se svježi snijeg na obroncima 
čudnovate Škrlatice, a iza nje pružila se prekrasna nepre¬ 
gledna alpska krajina s orijaškim ledenim gorama i vrhun¬ 
cima! Sunce je već zalazilo, dok smo mi kroz taj otvor 
gledali prekrasnu sliku — — — Zbog guste magle bijaše 
već duboka tama oko nas, a tamo kroz onaj otvor poma¬ 
ljala se kao neka magična slika — alpska pokrajina osvi¬ 
jetljena posljednjim zrakama sunca, koje je negdje u Jadran¬ 
skom moru tonulo — — — Nezaboravan bijaše to prizor. 
Još malo, i sunce je ugaslo, a zavladao je gorski mrak ... 

Fran Podbrežnik. 

Prvi putnik na palubi prvog parobroda. 

Robert Fulton, slavni izumitelj parobroda, otvorio je 
1807. god. saobraćaj izmedju Newyorka i Albanya svojim 
prvim parobrodom »Clermont«. Nitko se nije usudio voziti 
na parobrodu, jer su se bojali, da ne će više ugledati 
kraja. Neki Francuz, po imenu Andrieux, htio je otputovati 
u Newyork i odluči se povjeriti parobrodu. Kad je stupio 
na brod, nađe jednog čovjeka zaokupljena pisanjem. Bijaše 
Fulton. 

— Ne idete li u Newyork s vašim brodom? — zapita 
Andrieux. 

— Idem! 

— Možete li me primiti na brod? 

— Mogu, ako ste voljni zajedno sa mnom podnositi 
pogibelji. 


Andrieux plati šest dolara za prijevoz. Fulton primi 
novac i držaše ga u ruci. 

— Je li možda malo? — upita putnik bojeći se, da se 
možda prevario. 

Na ove riječi pogleda Fulton putnika tronuto i reče: 

— Ovo mi je prva nagrada za moj dugi rad oko iznašašća 
parobroda. Htio bih ovaj dogođaj proslaviti i ponuditi vas 
vinom, ali ne mogu. Previše sam siromašan! 

Iz tal. jezika preveo V. P. gimn., Požega. 

Uspomene na Petra Preradovića. 

U vjekopisu Preradovića piše Trnski: »Kad bi godj (P.) 
dolazio u Zagreb, navratio bi se i u Varaždin, da ondje probo¬ 
ravi nekoliko dana kod svojega prijatelja Bertića« . . . (Osim 
veli, još prije, da je P. njemu to poznanstvo kao vrlo zname¬ 
nito iztaknuo, jer je mnogo uticalo u njegovu sudbinu . . . 
pa je B. kod ban. namjesnika Mirka Lentulaja izhodio, da 
je P. Preradovića pridijelio bojnomu odsjeku banskoga 
vieća. 

0 takovu boravljanju P. godine 1866. kod moga oca kao 
prijatelja i kuma njegove djece vrlo se dobro i ugodno sje¬ 
ćam. Bio sam 18 godišnji mladić, pa me je otac kao najsta¬ 
rijega uzimao svakamo sa sobom. 

Bilo je dakle rečene godine pred jesen. U kuću dođe, u 
paradi major zapovjednik tada jedinoga u Varaždinu bata¬ 
ljuna lovaca i »Stationskomande« (kojoj je P. najavio kar¬ 
tom, da je tu, u kući udove Orešek na Iztočnom Grabištu), 
smjerno pitajući, na koja će vrata pred gospodina generala. 
Iza raporta od par časaka izađosmo. Ja sam išao kumu s 
lijeve strane ponosan i presretan, kao da sam oćutio zrake 
pjesnikove vile, te ju i ja zaželio već tada. Kumove pjesme 
pročitao sam sve koje su doonda izašle, mnoge znao i na iz- 
ust, (započeo sam pače i sam slagati već po koji stih!) 

Došavši obližnjim gradskim šetalištem na kraj drvoreda, 
gdje je preko ceste bila kuća kanonika i pjesnika Ilijaševića, 
pridružio se ovaj nama. Neznam, da li je to bilo po dogo¬ 
voru, samo mi je poznato, da se oba pjesnika nisu pozna¬ 
vala dotle, pa da su od tad dopisivali i uzajamno šiljali na 
ocjenu i korekturu pjesme. Time se P. nešto okoristio za je¬ 
zik a i Ilijašević je od Preradovića primio bez sumnje mno¬ 
go lijepih misli i poticaja. 

Posjetili smo tad i pjesnika Vežića — također kuma. P. 
bijaše s njim poznat od g. 1849., kad su obojica boravili u 
Zagrebu. Dopisivali nisu. »Sigetski Junak Nikola Zrinjski«, o 
kojemu je bilo i govora kod njega, bio je baš onda u štampi 
kod Albrechta u Zagrebu. 

Mene je P. imao vrlo rado od djetinstva. Kad je stigao 
u Zagreb kao podnačelnik boj. odsjeka ban. vijeća i sa že¬ 
nom Pavicom stanovao kod moga oca u tada »Svilarskoj 
ulici« (sada dobrim slučajem ulici njegova imena), pisao je 
mome ocu o meni 10 svojih redakah (u jednom od listovih, 
predanih arhivu jugoslav. akademiji u originalu). 

Sjećam se od g. 1866., a poslije u Beču, gdje sam ga po¬ 
tražio, da je bio ozbiljna lica, neke sjete, no znadem, da mu 
zdravlje nije bilo povoljno; u to je vrijeme posjećivao lječi¬ 
lišta — sa sve manjim uspjehom. Milutin Bertić. 

KAZALIŠTE I GLAZBA. 


Hrvatsko kazalište. 

Među novitetima iznijelo nam je Hrvatsko kazalište u 
Zagrebu dne 18. travnja o. g. Begovićevu dramu »Svadbeni 
let« o kojoj je bilo govora u posljednjem broju »Omladine«. 
Pa kako se već po samom djelu sigurno dalo naslutiti, drama 
je na pozornici uspjela, i publika je srdačno pozdravila 
autora. Najjače se doimlje drugi čin, pa je taj dramatski bez 
sumnje najjači. Glumci (g. Sotošek, g. Raić, pa gospođe 
B. Begović i Podgorska) dobro su se snašli u svojim ulogama 
i trudili se, da djelo što dublje prožive, pa im je to i uspjelo. 

Dne 8. svibnja o. g. iznesena je druga premijera: »Peer 
Gynt«, dramska pjesma u pet činova (21 slika). Napisao 
Henrik Ibsen. S norveškog preveo Jakša Sedmak. Glazba 
od E. Griega, Dne 7. svibnja — dakle uoči premijere bilo je 
u kazalištu priređeno predavanje g. M. Ogrizovića o samom 
djelu, a g. Oskara Jozefovića o Griegovoj muzici za to djelo. 
Već kod samoga predavanja bilo je kazalište dupkom puno, 
što je bio znak, da se publika za prikazivanje živo interesira. 

O mislima toga djela donosimo na drugome mjestu u 
ovome broju članak g. dra. M. Ogrizovića, pa moramo spo¬ 
menuti, da bi to djelo bez predavanja ostalo najvećem 
dijelu naše publike potpuno nerazumljivo. Djelo je puno 
aluzija na specijalne norveške prilike, zato je nama posve 
strano. Glavnu je ulogu glumio g. Pavić, koji je pored sve 
napetosti, koju ta uloga zahtijeva, izdržao do kraja u svim 
raznim nijansama na potpunoj visini. I ostala su lica (g. Mi- 
hičić, Podgorski, Kernic, Nušić, Popović i dr.) dali sve, 


što su mogli, i pomogli uspjehu djela. Značajno je, da je već 
kod reprize toga djela kazalište u dobroj trećini prazno. 

Glazba. 

S koncertnim smo priredbama na kraju sezone. Zagre¬ 
bačka je filharmonija završila već svoje i redovite i izvan¬ 
redne matineje. U njoj je nastupio kao gost Jakov Go¬ 
tovac, koji je na glazbenom polju uspješno već prije radio 
i pokazao i ovaj put svoje odlike. 

24. travnja priredio je g. Jure Tkalčić kompoziciono 
veče u Glazbenom zavodu, pa je to veče — kako smo s 
pravom očekivali — nadasve uspjelo. 

U korist odbora za pomoć gladnima u Rusiji priredio je 
dne 25. travnja Svetislav Stančić »klavirsko veče«. 
Stančić je već otprije miljenik i ljubimac zagrebačkog op¬ 
ćinstva, pa ga je ono i ovaj put nagradilo potpuno zaslu¬ 
ženim priznanjem. 

28. travnja nastupilo je hrvatsko pjevačko društvo 
»Kolo« s novim programom prvi puta u ovoj sezoni. Vrsno 
ovo naše pjevačko društvo pokazalo je neobično mnogo 
shvaćanja za najteže izvedbe i opet je osvježilo dobar glas, 
što ga u našoj javnosti već otprije ima. 

Bilo je i drugih priredbi, koje ne možemo sve poimence 
nabrajati, ali moramo spomenuti, da je koncertni život u 
ovoj sezoni i obzirom na množinu priredbi i na odziv pu¬ 
blike bio ove sezone daleko burniji nego prošle, što je znak, 
da je u nas sve više razvijenog smisla za glazbenu umjetnost. 


AMATERSTVO. 


FILATELIJA. 

Jugoslavenske legionarske marke u Sibiriji. 

Prve legionarske znamke u Sibiriji izdane su god. 1918. 
od češkoslovačke pošte, kojima su se frankirale pošiljke, 
poglavito kod paketa za domovinu. Najprije su bile u porabi 
tadanje ruske marke od jedne kopejke preštampane sa nat¬ 
pisom: Češka pošta. Godine 1919. i 1920. izdala je češka 
vojnička pošta svoje vlastite prve legionarske marke, i to 
sa češkim orlom na crvenom polju, koje su se izdavale u 
sijelu tamošnje češke vojničke komande u Irkutsku, a bile 
su vrlo ukusno izrađene u Pragu. Prve marke nisu imale 
označenu poštansku vrijednotu, a druga serija je izašla u 
vrednotama od pet kopejki pa do jednoga rublja. Kada 
je već počelo nestajati tih maraka, bilo je pripravljeno novo 
izdanje, od kojega su izašle samo vrjednote od 25 i 50 
kopejki i jedna novinska marka za tamošnje češke legio¬ 
narske novine. Daljnje vrjednote nisu više došle u porabu, 
jer su se tad Česi stali vraćati u svoju domovinu. 

Uz češku vojničku poštu otvorena je i jugoslaven¬ 
ska legionarna pošta, koja je imala također svoje 
znamke. Uporedo sa češkim legionarskim vojničkim puko¬ 
vima stvoren je u Sibiriji i jedan dobrovoljni jugoslavenski 
legionarski puk. Ovaj jugoslavenski legionarski puk u Sibiriji 


imao je u porabi u svojoj bojnoj pošti znamke češke legio¬ 
narske pošte od izdanja g. 1920., preko kojih se nalazi pre¬ 
tisak koso od lijevog ugla prama gornjem desnom uglu u 
tri retka: Prvi jugoslavenski puk u Sibiriji. 



Prva je marka crvena od 25 kopejki, te pretstavlja rusku 
crkvu. Druga je marka zelena od 50 kopejki s oklopljenim 
vlakom. Treća je marka smeđa od jednoga rublja sa slikom 
legionara. Od tih maraka izdano je oko stotinu zupčanih 
serija isto toliko nezupčanih serija. Ove marke su vrlo ri¬ 
jetko upotrebljene, te su danas naravno velika rijetkost. 
Marke su izašle kamenotiskom, dobro su zupčane i na ja¬ 
panskom papiru, odakle je nabavljen i latinski alfabet, 



















kojeg u Irkutsku u Sibiriji tada nisu imali. Pretisak na 
znamkama je crn. Ove marke su rabile poglavito samo za 
frankiranje paketa za domovinu, te se spominje, da je po¬ 
slano i među Čehe i Slovake u našu domovinu nekoliko 
takovih paketa, koji su bili frankirani s tim markama, te bi 
to bilo vrijedno istražiti. 

Godine 1920. nastala je već evakuacija čeških legio¬ 
narskih trupa a s njima i naših jugoslavenskih, i to tik 
pred vremenom, kada su bile izdane prve jugoslavenske le- 
gionarne marke. Prema tome nisu one bile mnogo u porabi. 


a preostale nerabljene serije otpremljene su sa poštanskim 
arkivom u Prag, kamo je bio otpremljen i arkiv češke le¬ 
gionarske bojne pošte. Zapovjednik češkoslovenske bojne 
pošte u Sibiriji g. Ant. Novotny priprema sada katalog ma¬ 
raka češkoslovačke bojne pošte, gdje će opisati i znamke 
naše prve jugoslavenske legionarske bojne pošte, pa se na¬ 
damo, da ćemo tom zgodom saznati još više o toj filateli- 
stičkoj jugoslavenskoj rijetkosti, koja nam je dosada još 
prilično nepoznata. 

Dr. Fr. B. 


SPORT. 


Klasične i moderne olimpijade. 

Poznato je, kako su se kod Grka u staro doba razvile 
klasične olimpijske igre, koje su bile temeljem čitavom 
narodnom odgoju i državnom uređenju malene ali inteligentne 
antikne Grčke. Uz tjelesni odgoj prikazivao se na grčkim 


olimpijskim igrama i duševni razvoj cijelog grčkog naroda, 
koji je sa svojim odgojem nastojao, da provede u najšire 
mase grčkog naroda pojam riječi »kalokagathia«, prema 
kojemu se načelu nastojalo u Grčkoj, da bude omladina 
tako odgojena, da ne bude samo plemenita i lijepa, nego da 
bude svaki mladić i tjelesno uzorno lijep i čvrsto razvijen. 



Otvorenje olimpijskog kongresa u Zagrebu. 


da će moći lakše podnositi tegobe svagdanjeg života, a na¬ 
pose vojničkog zapta za obranu domovine. Tako je bilo kod 
starih Grka u zemlji, koja nije bila nikada svladana ni od 
kojeg neprijatelja, i koja je malena svladala silne navale 
ogromnog perzijskog naroda, te je pače oslobodila i svoje 
suplemenike u Maloj Aziji od nesnosnog i krutog perzijskog 
azijatskog janma. 

Čim je grčki narod počeo moralno malaksati, te je 
počeo uvoditi u svoje olimpijske igre razne novotarije, te je 
pače počeo dopuštati i stranim narodima, po Grčku 
barbarima, sudjelovanje na tim narodnim utakmicama i 
svečanostima, barbari su počeli prikazivati razne brutalne 
vježbe, tako šakanje i pankration, ili šakanje sa hrvanjem, 
te su olimpijske igre izgubile svoju prvobitnu idealnu zadaću, 
a grčki je narod prestao biti idealno jak i silan. Doskora 
je izgubio i svoju slobodu, te su ga podjarmili Maćedonci 
i Rimljani, te je kasnije prenesen centrum grčke kulture 
u Konstantinopolis u novo nastalu veliku bizantinsku dr¬ 
žavu. Klasičnih olimpijskih igara nestalo je pomalo sasvim 
bez traga, prestalo je u grčkom narodu sistematsko jačanje 


i vježbanje, te je omladina postala slaba, mekoputna i de¬ 
generirana. Na mjesto idealno lijepih i jakih tipova grčkih 
junaka, koji su nam se sačuvali u klasičnim mramornim 
kipovima, razvio se u Grčkoj tip slabašnog naroda, te 
ćemo sada tamo uzalud tražiti stare klasične i mitologijske 
junake. 

Prve olimpijske igre spominju se god. 777. pr. Kr., 
a obdržavale su se svake četvrte godine, te su po tom raz¬ 
doblju od četiri godina stari Grci brojili svoje godine ili 
kako su ih zvali Olimpijade. Mjesto Olimpija nalazi se u 
Elidi na Peloponezu, gdje se nalazio glasoviti hram boga 
Zeusa s ogromnim kipom od glasovitog grčkog umjetnika 
kipara Fidije, i gdje je rasla uljika posvećena Zeusu, od 
koje su se rezale grančice i pleli vijenci za najbolje atlete 
i pobjednike na olimpijskim igrama, koji su dobili naziv 
olimpiakos. Olimpijske igre su trajale skoro cijeli tjedan 
dana, te su bile priređivane u savezu sa svećeničkim prošte¬ 
njima, raznim umjetničkim priredbama i natjecanjima, te 
su tom zgodom i prvi pjesnici, pisci te umjetnici izlagali 
svoja najbolja djela. Za svečanosti vježbali su i dječaci i 

djevojke uz odrasle atlete u raznim vrstima lakoatletskih 
sportskih vježbi, a nastupali su i konjanici, a bile su prire¬ 
đene i utrke s konjima i na kolima. 

Svi vježbači su morali čuvati strogi amaterizam, pa 
su u to ime morali jednako kao i njihova pratnja pred žr¬ 
tvenicima i svećenicima priseći. Najglavnija svečanost se 
obdržavala onda, kada se vježbalo i natjecalo u petoboju 
ili pentatlonu. Tu su svi vježbači morali pokazati osobitu 
spretnost u pet vrsta vježbi i to u: trčanju, bacanju diskosa, 
bacanju koplja, skoku i hrvanju. Za pentatlon bi se prija¬ 
vilo tek najviše oko dvadeset atleta, od kojih je jedan 
ostao pobjednik, kojemu su onda u čast priređivali razne 
svečanosti, po svim gradovima su ga slavili, postavljali mu 
spomenike, i t. d. Kao priprave za te velike svečanosti ob- 
državale su se u razdobljima izmedju olimpijada slične oma¬ 
nje svečanosti i u drugim gradovima, tako u Delfima, Ne- 
meji, Korintu i Ateni. Za vježbanje atleta služio je prostor 
stadion, a za konjske utrke hipodrom. U svakom skoro 
mjestu podigli su Grci stadije kao i teatre, no najljepši bio 
je onaj u Ateni za t. zv. panatenajske igre, koji je o svom 
trošku iz samog parskog mramora dao podići atenski me¬ 


cena i bogataš Herodes Aticus. Olimpijske igre su konačno 
prestale sasvim god. 393. po Kr. za bizatinskog cara Theo- 
dosija, jer su se Grci na tim igrama sastajali i rotili, da steku 
svoju prijašnju slobodu. Olimpija je opustila, te su je do 
skora nevrijeme, potresi i poplave tamošnjih dviju gorskih 
potoka Alfeosa i Kladeosa sasvim uništile te doskora i sa¬ 
svim zasule. Cijeli kraj promijenio se u pustoš, koja da¬ 
nas ne prikazuje ni traga nekadanjeg veličanstvenog sve¬ 
tišta glasovite Olimpije. Tekar god. 1723. počela se Olim¬ 
pija nanovo iskapati zaslugom Francuza Bernarda de Mont- 
faucona, a 40 godina kasnije je nastavio njegov rad s još 
većim uspjehom glasoviti Nijemac Wienkelmann. Uz Fran¬ 
cuze i Nijemce nastavili su to djelo i Englezi i domaći Grci, 
ovi osobito poslije oslobodjenja g. 1920. U najnovije vrijeme 
osobito je zaslužan u tom pogledu glasoviti Nijemac Cur- 
tius, koji je uz pomoć njemačke vlade g. 1875. počeo na¬ 
stavljati s otkapanjem Olimpije, te je izdao i prekrasno 
djelo o Olimpiji i njezinim iskopinama. 

Kako se u prošlom stoljeću stao silno razvijati sport 
po cijeloj zemlji, počelo se pomišljati i na to, da se uspo¬ 
stave stare klasične olimpijske igre u svom prijašnjem sjaju 



te moralnoj vrijednosti, no nesamo za grčki narod, nego za 
cjelokupno čovječanstvo. Tako je ponukom Francuza ba¬ 
runa Pierra Coubertina osnovan u Parizu g. 1894. prije 30 
godina, posebni međunarodni olimpijski odbor sa zada¬ 
ćom, da oživi starinske olimpijske igre u sadanjem mo¬ 
demom duhu. Prve obnovljene igre olimpijske obdržavale 
su s u Ateni god. 1896., gdje je bogati grčki mecena Georgi 
Averov iz Aleksandrije podigao opet onaj stari stadij na 
istome mjestu i u jednako sjajnoj izvedbi. God. 1900. obdr¬ 
žavale su se olimpijske igre u Parizu, 1904. u St. Louisu u 
sjevernoj Americi, 1906. opet izvanredno u Ateni, 1908. u 
Londonu, 1912. u Stockholmu, god. 1916. imale su se odr¬ 
žati u Berlinu, ali su ispale poradi rata, te su se konačno 
posljednje obdržavale u Anversu u Belgiji god. 1920., gdje 
smo prvi puta i mi kao udruženi Jugoslaveni nastupili, 
pa smo poslije rata dobili također svoje posebno zastup¬ 
stvo u međunarodnom olimpijskom odboru. Mi smo nastu¬ 
pili samo u nogometu, te ne s najboljim rezultatom, jer je 
bilo zato premalo priprave i jer je državna potpora stigla 
prekasno. 

Naredne olimpijske igre obdržavat će se god. 1924. u 
Parizu, kojom će se zgodom proslaviti i na svečani 


način 30-godišnjica Međunarodnog olimpijskog odbora, na 
čelu s predsjednikom barunom Cubertinom, koji je za cijelo 
to vrijeme od 30 godina na čelu društva, i koji vodi 
cijeli I. O. K. Da se uredi sve potrebno za narednu olim¬ 
pijadu, održan je od dne 7.—12. travnja u Rimu olimpijski 
kongres, na kojem je i potpisani sudjelovao kao delegat za 
Jugoslavenski olimpijski odbor. Kongres je bio otvoren u 
svečanoj velikoj dvorani na Kapitoliju uz prisustvo samog 
talijanskog kralja i zastupnika vlade, poglavito ministarstva 
prosvjete. Tom zgodom sakupilo se u Rimu do pe¬ 
deset predstavnika ovih država iz Europe, Amerike i Afrike: 
Belgija, Brazilija, Čehoslovačka, Egipat, Engleska, Finska, 
Francuska, Grčka, Italija, Jugoslavija, Luksemburg, Monaco, 
Norveška, Poljska, Portugal, Rusija, Sjeverna Amerika, 
Švedska, Švicarska i Ugarska. 

Na kongres došao je i glavni tajnik pariškog' fran¬ 
cuskog olimpijskog izvršnog odbora, kojemu odboru je po¬ 
vjereno cijelo vodstvo i izvedba priredaba. Prikazan je i 
plan cijelog olimpijskog sela, koja će se podići blizu Pa¬ 
riza u parku Colombes na Seini, gdje će biti' sagrađen 
stadij, basin za vodene sportove, tennis, nogomet i prostor 
za laku atletiku. Osim toga će biti sagrađene i kuće za sta- 


















— 208 — 


novanje vježbača atleta i gimnastičara, koji će tamo imati 
za vrijeme svog boravka na olimpijskim igrama cijelu op¬ 
skrbu. Utjedno je prikazan i nacrt priredbi zimskih olim¬ 
pijskih igara, koje će se obdržavati u dolini Chamonixa u 
francuskim alpama. 

Naredna olimpijada održat će se, kako je već ranije 
zaključeno, god. 1928. u Amsterdamu, za toga 1932. u Los. 
Angelos u Californiji u Sjevernoj Americi a god. 1936. u 
Rimu, što je od zastupnika Amerike i Italije prihvaćeno 
s velikim zadovoljstvom i odobravanjem. U razdoblju iz¬ 
među održavanja olimpijskih igara održavaju se olimpijskji 
kongresi, na kojima se teoretski raspravljaju razna pitanja, 
koja se tiču narednih olimpijskih igara. Tako će se na poziv 
predsjednika Čehoslovačke republike god. 1925. održati 
olimpijski kcngres u Pragu, a predsjednik Masaryk preuzeo 
je protektorat nad kongresom, dok će se dalnji kongres 
na poziv egipatskog kralja obdržavati u Kairu u Egiptu, 
kojom zgodom će se razgledati i vrlo zanimljive egipatske 
starine. Dalje su bila na dnevnom redu razna pitanja, tako 
sudjelovanje Njemačke i Austrije u Parizu, koje je sad 
prema političkim prilikama isključeno, jednako kao i su¬ 
djelovanje Rusije, dok se tamo ne promijene političke pri¬ 
like. Takodjer se raspravilo pitanje, da se decentralizuju 
olimpijske igre, poradi prevelikih troškova i udaljenosti u 
raznim kontinentima. Ide se za tim, da se udese posebne 
olimpijske igre za Europu, za Sjevernu Ameriku, za Južnu 
Ameriku, za Sjevernu Afriku, za Australiju i za daleki 
Istok, no to će biti pitanja, koja će se riješiti tekar vre¬ 
menom i na narednim kongresima. 

Kakovo će biti naše sudjelovanje na narednim olim¬ 
pijskim igrama u Parizu god. 1924., ovisi o mnogim još pri¬ 
likama i neprilikama. Poglavito su za to potrebna velika 
sredstva i pripomoć sa strane države, jer su naši sportski 
klubovi i savezi jednako kao i pojedinci sportaši dosta siro¬ 
mašni za takove ekspedicije u inozemstvo s teškom valu¬ 
tom, kao što je sada Francuska. Međutirrt je sa strane 
J. O. O. pokrenuta sva akcija, da se dođe do što većih 
sredstava, pa da se na taj način i nama osigura što dostoj¬ 
niji nastup na toj velikoj svjetskoj utakmici omladine cije¬ 
loga svijeta i kulturnih naroda. Jer u našm mladom narodu 
imade dosta junaka, dobrih sokolova te sportaša, koji se 
mogu lake duše takmičiti sa premcima iz cijeloga svijeta. 
U Hrvatskoj, a napose u Zagrebu razvijene su sve vrste 
športova već u tolikoj mjeri, da se smijemo zasigurno na¬ 
dati, da će i naš olimpijski odbor tom zgodom moći nastu¬ 
piti sa što većim i zasluženim uspjehom. 

Dr. Fr. Bučar. 

Skautizam. Organizator skautizma ili skautinga jest en¬ 
gleski general Robert Baden-Pawel, koji je organizovao 
omladinske skautske institucije za bursko-engleskog rata u 
južnoj Africi. Iza toga je prenio tu izvidničku instituciju u 
Englesku, iz koje se razvila po cijelome svijetu, pače 
i među slavenske narode. Tako se i kod nas u Zagrebu 
i Hrvatskoj počelo s uvođenjem te institucije još prije 
rata, a za vrijeme rata se skautizam organizovao kao hu¬ 
manitarna institucija, no iza toga je skoro sasvim nestalo 
kod nas skauta. U Srbiji je ova institucija bila također još 
prije rata znatno raširena, te se sad poslije rata počelo 
sa zajedničkom organizacijom za cijelu državu. Skauting se 
jednako provodi kod dječaka i kod djevojaka, koje 
u Srbiji nazivlju Planinkama. Skautizam, makar da je 
sasvim dobrovoljna institucija, ipak je znatno raširen. Zadaća 
skauta jest, kako se razabire iz njihovih pravila, da se 


čete same redaju u jednu veliku međunarodnu svjetsku za¬ 
jednicu pod dobrovoljnom disciplinom. Na taj način živi 
danas do jedan i pol milijuna skauta, a isto skoro toliki 
broj i planinki u toj zajedničkoj organizaciji po cijelom 
kulturnom svijetu. Svi imadu jednake uniforme, koje se po¬ 
činju već i kod nas opažati, poglavito skautski šeširi i zna¬ 
kovi, koje nose mladi skauti uz praktično izletničko odi¬ 
jelo. Skautizam propagira i protualkoholizam, te ide za tim, 
da od skauta stvori što bolje karaktere prama bli¬ 
žnjemu i cijelom čovječanstvu. Važno je odgajanje omladine 
kao članova budućeg društva i budućih dobrih građana. 
Ide se za tim, da se omladinu zaštiti od sviju štetnih utje¬ 
caja i rđave okolice, pa da je uputi pravim putem dobra 
života, te spremi za ozbiljni rad, propovijedajući bratstvo 
i mir među narodima. Svakoga skauta veže samo časna 
riječ, koju imade da dade prije ustupa u koju četu, te se 
svaki imade obvezati, da će ispunjavati svoje dužnosti prema 
Bogu, svojoj savjesti i domovini, te da će svakoga pomagati 
u nevolji. Svaki skaut mora svaki dan načiniti bar jedno 
dobro djelo, te mora biti koristan, govoriti uvijek istinu, ne 
piti, ne pušiti, mora ljubiti bližnjega, biti poslušan i dobre 
volje, radin, štedljiv, a kako mora biti dobar s ljudima i 
svojim drugovima, tako mora dobro paziti i životinje. 

U Beogradu postoji savez skauta ili izvidnika i planinka 
počevši od g. 1921., a na čelu mu je dr. Miloš Popović, 
veliki propagator skautinga. Taj savez je u vezi s medju- 
narodnim skautskim savezom i sa Slavenskim skautskim 
savezom, koji je osnovan u Pragu g. 1922., a članovi su mu 
Česi, Poljaci, Rusi i Jugoslaveni. Od sviju slavenskih orga¬ 
nizacija su najjači poljski skauti, koji su u vezi sa sokol- 
stvom. To se i kod nas htjelo učiniti, te je organizacija 
skauta bila povjerena Jugoslavenskom sokolskom savezu, 
ali taj nije do sada riješio to pitanje, pa su se i kod 
nas skauti počeli samostalno dalje organizovati. Skauti 
imadu kod nas već i nekoliko časopisa. Najstariji je beo¬ 
gradski »Izvidnik« koji donosi članke latinicom i ćirilicom, 
te izilazi već četvrtu godinu. Dosada je izašlo već 26 brojeva. 
Redakcija: dr. M. Popović, Frankopanska ulica br. 24. Poje¬ 
dini broj stoji 1 dinar. Brojevi su ilustrirani. U Osijeku iz¬ 
lazi na hrvatskom jeziku »Skaut«, organ osječkih skauta, 
god. I. pod redakcijom prof. Augusta Adama i V. Pakacija 
u trgovačkoj akademiji, te izlazi četiri puta na godinu. Sve¬ 
slavenski skautski organ je »Slavija«, koji izlazi u Varšavi 
na poljskom, češkom, ruskom i hrvatskom te srpskom i 
slovenskom jeziku. U tim časopisima nalazimo ponajviše 
opise sa izleta skauta, jer se oni ponajviše tim bave, te 
čine kraće i dulje izlete u pojedinim četama, u koje su ra¬ 
zdijeljeni po raznim školskim zavodima. Više četa sači¬ 
njavaju jedan stijeg ili zajedničku organizaciju, te preko 
ferja mnogi polaze na zajednička logorovanja, gdje si sami 
sve pripremaju, kuhaju i rede, jednako kao i vojnici, što se 
omladini naravno vrlo sviđa. Jugoslavenski skautski savez 
imat će doskora svoju glavnu skupštinu, na kojoj će se 
među ostalim raspraviti i odnošaj skautizma i sokolstva, 
te će održati ovog ljeta na Vidovdan svoj veliki slet u Sa¬ 
rajevu. Skautska organizacija imade da ostane u dobroj 
vezi i sa sokolstvom a tako i sa Hrvatskim sokolskim sa¬ 
vezom, kad se već ne može polučiti potpuno stopljenje sa 
našim sokolstvom. Kako sokolstvu nije uspjelo da okupi oko 
sebe svu omladinu, ne smijemo da zamjeramo skautizmu, ako 
i on okuplja oko sebe svoj veliki podmladak, koji uzgaja 
također u narodnom duhu. Skautizam također uzgaja svoju 
omladinu u slavenskom duhu, jer stoji u vezi i s ostalim 
slavenskm skautskim organizacijama, pa dok stoje skauti 
na tom stanovištu moralnog i narodnog odgoja, držimo, da 
se mogu preporučiti i našoj hrvatskoj omladini, jer je bolje, 

da je bar u nekakovoj narodnoj organizaciji, nego li u ni¬ 
kakvoj pa da se onda izgubi u neradu i besposličenju, koje 


je razlogom vrlo često moralnoj propasti mnogoga našeg 
omladinca. 

Hrvatski skaut. 


KNJIŽEVNOST 


Ulderiko Donadini. 

Dne 11. o. mj. umro je u Zagrebu Ulderiko Donadini, 
jedan od najviđenijih zastupnika naše najmlađe književnosti. 
Pokojnik je bio vrlo produktivan talenat i uspješno se oku¬ 
šao na polju poezije, drame, novele i eseja. Slijedio je tra¬ 
gove svojih velikih ruskih učitelja i iznosio hladnim reali¬ 
zmom pred nas ljude i život često neobuzdanim i neobičnim 
stilom, ali je ostao pored svega toga uvijek originalan. 

Nesmiljena sušica podgrizla je opet jedan mladi život 
i uništila talenat, koji bi, da je poživio u malo samo zgo¬ 
dnijim prilikama, mogao podati još vrlo mnogo našoj mladoj 
književnosti, koja i onako oskudijeva na talentima. 

Nad njegovim grobom oprostio se od njega u ime 
društva Hrvat, književnika tajnik društva dr. Slavko Ježić 
ovim riječima: 

Tužni zbore! 

Široko je polje rada za kulturu našu — velika je njiva 
njezina, ali slabo uzorana i narijetko zasijana. Radnici nam 
fale, i ono, što ih imamo, ne dospijevaju da izvrše čitav 
golemi posao, koji ih čeka. Zato bolno osjećamo, kad nam 
kojeg udes ugrabi ili izmučen klone pod teretom, preteškim 
za njega. 

Takvu tugu svi mi osjećamo danas. Opet je zamahnula 
oštrom svojom kosom bijela gospa tvrda srca i pokosila mladi 
život, koji je jedva dospio da nekoliko brazdi zareže na knji¬ 
ževnom polju — i već ga je bolest shrvala. Ali te su brazde 
tragovi iskrenog napora, i tkogod se bude bavio historijom 
naših mladih književnih pokreta, ne će moći mukom pri¬ 
jeći preko imena Ulderika Donadinija. 

Nesumnjivi talenat, oštro opažalačko oko, kritički duh, 
smioni stvaralac — to su bile njegove odlike. Nije se ža- 
cao da iznese pred nas ljude i scene, prikazane nesmiljenim 
i gotovo ledenim realizmom, koji nas je katkad napunjao 
i zebnjom, ali je uvijek ostavljao snažan dojam. U borbi 
protiv sitničave buržoazije i odvratnog filistejstva nadao se 
u bohemskom životu ostvariti pravi tip slobodnog knjiže¬ 
vnika. Ali taj ga je život slomio. Slomio ga duševno i 
tjelesno ... 


Pa ipak, poput pjesnika »Sagesse«, najvećeg bohema- 
umjetnika, i Donadini se smirio i stao je uživati u širokoj, 
vedroj i mirnoj umjetnosti realizma, što ga je našao u ru¬ 
skoj književnosti, koju je naročito volio, a tu ljubav i do¬ 
kazao svojim predavanjem o Dostojevskomu, koje spada 
među najljepše, što je o tom velikom Rusu kod nas 
rečeno... 

Gotovo do zadnjeg časa živio je za književnost. Malo 
vremena pred smrt nosio je još uza se Turgenjevljeve »Lo¬ 
vačke zapiske«, i rekao je: »Sad znam, da je ipak ovo 
prava umjetnost...« 

Ali bilo je već kasno. Mladi književnik, gonjen »Sabla¬ 
stima« i »Vijavicama« teškog našeg života, probijajući se 
»kroz šibe« i videći svud oko sebe »bezdan« — klonuo je 
pod teretom žvota. Tko zna, ne bi li u snažnijem milieu, 
gdje se živi u većim dimenzijama, gdje su jači poticaji i veće 
shvaćanje — ne bi li se tamo taj snažni talenat razvio i 
donio plodove, koje je obećavao . . . Ali naš ga je sitni život 
poklopio — i njega je stigao tužni udes naših Kovačića i 
Vidrića . . . 

Na njegovu grobu zadajmo si riječ, da ćemo se boriti 
za neodvisnost i ugled hrvatskog književnika i tako se 
odužiti uspomeni književnika i patnika, komu kliknimo: 
Slava Ulderiku Donadiniju! Slava! 

Maturalni zadaci iz matematike. Biblioteka »Ergon«, 
Zagreb, 1 rg 29. listopada 1918. broj 9 izdala je knjigu pod 
natpisom »Maturalni zadaci iz matematike za učenike viših 
razreda srednjih škola kao priprava za ispit zrelosti, s po¬ 
trebnim formulama, opširnim uputama i rezultatima napi¬ 
sali S. Škarica i S. Škreblin. Cijena je knjizi 20 D. Pot¬ 
puno izrađeni zadaci obuhvataju građu: 1. iz aritmetike i 
algebre; 2. iz gometrije; 3. iz infinitezimalnog računa. Knjiga 
će maturantima, a i učenicima sedmog i šestog razreda 
vrlo zgodno poslužiti za postizavanje spretnosti i vještine 
u izrađivanju najraznovrsnijih zadataka iz matematičke 
građe, koja je propisana za srednju školu, pa se najtoplije 
preporučuje. Naručuje se pouzećem kod Biblioteke »Ergon«. 



I fFfLfi 


I. Narodne pitalice. 

1. Odovud klada, odonud klada, u srijedi zmaj leži, 
gdje trava ne niče. 

2. Kao žica tanko, kao zmija vitko, puca kao puška, 
uje (r=: ugrize) kao vaška ( — pas). 

3. Vile, vile 

Po gori hodile 
Ni vode pile 
Ni trave pasle 
Opet site doma došle. 


II. Učarani natpis. 


SALVA MEDOS 


Iz ovoga se natpisa može ukloniti sedam slova, 
pa da ne ostane ništa. Kako? 

III. Brojčanice. 

Pitala nas 12345676, 12 34 5676 duboka. 

Poručio nam 12134, da mu 121 34 ili sestra dođemo u 
pohode. 

IV. Rebus. 


S, M i J 
2 


SE 

SE 

EH SE 
SE SE 


DA 

DA 


DA 

L DA 


DA 


DA 


ZNA 

2 


Odgonetke zagonetaka iz br, 6. i 7.: 

I. Narodne pitalice: 1. Igla i konac. —- 2. Oblaci 
(kiša), zemlja i trava. — 3. Vjetrenjača. 

II. Čudna dioba: Tako će podijeliti, da treći dobije 
svoju jabuku u košarici. 

II. Rebus: Više očiju više vidi. 

IV. Slovčanka: Poslovica — polovica. 

V. Labirint: 0 muci grozdovi vise. 


Zagreb: I, II, IV — Reich Ivo, Osijek: I, II (2), IV — Trem- 
ski Ivan, Križevci: II, III — Ehrlich Ivica, Zagreb: I, II, IV 

— Miiller Hilda, Osijek: I, II, IV — Topol Gabrijela, Za¬ 
greb: I, II, IV — Barlović Ivan, Zagreb: I, II, IV — Čulino- 
vić Mato, Sisak: IV — Ćošić Franjo, Požega: I, II, IV — 
Bauer Siegfried, Osijek: Sve — Elazar Josef M., Sarajevo: 
I, II (2), III, IV — Marberger Vilim, Vinkovci: Sve 

Došen Vlatka, Gospić: I (sve) — Filipović Franjo, Ze¬ 
mun: I (sve), II — Klarić Ivo: I (3), II, HI — Galetović R., 
Split: I (2), II — Gorjan D., Zagreb: I (3) — Vidović Božidar, 
Zagreb: I (2), II — Špiranec Mirko, Zagreb: I (sve), II, IV 

— Reich Vera, Osijek: I (1, 2), II — Biller Zvonimir, Za¬ 
greb: I (1 3) — Sommer Ivo, Zagreb: I (sve) — Klimek 
Slavko, Zagreb« I (1, 3) — Weiss Adolf, Osijek: I (1, 3) — 
Crlenjak Milan, Zagreb: II — Reich Andrija, Osijek: I (1, 2), 
II — Dorner Emanuel, Brod na Savi: I (2, 3), II — Drakulić 
Miron, Brod na Savi I. (2, 3) II. III. 


Odgonetači zagonetaka iz br. 6. i 7.: 

Milan, Mitrovica: I, II, IV — Georgević Stevan, Vinkovci 
IV — Radović Ivan, Zagreb: I, II, (2), IV — Šimunić S., Za¬ 
greb: Sve — Brajković Branimir, Gospić: Sve — Pinotić 
Mato Ivan, Petrinja: Sve — Eckl Zdenka, Vukovar: I, II, 
IV — Vukadinović D., Zemun: IV — Mažuran Jure, Gospić: 
IV — Ramljak Ferdinand, Vukovar: Sve — Živanović Jo¬ 
van, Zemun: I, II, IV — Jelenić Miloslav, Podsused: Sve — 
Engl Dragutin, Vukovar: I, II, III — Frank Jelka, Osijek: 
Sve — Čelebi Estera, Zemun: I, II (1), IV — Kaufer Oskar, 
Zagreb: Sve — Bušić Mijo, Osijek: I, IV — Lukičić Otokar, 


Naknadno odgonetali zagonetke 

iz broja 5.: Gorjan D., Zagreb: I, II (2), IV — Šutić 
Pero,, Dubrovnik: I, IV — Alić B., Split: Sv — Biller Zvo¬ 
nimir, Zagreb: I, II (1, 2), IV — Galetović R., Split: IV — 
Feš Srećko, Zagreb: I, II (1, 2), IV — Gamulin Ante, Split: 

II (1, 2) — Fleischhacker Jelena, Zagreb: I, II. IV — 

iz broja 3./4.: Alinčić Vaso, Zagreb: I (1, 3, 4, 5), II, 

III — Šepec Viktor, Zagreb: I (4, 5), II. 



Pounac. Vaša crtica nema zbilja nimalo poezije i nije 
za Štampu. A da i jest, ne bih Vam je štampao, jer uvijek 
želimo znati, s kime imamo posla. 

S. M. Split. Vi nijeste učinili dobro, što svoje misli u 
pjesmi nijeste htjeli da podvrgnete »besmislenom ritmu ili 
čistim srokovima«. Nešto ipak ima u toj pjesmi, pa vježbajte. 

Tuna M. Vaši stihovi hramlju. 

J. M. Osijek. Pjesma Vam je vrlo slaba, a sastavak u 
prozi mogli biste upotrijebiti tek u kojem predavanju o 
šumi u pučkoj školi. Spremljeno je dakle, kako ste izvoljeli 
reći, u »velecijenjeni« koš. 

V. Z. Split. Alfred Musset bi se jako srdio na Vas, da 
pročita, kako ste mu preveli pjesmu. Ne znam, bi li ga to 
umirilo, što Vam ni originalne pjesme nijesu bolje. Čini se, 
da Vam ekavština nije materinsko narječje, jer Vam baš 
ne ide za rukom. 


Ratko Svjetlov. Nije za štampu. 

Lj J. Karlovac. Dogođaj, koji ste opisali, žalostan je, 
može biti i istinit, ali nijeste ga obradili, da bi bilo za 
štampu. 

Ah. K. Petrov. Vaša pjesma »Amor« ne može u štampu. 

E. G. Virovitica. Pokušajte poslati uredništvu kojega 
dječjega lista. 

R. H. Mirin. Što ste htjeli reći Vašom pjesmicom 
»Janje malo«? 

—n. Ne mogu Vam želju zadovoljiti. 

J. H. Mitrovica. Nije za štampu. 

N. M. V. gimnazija. Pošaljite u koji šaljivi list — možda 
u Koprive. 

N. Ramušćak. Vi još malo vježbajte. 

Hrvat — Bačka. Malo je zakasnilo. 

Mito Mili. Ostavite se pjesnikovanja! 

Sin broja 273. Vi ćete sami vidjeti, da se nitko ne može 
zvati ni samo »Tihomil«, a ni »Sin broja 273.« 

I. H. Osijek. Vrlo mi je žao, da se ne možete odužiti 
za prijateljstvo štampanom pjesmom, ali bolje nikako nego 
tako. 

FOD. Našlo smrt u košu. 

Mili. Vrlo je slabo. 

L. B. T. Vaša je pričica o Maloj vili tužna, romantična, 
ali već po samom sujetu nije za naš list. 

| UREDNICI I IZDAVAČI: 

D R V. KESTERČANEKi M. KOVAČEVIĆ 

| Cijena 2. knjizi s poštarinom Din. 4'25 — 
: Naručuje se kod 

proi Dr. KESTERČANEKA 

I SARAJEVO, Trgovačka akademija. 

Tražite prospekte! 


Upravo je izašla 

Hrvatska Čitanka za 
n. razred srednfili škola 

u novom izdanju. 

Naručuje se kod: 

Društvo Hrvatskih srednjoškol¬ 
skih profesoro 

Zagreb, Medulićeva ulica broj 33. 


Najljepši dar dobroj djeci za 
Božić je knjiga sa slikama 

Petrica 

Kerempuh 

Naručuje se kod 

Društva hrvat, sredn. profesora 

Medulićeva ul. 33 Zagreb Medulićeva ul. 33 
Cijena K 20, tvrdo vezano K 30’— 


PRVA HRVATSKA ŠTEDIONICA 

OSNOVANA GOD. 1846. U ZAGREBU OSNOVANA GOD. 1846. 

Dionička siav.: K 60,000.000. Pričuve: K 130,000.000 


PODRUŽNICE : Beograd, Bjelovar, Brod n. S., Crikvenica, Čakovac, Daruvar, Delnice, Djakovo, 
Gjurgjevac, Ilok, Karlovac, Kraljevica, Križevci, Nova Gradiška, Mitrovica, Ogulin, Osijek, 
Požega, Rijeka, Senj, Sisak, Sv. Ivan Zelina, Subotica, Varaždin, Vel. Gorica, Vinkovci, Viro¬ 
vitica, Vukovar, Zemun. ISPOSTAVE: Osijek D. Gr., Sušak, Vinica. MJENJAČNICA: Zagreb. 

čekove i kreditna pisma te obavlja 
IZUdjC isplate na temelju akreditiva na sva 
tu- i inozemna mjesta. 

n***JSS hipotekarne zajmove na 

HOdlJ6ljUj6 kuće i na nekretnine. 

burzovne naloge savjesno i ku- 
MDaVlja lantno. 


kod predoznaka iz Amerike 
rOSlCaliJC u tuzemstvu. 


DviMIS uloške na knjižice i na tekući račun. 
Prima Eskomptira mjenice i devize. 


Prima 


na inkaso tu- i inozemne mjenice. 


4 1 /2°/0'tne založnice i 4 1 /2°/o-tne komu- 
l£dClJC nalne obveznice, koje imadu oprost 
od poreza, pupilarnu sigurnost i jamčevnu sposobnost. 


Kupuje i prodaje 


valute i devize 





















Veliki izbor 

Engleskih tkanina 
te Engleskog platna 


preporuča 



Zagreb 

Ilica broj 35. 

Telefon broj 20-49 


Solidna podvorba 


Umjetničko nakladni zavod 

V' 

J. Caklović, Zagreb 

Telefon br. 12-74. - Gundulićeva ni. 1. 

Naklada umjetničkih dopisnica, 
knjiga i slika. — Vlastita konfek¬ 
cija listovnog papira. — Izdanje 
knjižnice „Jugoslavenska biblio- 
teka“ „Umjetničke monografije" 

„Naša domovina". 

Tražite prospekte i cjenike! 


Naklada i trgovina umjetničkih slika 

Petar Nikolić, Zagreb 

Ilica 36. I. kat. 

Preporuča svoje bogato skladište narodno hi- 
storičkih umjetničkih slika. Jedini zavod sa slikama 
izradjenih od naših prvih umjetnika. 

Prekrasni i ukusni okviri četverouglasti, okrugli 
i ovalni sviju veličina. 

Izašla nova naša siika „Kosovska djevojka” od 
Uroša Predića. — Veliki izbor madona i ikona na 
skladištu. 

Prikladni darovi za svaku prigodu. 

Najveći stoga i najjeftiniji zavod te vrste. 

Tražite prospekte. Tražite prospekte. 


nip ITITni | KNJIŽARA KRALJEVSKOG SVEUČ LISTA JUG0- 
J L JV U ULI SLAVENSKE AKADEMIJE, ZAGREB, ILICA 30. 


PREPORUČAMO IZ NAŠE NAKLADE: 

UZORNA DJELA IZ KNJIŽEVNOSTI 

Knjiga IV. SRPSKI PRIPOVJEDAČI L — Šćepan 
Mitrov Ljubiša. — Milan D. Miličević. — Milorad 
P. Šapčanin. — Pajo Marković-Adamov. — Priredio 
dr. David Bogdanović. — Cijena K 30'— 

Knjiga V. SRPSKI PRIPOVJEDAČI II. — Milovan 
Đ. Glišić. — Laza K. Lazarević. — Janko M. Vese- 
linović. — Priredio dr. David Bogdanović. — Cijena 
K 36'— 


Knjiga I. SMRT SMAIL-AGE ČENGIĆA. Pjesan 
Ivana Mažuranića. — Uvod i bilješke napisao dr. 

David Bogdanović. — Cijena K 32'—. 

Knjiga II. LUČA MIKROKOZMA. Spjevao Petar II. 

Potrović-Njegoš, valdika crnogorski. Izdanje priredio 
dr. David Bogdanović. — Cijena K 28'— 

Knjiga III. Demeter Dimitrija, TEUTA. Tragedija u 
5 čina. — Izdanje priredio dr. David Bogdanović. 

Cijena K 40'— 

Dr. David Bogdanović: PREGLED KNJIŽEVNOSTI HRVATSKE I SRPSKE 


Knjiga I.: Hrvatska i srpska tradicionalna književnost. 

— Stara književnost hrvatska i srpska. — Književnost 
hrvatska od XV. vijeka do Gaja (1830.). — Književnost 
srpska od XVIII. vijeka do Vuka St. Karadžića (1814.). 

— Cijena broširano K 75'— 

Knjiga druga, dio I.: Ilirski pokret. — Vuk St. Kara- 


džić i njegovi suvremenici. — Hrv. književ. za apsolu¬ 
tizma. — Cij. broširano K 100'— 

Knjiga druga, dio II.: Srpski romantizam. — Novo 
ustavno doba u Hrvatskoj. — Srpski realisti, — 
Hrvatska književnost poslije Šenoe. — Cijena bro¬ 
širano K 75'—. 


ZATRAŽITE ILUSTR.NAKL. POPIS: 
ŠL JEMO IH BADAVA I FRANKO. 


a) Zabavnih, b) znanstvenih, c) školskih knjiga, 
d) muzikalija, e) papirničkog i kancelarijskog materijala. 


Knjige razašiljemo uz unapred poslani novac ili uz pouzeće. Zatražite pokusni broj ilustrovanog 
časopisa „DOMA i SVIJETA" (uređuje Dr. M. Ogrizović i Iso Velikanović), koji ćemo Vam poslati badava na ogled. 
Obratite se kod svake Vaše potrebe na knjigama najprije na nas, jer samo najveća i najstarija knjižara u 
čitavoj Jugoslaviji. 



















